
Iubiţi fraţi colaboratori, 

Văzând frământarea multor slujitori cu privire la viaţa creştină în particular şi la viaţa 
bisericii, m-am gândit să vă ofer acest material. Probabil că unii l-aţi răsfoit deja sau îl aveţi în 
bibliotecă. Dacă nu, m-aş bucura să vă faceţi timp să îl răsfoiţi. Dacă Domnul îl va folosi să 
vă ofere măcar o idee, daţi-l Lui toată slava. Dacă materialul nu vă foloseşte, poate găsiţi pe 
cineva căruia îi poate fi de folos. 

Ii mulţumesc cu această ocazie şi fratelui care a făcut posibilă tipărirea acestui material. 
Domnul să îl răsplătească şi să ne ajute pe toţi să trăim în casă, în societate şi în adunarea 
sfinţilor o viaţă din belşug. 

Cuvânt înainte 

Având în vedere că materialul acesta vede lumina tiparului ca urmare ii multor 
rugăciuni, a unui îndelungat studiu şi a implicării multor oameni, nu îmi pot permite 
să vi-l ofer fără un cuvânt de mulţumire tdresat: 

Familiilor membrilor din comitetul Bisericii Creştine Baptiste „Speranţa" Arad, 
pentru rededicare şi pentru disponibilitatea implicării în revitalizarea bisericii, 
Tuturor membrilor Bisericii „Speranţa" pentru atmosfera de linişte şi încurajare pe 
care o creează şi o promovează, 

Soţiei mele, Didina Eugenia Iuga, care, ca întotdeauna, cu mult sacrificiu, îmi oferă 
tot timpul necesar activităţii din biserică şi timpul alocat scrisului, 

Doamnei profesoare Elita Blăgău, care, cu foarte multă răbdare şi competenţă, a citit 
şi corectat acest material ori de câte ori a fost necesar, 

Lui Dumnezeu, Cel care a înfiinţat Biserica, a condus-o veacuri la rând şi S-a angajat 
ca printr-un proces de revitalizare permanentă să o conducă din biruinţă în biruinţă, 
spre ziua glorioasă şi finală. 


Seneficiile parcurgerii acestui material 


Mi se pare absolut normal ca oricine vede această carte, înainte de a decide să o 
citească, să-şi ridice întrebarea: Cine şi în ce fel va beneficia parcurgând materialul 
acesta? Fără a o spune din mândrie sau dintr-un spirit mercantil, permiteţi-mi să fac 
precizarea că beneficiile sunt multiple şi au în vedere multe categorii de oameni. 
Pentru o abordare mai uşoară am ales să grupez aceste câştiguri în două mari 
categorii. Prima categorie cuprinde beneficiile aduse de informaţii sau beneficiul 
informaţional. Prin urmare, parcurgerea acestui curs te va ajuta să găseşti răspuns la 
următoarele întrebări: 

1. Cum arată o biserică după voia lui Dumnezeu? Cum o vede El? Cum o văd 
oamenii? La această întrebare se va răspunde principial, urmând ca fiecare biserică să 
aplice aceste principii conform contextului în care trăieşte. 

2. Cum arată bisericile creştine baptiste astăzi? Sunt ele aşa cum le vrem noi? Sunt 
ele aşa cum le doreşte Domnul Isus? Cine este sau cine sunt cei care decid care este 


starea reală? 

3. Care sunt cauzele care au determinat ajungerea bisericilor creştine baptiste în 
situaţia actuală? Putem vorbi despre cauze interne? Putem vorbi despre cauze 
externe? Era normal să trecem printr-o astfel de situaţie? Ce răspuns oferă Biblia şi 
istoria la această întrebare? 

4. Care este calea prin care se potrevitaliza bisericile creştine baptiste? Există o 
posibilitate de revitalizare? Există o soluţie unică pentru toate bisericile? Cine este cel 
care decide ce, când şi cum trebuie să facem pentru a revitaliza bisericile? 

5. Care sunt factorii implicați în acest proces? Este important să definim rolul 
fiecăruia şi să ni-l îndeplinim? Cine fixează rolurile şi cine urmăreşte împlinirea lor? 
6. Cât durează un astfel de proces? Este normal să aşteptăm rezultate imediate? Ce 
putem face pentru a nu abandona procesul început? Putem să ştim când s-a încheiat 
revitalizarea? 

7. Care este costul unui astfel de proces? Există un anume cost? Ce înseamnă 
aceasta din punct de vedere spiritual? De câtă investiție financiară şi umană va fi 
nevoie? 

8. Care sunt cele mai frecvente greşeli şi cum pot fi evitate? Au fost alți creştini 
care au parcurs acest drum înaintea noastră? Ce putem învăța de la aceştia? Ce ar 
trebui accentuat şi ce ar trebui prevenit? Se poate vorbi de greşeli doar într-un anume 
domeniu sau se poate greşi la orice nivel şi pe întreg parcursul drumului re vitalizării? 
9. Revitalizăm programe sau oameni? Este adevărat că sunt programe care urmate 
cu stricteţe garantează revitalizarea? Au dreptate acei oameni care afirmă că nu doar 
programele sunt importante şi că elementul cheie este omul? Putem vorbi despre o 
combinaţie între programe şi oameni? Ce putem spune despre nevoia intervenţiei 
divine? 

în urma parcurgerii şi aplicării învățăturii din acest material, nădăjduiesc să avem 
parte şi de beneficiul transformaţional. Astfel, mă rog lui Dumnezeu ca într-un timp 
cât mai scurt să se înmulțească numărul: 

1. Păstorilor cu inima întoarsă spre Dumnezeu şi biserică. Astăzi , din nefericire, 
trebuie să recunoaştem că sunt şi unii slujitori cu inima îndreptată spre câştiguri 
materiale, spre realizarea propriilor interese, spre o muncă uşoară sau spre o glorie 
deşartă. Alţii sunt interesaţi mai mult în şcoli şi diplome, funcții cultice şi uneori spre 
etalare personală. Materialul acesta îşi propune să ajute pe aceşti păstori să se 
reîntoarcă spre Dumnezeu şi spre lucrarea din biserica locală şi apoi, împreună cu toţi 
ceilalţi slujitori, să caute ca prin tot ceea ce fac să glorifice Numele Domnului şi să 
slujească Biserica lui Cristos aflată în păstorirea lor. 

2. Bisericilor cu inima întoarsă spre Dumnezeu pentru o închinare autentică şi cu 
faţa întoarsă spre lume pentru o evanghelizare eficientă. Nu de puţine ori ne este 
dat să observăm cu durere că sunt biserici interesate mai mult în construcţii luxoase şi 
în confort intern. Altele promovează sau întreţin concurenţa cu bisericile surori. Nu 
puţine sunt bisericile interesate doar spre conservarea valorilor prezente, fără a gândi, 
a se ruga şi a lucra la realizarea unui viitor mai frumos şi mai glorios. 

3. Oamenilor întorşi cu inima spre Dumnezeu Mă rog ca materialul acesta să îi 
ajute pe cât mai mulţi creştini să păşească într-o nouă etapă a înţelegerii lui 
Dumnezeu, a înţelegerii lucrării Bisericii şi să se dedice atât cerului, cât şi lucrării lui 
Cristos de pe pământ. 

Introducere: 


M-am născut în familie de creştini baptişti şi am crescut într-o biserică baptistă. Chiar 
dacă nu am fost de mic ceea ce ar fi trebuit să fiu, am fost cu inima în biserică şi am 
cunoscut cu lux de amănunte viaţa ei. Am ştiut doctrina bisericii, am cunoscut părțile 
ei frumoase şi am trăit o parte din frământările ei. Apoi, ca tânăr, am cunoscut foarte 
multe biserici baptiste, ştiind atât crezul, cât şi viaţa lor. Astăzi sunt păstor baptist 
într-o biserică reprezentativă în ţara noastră şi unul dintre oamenii care ştiu câte ceva 
din ce se întâmplă în bisericile din cultul baptist. 

Am început cu aceste precizări încercând să subliniez că, în cele ce afirm, nu vorbesc 
nedocumentat. Mulţi păstori, conducători de biserici, mulți creştini îşi vor reaminti că 
am discutat împreună acest subiect şi am rămas pe gânduri când împreună am 
constatat realităţi nedorite în bisericile noastre. Prin urmare, deşi îmi asum întreaga 
responsabilitate pentru ceea ce afirm şi nu m-aş supăra să fiu corectat în multe dintre 
afirmaţiile mele, vă rog să reţineţi că nu sunt singurul care gândesc în felul acesta. 
Având deci o imagine destul de realistă (şi nu foarte bună) asupra a ceea ce se petrece 
în bisericile baptiste române (se poate citi liniştit bisericile neoprotestante din 
România şi bisericile româneşti din diaspora), îmi pun foarte serios şi vă rog să vă 
puneţi cu seriozitate întrebarea: Care este viitorul bisericilor noastre? Dacă Domnul 
Isus nu revine curând, cum vor arăta bisericile noastre în următorii 20 de ani? Ce vor 
găsi oamenii în adunările noastre? 

Sunt conştient că poate fi şi chiar există o anumită diferenţă între o biserică creştină 
baptistă şi alta, aceasta depinzând foarte mult 

de păstorul ei, de conducerea locală şi, uneori, chiar de anumite împrejurări, în acelaşi 
timp, trebuie să recunoaştem că există destul de multe puncte comune care ne vor 
ajuta să răspundem întrebării ridicate. 

Cartea aceasta se întinde pe 7 capitole. Capitolul întâi va încerca să-l lămurească pe 
cititor ce avem în minte când vorbim despre revitalizarea bisericii. Al doilea capitol, 
într-un mod mai puţin plăcut, va prezenta şi argumenta nevoia de revitalizare. 
Capitolul al treilea ne conduce spre lucrurile pozitive şi se ocupă cu prezentarea 
lucrurilor absolut necesare unui proces de revitalizare. în capitolul al patrulea vom 
prezenta țelul urmărit în procesul revitalizării unei biserici. Deoarece la orice ţintă se 
ajunge pe o anume cale, în capitolul al cincilea vom discuta despre calea revitalizării. 
Capitolul al şaselea se ocupă de strategia revitalizării, mai concret de paşii care 
trebuie făcuţi pe calea revitalizării înspre atingerea ţelului propus. Având în vedere 
rolul important al păstorului în procesul revitalizării, ultimul capitol se adresează în 
mod special acestei categorii de lucrători. 

înainte de a vă lăsa să parcurgeţi în linişte acest material, consider că trebuie să mai 
fac câteva precizări: 

Cartea aceasta ne pune la lucru. Ea cere multă muncă, mult timp şi multă răbdare. 
Materialul nu oferă sugestii care au în vedere rezultate de moment. Dacă nu vrem să 
lucrăm intensiv şi cu perseverenţă, chiar dacă am citi-o, nu am câştiga mare lucru. 
Consider că este necesar să vă avertizez şi de pericolele care pot veni în urma citirii 
acestui material. Dacă tu ca cititor nu eşti dispus să aplici ceea ce ţi se cere, atunci vei 
fi ispitit să critici pe păstori, pe lucrători, să critici biserici şi programe, fără a te 
critica şi schimba pe tine. Ca şi în cazul altor materiale pe care le-ai citit, poţi să rămâi 
doar cu teoria fără a practica ceea ce înveţi. Personal, m-aş bucura să nu vă lăsaţi 
prinşi în aceste ispite. 


Dacă vreţi cu adevărat ca parcurgerea materialului să vă fie de Folos, atunci este 
nevoie de multă rugăciune, multă practică, multă răbdare, multă smerenie şi multă, 
multă seriozitate. 

Ştiu că întotdeauna au existat în biserică anumiţi oameni, cazuri izolate, care, deşi au 
purtat numele de baptist, au trăit altfel decât baptiştii. Problema actuală nu este, însă, 
de aceeaşi natură. Astăzi nu vorbim numai despre cazuri răzlețe, ci despre prezenţe 
nedorite tot mai vizibile şi de proporții. Astăzi, nu de puţine ori, conducătorii 
bisericilor sunt cei care promovează asemenea stări şi practici sau, dacă nu le 
promovează, le admit fără prea multe remuşcări. Spre surprinderea multora, probleme 
de genul celor amintite nu mai sunt considerate excepţie, ci ca fiind ceva absolut 
normal. Aceasta trebuie să ne dea mult de gândit! 

Sunt conştient că unii nu veţi fi de acord cu cele spuse anterior. Personal cred că dacă 
sunt unii membri care spun că nu este nevoie de revitalizare în bisericile noastre, o pot 
face din următoarele motive: unii nu ştiu cum arată o biserică vie, alţii nu vor să 
recunoască realitatea tristă şi probabil că unii nu vor să se implice în revitalizare, 
deoarece se simt bine trăind prin comparaţie cu alte biserici mai slabe decât biserica 
din care fac parte. 

Dacă sunt unii conducători sau păstori care nu recunosc că este nevoie de revitalizare 
în biserica pe care o slujesc, sau alte biserici pe care le cunosc, o pot face din 
următoarele motive: ruşine, mândrie, frică, incapacitate, iar uneori chiar din lenevie. 
Nu sunt străin de faptul că multe biserici duc o luptă pentru sfinţenie şi evanghelizare. 
Cunosc părțile pozitive chiar şi în bisericile pe care din şi cu dragoste îndrăznesc să le 
critic. Dragii mei, chiar dacă situaţia în unele biserici nu este rea, vă rog să nu uitaţi că 
Domnul aşteaptă de la noi mai mult şi slavă lui Dumnezeu că lucrul acesta este 
posibil. 

Având ca motto cuvântul din Apocalipsa 2.4-5a —,JDarceam împotriva ta, este că 
ţi-ai părăsit dragostea dintâi. Adu-ţi dar aminte de unde ai căzut; pocăieşte-te, şi 
întoarce-te la faptele tale dintâi" — scopul acestui material este să trezească, să 
îndemne la pocăință, să conducă la dedicare şi să echipeze pe toţi aceia care vor să 
facă. din Biserica Domnului Isus, ceea ce a intenţionat El. Vă ofer acest ma- 

terial cu multă bucurie şi cu rugăciunea ca Domnul să îl folosească pentru fiecare 
acolo unde consideră El că vă poate ajuta să îl glorificați mai mult şi să îi slujiţi mai 
bine pe cei din jurul vostru. 


Păstor vioreiiuga Cap. 1 e Definirea revitalizării 

înainte de a vorbi despre revitalizare cred că este absolut normal să explic de ce am 
ales acest termen şi ce aveam în minte când m-am referit la revitalizarea unei biserici. 
Am ales termenul REVITALIZARE şi nu am folosit un termen oarecum sinonim, 
deoarece cred că se potriveşte mai bine tuturor bisericilor. Dacă aş fi ales să vorbesc 
despre trezire, unii s-ar grăbi să spună, pe bună dreptate, că ei nu sunt adormiţi. Alţii 
ar putea susţine că sunt doar anumite vremuri de har, în care se poate produce trezirea, 
şi prin urmare, dacă nu trăim astfel de vremuri, nu este normal să ne aşteptăm la o 
intervenţie divină. Dacă aş fi ales să vorbesc doar despre rededicare, atunci aş 
exclude din start lucrarea de evanghelizare, care în nici un caz nu poate fi exclusă din 
procesul revitalizării. Alegând termenul înviorare, ar exista riscul să ne mulţumim cu 
o anumită tulburare a apei care, ce-i drept, ar putea „vindeca pe primul venit", dar nu 
ar aduce aşa cum ne dorim de fapt, vindecarea tuturor. 

în înţelesul meu, revitalizarea este procesul prin care bisericile, indiferent de starea în 
care se află, pot şi trebuie să ajungă într-o stare după voia lui Dumnezeu. 
Revitalizarea este procesul prin care întreaga viaţă a unei biserici locale este ridicată 


la un nivel superior celui anterior. Aceasta înseamnă că, indiferent cât de bine s-ar 
considera o biserică, ea tot mai poate afla anumite domenii în care să se întărească şi 
să progreseze. 

Pentru o înţelegere mai clară a termenului, aş vrea să ne gândim la următoarele 
ilustraţii. Revitalizarea înseamnă a trece: 

- De la nevoia de a fi slujit la posibilitatea de a sluji altora, 

- De la cârje şi târârea picioarelor la o alergare înflăcărată spre ţintă, 

- De la cărbuni fumegând la flăcări vii care aprind şi mistuie, 

- De la crengi uscate şi frunze îngălbenite la un pom plin de sevă şi plin de roadă, 

- De la reanimare la o viaţă normală, abundentă, 

- De la hibernare la vânătoare. 

Altfel spus, re vitalizarea unei biserici în funcţie de starea prezentă, înseamnă 
aducerea, readucerea sau ridicarea nivelului vieţii spirituale în biserica respectivă. 
Aplicaţie practică! 

1. încearcă să dai o definiție proprie revitalizării creştinului şi revitalizării bisericii. 

2. Pe ce se bazează această definiție? 

3. încearcă să scrii într-o frază înţelegerea noastră despre revitalizare. 

4. Analizează care sunt lucrurile pe care le vedem la fel şi care sunt lucrurile ce diferă. 
Notă! Nu uita că dacă vrei să înţelegi mesajul nostru din acest material, atunci trebuie 
să ţii cont de faptul că noi vom folosi termenul revitalizare în înţelegerea noastră şi nu 
după definiția ta proprie! 


Cap. 2 « Necesitatea revitalizării bisericii 


Sunt convins că unii dintre cei care vor vedea acest material, vor întreba cu multă 
sinceritate: De ce trebuie să vorbim despre re vitalizarea bisericilor? Care este 
problema cu bisericile noastre de avem o oarecare nemulţumire? Cine şi în ce bază 
afirmă că bisericile trebuie să treacă prin procesul revitalizării? După cum vă 
aşteptaţi, eu sunt unul dintre cei care susţin această afirmație. Vă spuneam în introdu- 
cere că nu fac această afirmaţie gratuit. Mai mult, voi îndrăzni să afirm că bisericile 
baptiste se află într-un uşor declin spiritual care, în timp, ne poate duce la dezastru 
dacă nu ne oprim şi nu ne întoarcem imediat în locul şi la starea în care ne vrea 
Mântuitorul. Dacă pe unii v-a şocat această afirmaţie, vă rog să rețineți (şi chiar să 
verificaţi) că afirmaţia aceasta este susţinută de mulţi membri din biserici, de foarte 
mulți lucrători din biserici, de un număr mare de păstori şi chiar de segmentul 
societăţii care cunoaşte istoria bisericilor baptiste. Dar ca să nu rămânem prea mult la 
partea teoretică, să privim cu sinceritate şi deschidere la argumentele pe care le 
prezint în continuare şi care cred că vă vor convinge de necesitatea revitalizării. 

I. Situaţia prezentă în teren 

Primul pas care vă va ajuta în a vedea dacă este legitim să vorbim sau nu de 
revitalizarea bisericilor este analiza a ceea ce se întâmplă astăzi în viaţa bisericilor. 
1. Situaţia membrilor bisericilor 

Afirmația că bisericile baptiste sunt într-un declin şi că au nevoie urgentă de 
revitalizare, repet, se bazează atât pe ceea ce am constatat personal, dar mai ales pe 
ceea ce am concluzionat în urma 

chestionarelor oferite păstorilor şi a discuţiilor avute cu păstori reprezentativi în 
bisericile din ţara noastră. Rezultatele chestionarelor şi discuţiilor arată vădit că 
situaţia bisericilor creştine baptiste locale, în ţara noastră, este caracterizată de 
următoarele elemente: 

1.1. LA NIVEL DE INDIVID Lipsa interesului în evanghelizare 

Din nefericire, trebuie să constatăm cu durere că mulţi membri din bisericile noastre 
sunt lipsiţi de dorinţa de a face evanghelizare. Unii îşi motivează această stare prin 
lipsa de timp. Ei sunt foarte aglomeraţi şi nu au timp să se ocupe de salvarea altora. 
Alţii afirmă că ar dori să facă ceva în acest domeniu, dar că le este ruşine sau se simt 
incapabili. Sunt membri în bisericile noastre care pur şi simplu consideră că ei nu sunt 
chemaţi la această lucrare. Ea aparţine păstorului, comitetului sau celor care au 
anumite daruri deosebite. Din motivele amintite sau alte motive, am ajuns să avem 
membri care nu numai că nu se implică în evanghelizare, dar nici nu vin la serviciile 
de evanghelizare sau dacă vin, atunci singurul lucru care îi interesează este să vadă ce 
va predica păstorul şi care va fi reacția ascultătorilor. 

Lipsa interesului în cunoaşterea şi aplicarea Cuvântului 

Dacă în generaţia creştinilor în vârstă a fost un anumit interes pentru Scriptură, astăzi, 
din discuţiile purtate cu creştinii şi urmărind viaţa lor, am putut constata destul de 
uşor că Biblia: se citeşte puţin, se studiază puţin şi se împlineşte puţin. Oamenii sunt 
mulţumiţi (cei care sunt mulţumiţi) cu ceea ce aud la biserică sau cu ceea ce mai prind 
citind o anumită carte. Sunt şi din aceia care petrec mult timp studiind părerile altora 
despre anumite pasaje sau subiecte biblice, dar nu îşi fac timp să stea personal în 
prezenţa lui Dumnezeu şi în faţa Cuvântului Său. Astfel, nu este de mirare că tot mai 
mult ne este dat să auzim oameni invocând „principii biblice" care nu au nimic de-a 
face cu ceea ce afirmă Scriptura. 

Fuga după senzaţional 

Deşi acest aspect se poate observa mai peste tot, el se vede 

foarte bine în oraşele unde sunt mai multe biserici neoprotestante. în ultimul timp, nu 
sunt pline bisericile unde se predică Evanghelia întreagă, ci mai degrabă sunt pline 
acele locuri unde are loc sau se spune ceva deosebit. Este tot mai greu să găseşti astăzi 
oameni dedicați bisericii locale şi care să rămână în luptă pentru progresul bisericii 
respective. Se poate observa relativ uşor că oamenii dedicați unei biserici locale sunt 
tot mai puţini şi creşte tot mai mult numărul acelora care pot fi numiţi vânători de 
spectacole. Sunt creştini care, indiferent ce s-ar face în biserica în care sunt membri, 
dacă în altă parte se face ceva mai spectaculos, ei vor fi acolo. Aceasta nu este 
adevărat doar la membrii care nu au o anumită activitate. Spiritul acesta a început să-i 
prindă şi pe unii dintre lucrătorii bisericii. Un lucru şi mai grav este acela că unii 
creştini, fugind după senzaţional şi deosebit, au ajuns să nu mai filtreze evenimentele 
la care participă. Deoarece ei caută şi apreciază deosebitul, vor fi prezenţi în locul 
unde se petrece ceva deosebit, indiferent că ceea ce se face este bine sau rău. 
Mulţumirea de sine 

Este uimitor să vedem cât de mulți oameni sunt astăzi relativ mulţumiţi cu starea lor 
spirituală, deşi ei sunt conştienţi că nu sunt ceea ce ar trebui să fie. Această stare poate 
avea mai multe explicaţii. Pe de o parte spuneam că nu există dorinţă şi interes în 
citirea Cuvântului . Aceasta înseamnă că oamenii nu se verifică în „oglindă" şi nu îşi 
dau seama de adevărata lor stare. Pe de altă parte sunt mulți creştini care trăiesc prin 
comparaţie cu alţii. Din nefericire, este relativ uşor pentru ei să afle termeni de 
comparaţie mai mici sau mai puţini valoroşi decât ei. Aceasta le dă o anumită linişte şi 
mulţumire de moment, păstrându-i în starea respectivă. 

Starea permanentă de nemulţumire în domeniul material 


în ciuda faptului că altora le spunem că Dumnezeu este în controlul tuturor lucrurilor 
şi că El decide ce şi cât avem, astăzi se micşorează numărul creştinilor care au o inimă 
mulţumitoare pentru situaţia lor materială. Unii sunt nemulţumiţi datorită faptului că 
se compară cu cine nu ar trebui. Alţii sunt nemulţumiţi datorită faptului 

că nu îşi pot stăpâni anumite dorinţe şi astfel se aventurează în goana după aur, fără să 
gândească prea mult la preţul plătit. După revoluţia din 1989, auzim tot mai frecvent 
de creştini care practică ilegalitatea în viaţa socială. Ne sustragem tot mai mult de la 
plătirea tuturor impozitelor, furăm lemn din pădure, neglijăm legea dreptului de autor, 
trecem uşor peste incorectitudini la serviciu, ne angajăm în mai multe locuri de muncă 
la negru, nu mai dăruim partea Domnului, ne închidem inima faţă de cei nevoiaşi etc. 
Interesant că în loc să ne gândim la o schimbare a acestor stări, pe măsură ce trece 
timpul, le considerăm ca parte din normalitatea vieţii. 

Lipsa interesului pentru intrarea în lucrare „cu normă întreagă" 

Cu toate că acum avem şcoli teologice cu condiţii deosebite şi cu număr de locuri 
nelimitat de cei din afară, tinerii din bisericile baptiste se dedică în foarte mic număr 
lucrării lui Dumnezeu. Chiar şi printre cei care se dedică lucrării cu Evanghelia, în 
anumite cazuri încă din timpul studiilor unii studenţi se gândesc ce altă afacere pot să 
facă pe lângă lucrarea de păstor sau misionar. Toţi cunoaştem cazuri când absolvenţii 
şcolilor teologice nu s-au angajat în lucrarea spirituală pentru care s-au pregătit, ci fac 
alte lucruri care deocamdată li se par mai profitabile. 

Rugăciune limitată sau formală 

Mai nou, pentru unii creştini, atât rugăciunea în particular, cât şi cea publică sunt 
folosite doar la nevoie, doar pentru anumite domenii şi nu de puţine ori ceasurile de 
rugăciune sunt chiar neglijate. Mulţi creştini se roagă atunci când au timp, dar prea 
puţini îşi planifică, îşi pun deoparte, timp special pentru rugăciune. 

Conduita credincioşilor se apropie vădit de a celor necredincioşi 

Când spun aceasta nu am în minte anumite forme de manifestare, ci fondul oamenilor. 
în discuţiile cu credincioşii mai în vârstă, ajungem să auzim că astăzi unii baptişti sunt 
mai necredincioşi şi mai răi decât credincioşii bisericilor istorice de acum 50 de ani. 
Imoralitatea în rândul creștinilor creşte 


în rândul tinerilor aceasta este determinată de atitudinea părin- 

ților, de filmele şi programele imorale vizionate,revistele, casetele sau dischetele 
porno etc. Cu durere trebuie să recunoaştem că nu doar tinerii o apucă pe căi imorale. 
Auzim tot mai mult de familii cu probleme şi de oameni de toate vârstele care, pe o 
cale veche sau mai nouă, se cufundă în păcatul imoralităţii. 

Oamenii îşi caută „scuze biblice" pentru o trăire nebiblică Ceea ce este mai grav mi se 
pare faptul că sunt creştini care caută să găsească susținere biblică pentru trăirea lor 
lumească. Astăzi se vorbeşte atât de mult de libertatea în Cristos încât mai că 
înţelegem că este bine să ne permitem aproape totul. Nu trebuie să uităm nici acele 
categorii care, în baza unui verset din Scriptură scos din context sau răstălmăcit, 
trăiesc murdar şi au pretenţia că sunt curaţi. Mulţumirea creştinilor cu o trăire la limita 
inferioară Sunt interesaţi doar în mărturia lor, fără să îşi pună problema maturizării, a 
răsplătrii, a exemplului pentru alții etc. Să trăiesc ca să nu pierd cerul... 

Note personale! 

Ce ai descrie deosebit în domeniul menţionat? 

Ce este diferit în biserica din care faci parte? 

Lucrurile acestea ameliorează sau accentuează nevoia revi-talizării? 


1.2 LA NIVEL DE FAMILIE 
Astăzi relaţia între mulți soţi este caracterizată de spiritul de independenţă. Tot mai 
mult se vede lipsa comunicării şi este evidentă lipsa dragostei şi a înţelegerii. în cazul 


multor familii, lipsa colabo- 

Tării şi a susţinerii reciproce este în plină ascensiune. Soții îşi împlinesc rolurile după 
modelul lumesc şi nu după cel biblic. Sunt tot mai puţine familii care se roagă 
împreună. Numărul celor care trăiesc independent de celălalt este în continuă creştere. 
în multe familii, relaţia părinte-copil este tot mai rece, mai superficială şi mai puţin 
preţuită. Unii părinţi, chiar creştini, nu sunt interesaţi în educaţia creştină a copiilor 
lor. Unii copii sunt aproape străini faţă de părinţi şi pentru ei „respectul pentru părinţi" 
nu se mai încadrează în normalitatea vieţii. Mulţi părinți sunt supraaglomeraţi şi 
străini de viaţa copiilor lor. Copiii au viaţa lor privată, care mai devreme sau mai 
târziu aduce părinţilor mari şi neplăcute surprize. 

Note personale! 

Ce ai descrie diferit în domeniul menţionat? 

Ce este diferit în biserica din care faci parte? 

Lucrurile acestea ameliorează sau accentuează nevoia re-vitalizării? 

1.3. LA NIVEL DE CONDUCĂTORI SPIRITUALI Dacă ne referim la păstorii 
dedicați, trebuie să constatăm că numărul celor descurajaţi este în continuă creştere. în 
această categorie sunt păstori de toate vârstele. Ei nu sunt descurajaţi în primul rând 
de mersul societăţii, ci de mersul bisericii pe care o slujesc. Ei sunt descurajaţi de 
atitudinea şi viaţa celor din poporul lui Dumnezeu. Activitatea slujitorilor bisericilor 
arată că se măreşte numărul predicatorilor şi scade numărul păstorilor. Oamenii nu 
mai sunt inte- 

resaţi foarte mult în individ, ci interesul este canalizat spre mulţimi. Se încearcă tot 
mai multe lucrări menite să atingă mulţimi sau grupuri şi se neglijează lucrările care 
au în vedere cunoaşterea şi ajutarea directă a individului. Se vorbeşte tot mai mult de 
păstorirea turmei şi nu de păstorirea individuală a oilor. 

Pe de altă parte este trist să constatăm în rândul slujitorilor neglijarea pregătirii 
spirituale, fiind evident interesul în diplome teologice şi realizări materiale. Este 
dureros să constatăm intrarea unora în lucrarea de păstorire sau misiune cu multă 
uşurinţă. Este neplăcut şi nefast să constatăm că sunt păstori care nu au şi nici nu 
acceptă un anumit sistem de control, că nu dau socoteală nimănui. Ce ne spun 
conducătorii spirituali lipsiți de seriozitate, supraaglomeraţi în proiecte materiale şi 
căderea mai frecventă a conducătorilor? Faptul că astăzi se vorbeşte mai mult despre 
viaţa conducătorilor bisericilor decât despre membrii bisericilor nu ar trebui să ne dea 
de gândit? Este neplăcut să acceptăm realitatea, dar ştim că sunt unii conducători 
religioşi interesaţi în a păstra relaţii care le aduc avantaje materiale, chiar dacă acestea 
sunt în detrimentul lucrării lui Dumnezeu. Faptul că sunt tot mai frecvente conflictele 
între conducătorii bisericilor nu ar trebui să ne dea de gândit? 

Note personale! 

Ce ai descrie diferit în domeniul menţionat? 


Ce este diferit în biserica din care faci parte? 


Lucrurile acestea ameliorează sau accentuează nevoia re-vitalizării? 

1.4. ÎN CADRUL FORMAȚIILOR MUZICALE Din nefericire şi în acest domeniu 
atât de important şi de ziditor am început să avem: concurenţă, lipsă de seriozitate şi 
dedicare, comportament lumesc, repertoriu învechit, prezenţa facultativă la repetiţii 
etc. Acestea, ca şi multe alte lucruri asemănătoare, în loc să motiveze biserica la o 
închinare vie şi autentică, o motivează la spectatorism. 

Note personale! 

Ce ai descrie diferit în domeniul menţionat? 


Ce este diferit în biserica din care faci parte? 
Cap. 2 * Necesitatea re vitalizării bisericii 


27 

Lucrurile acestea ameliorează sau accentuează nevoia re-vitalizării? 

1.5. LA NIVELUL GRUPELOR DE VÂRSTĂ 

Cred că nu greşesc foarte mult afirmând că patru expresii pot defini destul de bine 
grupele de vârstă din bisericile noastre: 

Copii obraznici, care au puţin respect față de părinţi, faţă de învăţători şi faţă de 
membrii bisericii. Ei sunt interesaţi în joacă şi recompense. Nu de puţine ori nu mai 
ştim cum şi cu ce să îi mai atragem spre activităţi bisericeşti. 

Tineret puţin, orientat greşit sau dezinteresat. Dacă ne gândim că tinerii spun ceva 
cu privire la viitorul bisericii, atunci trebuie să fim destul de îngrijorați. Este timpul să 
ne ocupăm cu seriozitate de evanghelizarea tineretului, ca astfel să avem speranţe 
pentru viitor. Mulţi dintre tinerii bisericilor evanghelice sunt orientaţi spre împlini- 
rea propriilor idealuri. Acestea, de cele mai multe ori, se îndreaptă înspre o profesie 
care are în vedere în primul rând câştigul material şi nu câştigul Evangheliei. Unii 
dintre tinerii noştri sunt anemici, dezinteresaţi sau extremişti. Care sunt idealurile lor? 
Care sunt relațiile lor cu ceilalți din biserică? De multe ori, din nefericire, avem mare 
dreptate când spunem că ei sunt viitorul bisericii, deoarece mulţi dintre ei nu vor să se 
implice în viaţa bisericii de astăzi. 

Adulţi supraaglomeraţi. Oamenii maturi din bisericile noastre sunt de acord că 
trebuie făcut ceva, dar nu prea mai au timp pentru aceasta. Cum spuneam, unii sunt 
prea aglomeraţi cu lucruri materiale, iar alţii sunt prea prinşi de probleme religioase. 
Bătrâni obosiţi. Printre aceştia, unii sunt caracterizați de duhul de critică, alţii sunt 
plini de oboseală, de dezamăgire şi nu puţini trăiesc în trecut. Astăzi, mulţi dintre 
bătrânii bisericii au uitat că ei sunt cei pe care Dumnezeu vrea să îi folosească ca 
modele şi că ei ar trebui să dea direcție şi viziune bisericii. 

Note personale! 

Ce ai descrie diferit în domeniul menţionat? 

Ce este diferit în biserica din care faci parte? 

Lucrurile acestea ameliorează sau accentuează nevoia revi-talizării? 

1.6. LA NIVEL DE ADUNARE 

Cu toate că situaţia diferă între bisericile de ţară sau oraş sau chiar între diferite zone 
ale ţării, totuşi în viaţa bisericilor se poate constata: 

Investirea exagerată în activităţi interne. Se pune mare accent pe ceea ce ne place 
şi nu neapărat pe ceea ce ar fi atractiv pentru prieteni sau pe ceea ce ar fi eficient 
pentru lucrarea de evanghelizare. Astăzi suntem orientaţi mai mult spre noi înşine, 
decât spre lumea care trebuie câştigată pentru Cristos! 

Accentul exagerat pe construcţii. Aproape fiecare biserică vrea să facă ceva nou, să 
adauge ceva la clădire şi astfel investeşte valori mari în acest domeniu. 


Dărnicie facultativă. Pe zi ce trece se înmulţeşte numărul păstorilor care au probleme 
financiare. Aceasta se explică şi prin slaba dărnicie a membrilor bisericii. Mulţi dintre 
membrii bisericilor nu practică zeciuiala şi îi consideră exageraţi pe cei care o practică 
şi o predică. în istoria biblică este evident că dărnicia era legată de ataşamentul 
poporului faţă de Dumnezeu. Vremurile de decădere au însemnat abandonarea 
parțială sau totală a slujitorilor templului. Vremurile de trezire au adus cu ele şi un 
belşug de dărnicie. Dărnicia scăzută este o dovadă evidentă a răcirii dragostei pentru 
Dumnezeu! 

Post rar. în multe biserici postul este înţeles greşit, practicat greşit sau chiar neglijat. 
Lipsa interesului în evaluare şi revitalizare. Oamenii fac alergie la întrebări, 
chestionare sau la afirmaţia că în unele domenii ar fi necesară o anumită îmbunătăţire. 
Membri puţini implicaţi în lucrări spirituale. Constatarea celor mai mulţi slujitori 
ai bisericilor arată că în biserici a crescut mult numărul consumatorilor şi a scăzut 
numărul membrilor activi. Lucrul acesta este valabil atât pentru activitatea internă a 
bisericii, cât şi pentru lucrările ei din viaţa de fiecare zi. 

Relaţii nebiblice între membrii bisericii. Este trist să constatăm că între membrii 
bisericii există răceală, bârfă, lipsă de sensibilitate faţă de starea celuilalt etc. 
Frecvența la biserică fluctuantă şi în decădere. în ciuda faptului ca mulţi dintre 
conducătorii bisericilor fac eforturi mari ca să orga- 

nizeze programe deosebite, oamenii găsesc tot mai multe ocazii când să lipsească 
motivaţi de la serviciile de închinare ale bisericii. 

Activitatea credincioşilor a scăzut. Afirmația aceasta este valabilă atât pentru 
activitatea din cadrul bisericii, cât şi pentru cea din afară, la toate categoriile de 
slujitori şi pentru toate categoriile de vârstă. 

Muzica bisericească se apropie tot mai mult de muzica lumească. Generaţia 
tânără, care este normal să fie motivată la cântare pune tot mai mult accentul pe ritm, 
plăcere şi mai puţin pe mesajul transmis. 

Apar tot mai mulți creştini de duminică sau de sărbători. 

Aceasta nu se aplică doar la prezenţa la biserică, ci şi la trăirea concretă. Pentru unii, 
conduita din biserică diferă foarte mult de cea cotidiană. 

Relaţii stricate între păstori şi lucrătorii bisericii. Se vede lipsa colaborării şi sunt 
prezente acuzările reciproce. 

Succesul este evaluat pe căi greşite şi după criterii greşite. 

Această realitate este valabilă atât în cazul păstorilor, cât şi în cazul bisericilor. Cei 
mai mulți apreciază cantitatea, vorbindu-se tot mai puţin de calitatea vieţii sau 
calitatea lucrării. 

Este accentuată mai mult forma şi nu fondul. Cei în vârstă vor să menţină totul aşa 
cum a fost pe vremea lor şi cum au fost obişnuiţi. Tinerii vor să schimbe totul, 
indiferent dacă schimbarea aduce bine sau rău. 

Ne apropiem cu paşi repezi de bisericile istorice. Este interesant să remarcăm că 
înaintaşii noştri au scos în evidenţă caracteristicile credinţei baptiste. Astăzi, se pare 
că prin anumite metode vrem să arătăm tot mai mult că suntem la fel ca ceilalți, în loc 
să continuăm să arătăm că suntem diferiţi în puncte majore de doctrină şi, evident, de 
viaţă. 

Orientarea greşită a bisericii. Astăzi se măreşte num&rul bisericilor care se 
orientează spre lucrări şi lucrători care costă cât mai puţin posibil. Este urmărită în 
primul rând economia fondurilor 

bisericii şi nu calitatea lucrătorilor şi eficienţa lucrărilor pe care trebuie să le facă 
aceştia. Din nefericire, în unele adunări Dumnezeu nu mai are mult de spus în 
alegerea slujitorilor. în general, în cele mai multe biserici este multă rutină, moleşeală 
şi un accentuat spirit de spectator. 

Note personale! 

Ce ai descrie diferit în domeniul menţionat? 

Ce este diferit în biserica din care faci parte? 

Lucrurile acestea ameliorează sau accentuează nevoia revi-talizării? 

1.7. PRIN PRISMA ACTIVITĂȚII EXTRA-BISERICEŞTI 

De cele mai multe ori, în cazul multor biserici acestea se rezumă la participarea unor 
membri la serviciile de înmormântare. Ce altceva ar trebui făcut? Evanghelizare 
personală, misiune, trăire corectă la locul de muncă şi în societate, milostenie, ajutor 
celor care au nevoie etc. 

2. Relaţiile între bisericile locale 

Biblia ne spune că între bisericile locale trebuie să existe respect, colaborare şi ajutor 
reciproc. O biserică trebuie să se bucure de succesul alteia şi să simtă cu necazul 
altora. Ele ar trebui sâ se roage reciproc pentru ajutor divin şi să se inspire la lucruri 
bune. Astăzi, din nefericire, nu de puţine ori, relaţiile între bisericile locale sunt: 
inexistente, reci, de concurenţă şi nu de puţine ori neprincipiale şi nebiblice. 

Note personale! 

Ce ai descrie diferit în domeniul menţionat? 

Ce este diferit în biserica din care faci parte? 

Lucrurile acestea ameliorează sau accentuează nevoia revi-talizării? 

3. Situaţia păstorilor şi relaţiile între păstori 

în loc ca toți păstorii să fie ceea ce spune Cuvântul, astăzi unii păstori au devenit 
prestatori de servicii. Ei nu mai au viziune şi nici interes. în cazul unora, trebuie să 
vorbim despre păstorire la fără frecvenţă sau teleghidată. Tot mai puţini sunt cei pe 
care să îi poţi face să locuiască în mijlocul turmei, dar nici nu pregătesc pe cineva 
pentru o lucrare competentă în mijlocul turmei. Dacă facem referire la relaţii, acestea 
pot fi adesea dirijate de interese personale sau dirijate de firea pământească. Chiar 
dacă este neplăcut, trebuie să vorbim de individualism, concurenţă, invidie, bârfă, 
acuzare sau lipsă de colaborare. 

Note personale! 

Ce ai descrie diferit în domeniul menţionat? 


Lucrurile acestea ameliorează sau accentuează nevoia revi-talizării? 

II. Deosebirea dintre situaţia prezentă şi planul lui Dumnezeu pentru biserică 

O a doua dovadă că revitalizarea este necesară şi urgentă vine din diferenţa între 
ceea ce avem în teren şi ceea ce ar trebui să fie în viaţa bisericilor. Analiza 
domeniilor luate în discuţie ne conduce în mod obligatoriu la cel puţin două concluzii. 
în primul rând, constatăm cu durere că în bisericile noastre există lucruri care nu au 
ce căuta în viaţa unei biserici. Astfel, trebuie să recunoaştem existenţa: nepăsării, a 
urii, a invidiei, a mândriei, a concurenţei, a nevegherii şi a uşurătăţii în slujire. Nu de 
puţine ori avem spectacole care înlouiesc închinarea, certuri şi partide, avem oameni 
care urmăresc interesele lor personale şi oameni cu influenţă lumească. Când greşim 
este mult mai vizibilă şi populară atitudinea de justificare decât pocăinţa şi nu de 
puţine ori bisericile sunt caracterizate de spiritul de turmă. Cu aceeaşi durere trebuie 


să recunoaştem că lipsesc din viaţa bisericilor lucruri care ar trebui să fie prezente. 
Dacă privim viaţa normală a unei biserici, atunci în adunările noastre ar trebui să existe: 
viziune, patos, părtăşie, dragoste, dedicare şi spirit de sacrificiu. O adunare de oameni 
mântuiţi ar trebui să fie plină de viaţă, cu durere pentru cei căzuţi şi suferinzi, să aibă 
înţelegere pentru cei care greşesc accidental. Bătrânii din biserici ar trebui să ofere 
modele sfinte şi să sfătuiască înţelept. Tinerii ar trebui să fie devotați în slujire şi 
dornici să înveţe din experienţa trecutului. în biserică ar trebui să existe încredere între 
fraţi, respect pentru slujitorii Cuvântului şi unitate în slujire. Discrepanţa între ceea ce 
ar trebui să fie şi să aibă bisericile şi între ceea ce suntem şi avem ne conduce în mod 
obligatoriu la concluzia că revitalizarea este un proces absolut necesar şi cât se poate 
de urgent. Probabil că pentru a vă aduce o oarecare linişte este momentul să facem 
câteva precizări. 

Ştiu că întotdeauna au existat în biserică anumiţi oameni, cazuri izolate, care, deşi au 
purtat numele de baptist, au trăit altfel decât baptiştii. Problema actuală nu este, însă, 
de aceeaşi natură. Astăzi nu vorbim despre cazuri răzlețe, ci despre prezenţe tot mai 
vizibile şi mai 

numeroase. Astăzi sunt cazuri când conducătorii bisericilor sunt cei care promovează 
astfel de stări şi practici sau le admit fără prea multe remuşcări. Astăzi ele nu mai sunt 
considerate excepţii, ci ceva absolut normal. Aceasta trebuie să ne dea mult de gândit! 
Sunt conştient că mulţi nu veţi fi de acord cu cele spuse anterior, deoarece credeţi că 
procentul negativ despre care am vorbit este mic şi nu ar trebui să îl băgăm în seamă. 
Personal cred că dacă sunt unii membri care spun că în bisericile noastre nu este nevoie 
de revitalizare, o pot face din următoarele motive: nu ştiu cum arată o biserică vie, nu 
vor să recunoască realitatea tristă, nu vor să se implice în revitalizare sau trăiesc prin 
comparaţie cu alte biserici mai slabe. Dacă sunt unii conducători sau păstori care nu 
recunosc că este nevoie de revitalizare în biserica pe care o slujesc sau în alte biserici, ei 
o pot face din următoarele motive: ruşine, mândrie, frică, incapacitate ori lenevie. 

De asemenea, sunt convins că unora nu vă place faptul că am abordat acest subiect 
într-o carte la care au acces şi alții. Aş vrea să atrag atenţia că oamenii din afara 
bisericii au constatat de mult timp declinul nostru. Mai mult, ei au văzut şi mândria 
noastră care ne împiedică să recunoaştem realitatea. Dacă unii vor vedea acest 
material, cred că se vor bucura şi ne vor aprecia văzând că, în sfârşit, vrem să ne 
pocăim. Dacă sunt unii care nu au ştiut aceste lucruri, personal nu cred că cineva, cu 
dorinţa după sfinţenie, poate fi speriat sau deranjat de dorinţa noastră de a creşte tot 
mai mult în asemănarea cu Domnul Isus. 

Nu sunt străin nici de faptul că multe biserici duc o luptă pentru sfinţenie şi 
evanghelizare. Cunosc părțile pozitive, chiar şi în bisericile pe care le critic. Domnul 
aşteaptă chiar şi de la acestea mai mult şi slavă Domnului că este posibil! Lucrul 
acesta este valabil şi pentru biserica pe care o păstoresc. Biserica „Speranţa" este una 
dintre bisericile care continuă să aibă nevoie de revitalizare. Şi noi mai avem de 
parcurs mult din drumul revitalizării. Avem multe lucruri de îmbunătăţit şi, cu 
ajutorul Domnului, lucrăm la aceasta. Dorinţa şi rugăciunea noastră este ca cei ce aţi 
făcut primii paşi pe acest drum să nu vă 

opriţi. Ceilalţi alăturaţi-vâ acestui gând, porniţi pe drumul revi-talizării şi cu siguranță 
Domnul ne va folosi pe toţi la revitalizarea vieţii spirituale româneşti. 

Note personale! 


Ce ai descrie diferit în domeniul menţionat? 

Ce este diferit în biserica din care faci parte? 

Cap. 2 * Necesitatea re vitalizării bisericii 

Lucrurile acestea ameliorează sau accentuează nevoia revi-talizării? 

m. Dorinţa de a ne asigura un viitor glorios 

Dovada a treia că revitalizarea este importantă şi urgentă se află în fiecare dintre noi. 
Sunt convins că toţi ne dorim şi dorim bisericii un viitor glorios. Lucrul acesta nu 
este valabil doar atunci când privim spre veşnicie. Mi se pare absolut normal ca un 
părinte să îşi dorească pentru copiii lui o biserică plină de viaţă, o biserică unde copiii 
lor vor putea sluji şi vor fi slujiţi. Este absolut normal să nu ne simţim bine ca 
minoritate, ci să tânjim şi să lucrăm pentru a ajunge la momentul când un segment 
mai mare din populaţie să aibă o relaţie personală şi proaspătă cu Domnul Isus 
Cristos. Bucuria noastră este enorm de mare când constatăm din Cuvânt că Domnul 
promite Bisericii Lui un viitor glorios. Lucrul care trebuie totuşi să ne menţină atenţia 
este că Domnul nu promite un viitor glorios unei organizaţii sau oricărui tip de 
biserică. El promite binecuvântări numai Bisericii Lui, ceea ce ne obligă să revenim 
ca biserică la modelul Scripturii şi la o trăire zilnică după inima Domnului Isus. Cu 
alte cuvinte, datorită 


faptului că Domnului îi plac bisericile sfinte şi vii, noi trebuie să revenim la o astfel 
de stare, ceea ce înseamnă revitalizare şi implicit binecuvântare. Nu, acestea nu sunt 
afirmaţii gratuite sau făcute cu superficialitate. Cuvântul lui Dumnezeu ne dă dreptul 
şi ne îndeamnă să credem în revitalizarea bisericilor. Să ne gândim la cazuri de 
persoane care au fost reumplute de puterea lui Dumnezeu şi au făcut apoi o lucrare 
deosebită. Printre aceste persoane se numără: Moise, Ghedeon, Uie, Neemia şi 
ucenicii Domnului Isus. Toţi aceştia au avut momente bune în viaţa lor de slujire, ca 
apoi să vină şi vremurile de criză. Cuvântul ne arată în cazul fiecăruia felul în care 
Dumnezeu aduce vremuri de înviorare şi astfel viaţa lor este diferită, iar slujirea lor 
devine mai eficientă. Apoi să nu uităm nenumăratele exemple din viaţa poporului 
Israel. Deşi Dumnezeu 1-a ales ca să fie permanent un popor pus deoparte, o lumină 
pentru neamuri, de foarte multe ori națiunea aceasta decade în relaţia ei cu Dumnezeu. 
Nu puţine sunt cazurile în care Dumnezeu afirmă că ei trăiau chiar mai rău decât 
neamurile din jurul lor. Indiferent cât de mare a fost căderea acestei națiuni, când 
aceasta s-a întors cu sinceritate la Domnul, au fost readuse vremurile de 
binecuvântare. în sensul acesta, putem vorbi despre pocăinţa din timpul lui Moise, 
întoarcerile la Dumnezeu de pe vremea judecătorilor, a împăraţilor şi a profeților. Să 
nu uităm nici Bisericile prezentate în Apocalipsa. Este uşor să înţelegem din mesajul 
adresat fiecăreia că multe dintre acestea nu mai erau în starea dorită de Domnul. După 
mustrarea adusă, provocarea Domnului era: „Adu-ţi dar aminte de unde ai căzut; 
pocăieşte-te, şi întoarce-te la faptele tale dintâi". Slavă Domnului că oriunde am fi, 
există şansa pocăinţei şi întoarcerii! 

Pe de altă parte, cred că oricine citeşte istoria Bisericii creştine vede că în fiecare veac 
bisericile care au decăzut au putut reveni la o viaţă plenară dacă s-au pocăit şi s-au 
apropiat de Dumnezeu. Chiar şi istoria contemporană ne pune în faţă cazuri de biserici 
care, prin apropierea de Dumnezeu, experimentează revitalizarea şi în mod implicit şi 


binecuvântarea lui Dumnezeu. 

Dacă unii consideră că insistența asupra necesităţii revitalizării ne-a luat prea mult 
timp, permiteţi-mi să vă aduc aminte că omul nu investeşte în lucruri despre care 
nu este convins că trebuie să le facă. Ca să meargă cineva la medic trebuie să 


recunoască faptul că este bolnav şi că boala îl distruge. Ca să ceară cineva ceva chiar 
de la Domnul trebuie să recunoască faptul că are nevoia respectivă şi să creadă că 
Domnul îl poate ajuta. Ca să se pocăiască cineva, trebuie să recunoască întâi că este 
păcătos şi că păcatul îl duce în Iad. Dacă vrem revitalizare, atunci este imperativ să 
ajungem la concluziile leproşilor din 2 împărați 7:3-4. Ei spuneau: „La ce să şedem 
aici până vom muri? Dacă ne vom gândi să intrăm în cetate, în cetate este foamete şi 
vom muri; şi dacă vom sta aici, de asemenea, vom muri. Haide, deci, să ne aruncăm în 
tabăra Sirienilor... dacă ne vor lăsa cu viaţă, vom trăi..." Astăzi bisericile trebuie să 
ajungă foarte curând la trei convingeri. Prima: dacă mergem înapoi MURIM |! 
Bisericile de astăzi sunt chemate să înceteze a mai spune: „Fraţilor, trebuie să ne 
întoarcem la ceea ce a fost biserica în trecut" sau, dacă fac această afirmaţie, să îşi 
facă timp şi să explice la ce se referă. Noi nu ne putem întoarce la obiceiurile 
înaintaşilor sau la anumite metode specifice de slujire. Nu ne mai putem întoarce la 
mersul pe jos, la predicarea în pieţe, deoarece acestea, în unele societăți au dispărut, 
iar în altele această metodă de evanghelizare nu mai este eficientă. Una era să 
evanghelizezi pe cei care mergeau în piaţă pentru a sta de vorbă cu oamenii şi alta este 
să încercăm evanghelizarea vânzătorului aglomerat cu clienţii. Sunt cazuri când nu 
mai poţi face evanghelizare umblând de la o uşă la alta, deoarece nu ţi se deschide sau 
te supui la anumite riscuri. în acelaşi timp, putem şi trebuie să revenim la nişte 
principii bune, dar şi acestea trebuie reactualizate. Rămâne principiul că fiecare 
creştin trebuie să facă evanghelizare. Rămâne valabil principiul că Evanghelia trebuie 
să ajungă la fiecare. Deci, noi nu putem merge înapoi căutând metode standard, nici în 
Biblie, nici în istoria noastră. Nu mai putem cere la studiul biblic să citească cei care 
nu ştiu să citească bine, dar putem prelua principiul de a-i ajuta pe cei 

care sunt în nevoie. Nu putem să reînviem cursurile de altoit, dar putem face cursuri 
de calculatoare. 

A doua convingere absolut necesară: dacă stăm pe loc MURIM 

! Noi trebuie să fim foarte atenţi la următorul aspect: faptul că noi nu ne schimbăm nu 
înseamnă că societatea rămâne pe loc. Dacă noi nu ne schimbăm, nu ne va trebui mult 
timp să realizăm că nu mai putem să fim folositori nici măcar copiilor noştri. Trebuie 
să ne deschidem ochii mari şi să vedem că generaţia pe care intenţionăm să o slujim 
este în continuă schimbare. Sigur că nu mă refer aici la schimbarea mesajului. 
Mesajul nostru rămâne permanent: Cuvântul lui Dumnezeu, Sfânta Evanghelie. La Ea 
nu putem adăuga nimic şi nu avem voie să scoatem absolut nimic. Eu fac referire aici 
la acele schimbări care vor face mesajul mai clar şi mult mai accesibil generaţiei 
prezente. Vorbim de acele schimbări în metode care pot face închinarea mai plăcută şi 
mai atractivă pentru oamenii generaţiei prezente. 

Convingerea a treia trebuie să fie prinsă în cuvintele: dacă mergem înainte, AVEM 
ŞANSE spre viaţă şi belşug! Spre deosebire de cei de atunci, în cazul nostru, suntem 
siguri că şansele nu doar de a supravieţui, ci chiar de a prospera, sunt mari. 
Siguranţa aceasta vine din asigurarea Domnului Isus. „, Duceţi-vă şi faceţi ucenici din 
toate neamurile... învăţaţi-i să păzească totce v-am poruncit. Și iată căEu Sunt cu voi 
în toate zilele, până la sfârşitul veacului. Amin. "Matei 28:19 

Chiar dacă situaţia actuală este mai puţin plăcută, nu înseamnă că trebuie să ne 
pierdem speranţa, ci dimpotrivă să ne înarmăm cu credinţa necesară şi să pornim 
imediat la lucru. Dacă nu luăm noi deciziile, timpul le va lua pentru noi, dar nu într-un 
mod aşteptat şi nici plăcut. Trebuie, deci, să luăm decizii şi să decidem bine, iar I 
)umnezeu ne va binecuvânta cum nici nu ne-am aşteptat. 


în acest proces de revitalizare sunt câteva întrebări foarte importante care trebuie să 
găsească un răspuns urgent şi corect: Unde să începem? Care sunt schimbările 
necesare? Cine poate face aceste 

schimbări? Care este costul acestora? Cum va arăta biserica după ce am făcut 
schimbările respective? Nădăjduiesc ca la aceste întrebări să aflăm răspunsul 
Scripturii în capitolele următoare. Până atunci însă, avem o temă practică pe care v-aş 
sugera să nu o ocoliţi. 

Aplicaţie practică! 

într-un spirit de dragoste şi cu multă rugăciune: 

1. analizează starea bisericii din care faci parte. Care sunt lucrurile ce ar trebui 
scoase, pentru ca biserica să fie pe placul Domnului? Care sunt lucrurile bune care 
trebuie păstrate? Ai putea sugera anumite lucruri care, adăugate bisericii, ar aduce o 
schimbare vizibilă şi profitabilă? Ia în calcul atât programele, cât şi oamenii! 

2. discută aceste lucruri cu Domnul şi cu păstorul bisericii. Fii deschis pentru 
discuţie, înţelegător şi fii gata să ajuţi la orice schimbare bună care îl glorifică pe 
Dumnezeu şi revitalizează Biserica lui Cristos, din care faci şi tu parte. 

Cap. 3 * Imperativele revitalizării bisericii 

în capitolul precedent am căutat insistent să demonstrez nevoia revitalizării 
bisericilor evanghelice în general şi a bisericilor creştine baptiste în special. îmi place 
să cred că cei mai mulţi, chiar dacă gândiţi diferit, aţi reţinut ideea că situaţia în care 
suntem este diferită de cea în care ar trebui să fim. Având în vedere însă că 
revitalizarea nu se face pe generalităţi, ci pe lucruri specifice, vă propun parcurgerea 
următorului drum: 

I. Stabilirea diagnosticului pentru starea prezentă 

Pentru a porni pe drumul revitalizării, trebuie neapărat să cunoaştem situaţia în care 
suntem, ca biserică locală. Noi am vorbit la nevoia revitalizării despre lucruri în 
general. A sosit timpul ca acum să vedeţi specific care este situaţia bisericii 
dumneavoastră. în sensul acesta trebuie să vedeţi unde sunteţi din punct de vedere 
financiar, spiritual, organizatoric, vizionar,relaţional etc. Aceste informaţii le puteţi 
afla de la lucrătorii bisericii, de la membrii bisericii, de la aparținătorii bisericii şi de 
la mulţi alţii care ne cunosc. Metodele de culegere a informaţiilor pot fi multiple, 
precum: discuţii directe, discuţii indirecte, chestionare şi analiza manifestării celorlalți 
faţade noi. Ele trebuie culese de membrii bisericii, de lucrătorii bisericii şi de păstor. 
Informaţiile adunate trebuie analizate atât de conducerea bisericii, cât şi de biserică în 
general. 

Aplicație! 

1. în ce măsură crezi că ştii viața reală a bisericii din care faci 

parte? 

2. Pe ce te bazezi când afirmi procentul acesta? 

3. Cum ai descrie într-o frază biserica din care faci parte? 

n. Pocăința şi întoarcerea sinceră spre Dumnezeu 

Cred că dacă suntem sinceri cu noi înşine, va fi uşor să recunoaştem că din starea în 
care suntem nu ne poate scoate decât intervenţia miraculoasă a lui Dumnezeu. 


Afirm aceasta bazat pe cel puţin două motive. Având în vedere că am degenerat destul 
de mult şi de o bună bucată de vreme unii ne-am obişnuit cu această stare, este deci 
destul de greu să dorim schimbarea ei. Apoi este relativ simplu să găsim astăzi, chiar 
aproape de noi, credincioşi cu mai multe greşeli decât noi, aşa că, nu de puţine ori, 
suntem ispitiţi să ne simţim chiar bine. Pe de altă parte, se poate vedea clar că orice 
revitalizare a pornit prin lucrarea lui Dumnezeu. Este nevoie deci, din nou, de 
acea suflare a Duhului despre care vorbeşte Ezechiel, care să adune oasele uscate şi 
împrăştiate şi să învie trupurile noastre moarte. Bazat pe cele afirmate cred că înainte 
de orice studiu, trebuie să ne pocăim noi, lucrătorii, şi să chemăm imediat bisericile la 
o pocăință sinceră şi reală. Prin aceasta înţeleg să ne recunoaştem starea în care 
suntem, să ne recunoaştem vinovăția pentru ajungerea în această stare şi să ne 
mărturisim dorinţa sinceră de a ieşi din starea aceasta. (Mă bucur să pot spune că 
aceasta a început deja cu unii păstori şi lucrători. Ştiu păstori şi lucrători, şi slavă 
Domnului nu puţini, care sunt adânc frământaţi de situaţia bisericii pe care o păstoresc 
şi de situaţia bisericilor în general. Mai mult, ei sunt sincer îndureraţi de starea lor 
spirituală, de starea familiilor lor şi cer insistent Domnului iluminare în a vedea 
drumul care trebuie urmat pentru a deveni ceea ce ne vrea El. Această dorinţă trebuie 
să continue cu fiecare păstor, cu fiecare lucrător din biserică, cu fiecare membru, deci 
şi cu tine cel care citeşti şi cu cei din jurul tău. Te întrebi când se va realiza aceasta? 
Dă-mi voie să te întreb: tu eşti gata să te pocăieşti acum? Eşti gata să aduci un duh de 
pocăință în familia şi în biserica ta? Dacă eşti convins că nu sunt domenii unde poţi să 
te pocăieşti sau te îndoieşti că ai nevoie de pocăință, te rog încetează să mai trăieşti 
prin comparaţie cu alții. Citeşte mai atent Cuvântul şi ascultă cu mai multă atenţie 
predicile. Da, chiar şi predicile tale. Vreau să spun că mie îmi prinde foarte bine acest 
lucru. Vei vedea că Domnul îţi va spune multe prin Cuvânt. Apoi prinde curaj şi 
întrebă pe creştinii care te cunosc, începând cu membrii familiei: Credeţi că aş putea 
să mă pocăiesc într-un anume domeniu? Vei fi impresionat profund de răspunsul lor!) 
Aplicaţie! 

1. Crezi în iertarea lui Dumnezeu şi în'intervenţia Lui pentru binecuvântare în urma 
unei pocăinţe sincere? Pe ce te bazezi în ceea ce afirmi? 

2. Eşti gata să fii primul care se pocăieşte şi se rededică lui Dumnezeu? De ce? 

3. Crezi că sunt lucruri de care te poți pocăi chiar dacă ai încercat să trăieşti 
permanent o viaţă sfântă? Cum argumentezi atitudinea ta? 

4. Putem vorbi despre o pocăință a sfinţilor datorită păcălo-şeniei celor ce au neglijat 
neprihănirea? în ce bază afirmi? 

ffI Rugăciunea şi postul pentru intervenţia divina 

După ce ne-am pocăit şi am chemat bisericile la pocăință, trebuie să îl implorăm pe 
Dumnezeu să intervină în revitalizarea bisericilor. Fiecare baptist trebuie să 
înceapă să se roage lui Dumnezeu pentru revitalizarea bisericii din care face parte şi 
pentru revitalizarea tuturor bisericilor baptiste. Fiecare familie baptistă ar trebui să 
mijlocească înaintea lui Dumnezeu pentru grăbirea acestui eveniment Fiecare biserică 
baptistă ar trebui să înceapă un program de rugăciune în care să ceară Domnului să 
intervină miraculos în revitalizarea vieţii personale a tuturor membrilor ei, precum şi a 
bisericilor surori. La cel puţin un serviciu divin din timpul săptămânii ar trebui să 
avem un moment de rugăciune special pentru această cauză Fiecare comunitate 
baptistă locală ar trebui să ceară bisericilor ca să mijlocească împreună lunar pentru 
un duh de înviorare. Având în vedere că în practica noastră foarte multe biserici au 


serviciul de participare la Cina Domnului în prima duminică din lună, am putea să 
folosim chiar această duminică pentru post şi rugăciune cerând revitalizarea 
bisericilor. 

Cred că aici merită să privim la exemplul deosebit din cartea profetului Ioel. în 
situaţia dezastruoasă în care se aflau, sfatul proorocului este: „Dar chiar acuma, zice 
Domnul, întoarceţi-vă la Mine cu toată inima, cu post, cu plânset şi bocet! Sfişiap- 
vâmimile 

nu hainele, şi întoarceți-vă la Domnul, Dumnezeul vostru. Căci El este milostiv şi plin 
de îndurare, îndelung răbdător şi bogat m bunătate, şi-lpare rău de relele pe carele 
trimite. Cine ştie dacă nu Se va intoarce şi nu Se va căi? Cine ştie dacă nu va lăsa 
după El o binecuvântare, daruri de mâncare şi jertfe de băutură pentru Domnul, 
Dumnezeul vostru? Sunaţi cu trâmbiţa în Sion! Vestiţi un post, chemaţi o adunare de 
sărbătoare! Strângeţi poporul, ţineţi o adunare Sfântă! 
Aducețipebătrâni,strângeţicopiii,şichiarprunciidelaţaţă! Să iasă mirele din cămara 
lui, şi mireasa din odaia ei! Preoţii, slujitorii Domnului, să plângă între tindă şi altar, 
şi să zică: «Doamne, îndură- Te de poporul Tău! Nu da de ocară moştenirea Ta, n- 
oface de 

batjocura popoarelor! Pentru ce să se zică printre neamuri: „ Unde este Dumnezeul 
lor?»"loel 2:12-17 

Aplicaţie! 

1. Crezi în răspunsul lui Dumnezeu la rugăciunea unui singur om? De ce? 

2. Eşti gata să fii tu omul prin care Domnul să înceapă revitalizarea întregii biserici? 
De ce? 

3. Care crezi că este preţul cerut de Domnul pentru aceasta? 

4. Care sunt lucrurile pe care decizi să le faci de azi înainte pentru revitalizarea 
bisericii? 

5. Crezi că în biserică sunt şi alţi oameni sfinţi, şi doritori după sfinţenie? Cine? 

6. Eşti gata să te rogi cu ei şi să lucrezi cu ei la sfinţirea bisericii? 

7. Eşti gata să iei iniţiativa, să îi cauţi şi să începeţi să practicaţi ceea ce ştiţi? Când 
începi? 

IV. Identificarea greşelilor anterioare 

Chiar dacă nu este plăcut, cei care doresc revitalizarea bisericii Irebuie să îşi facă timp 
şi, cu multă înţelepciune şi sinceritate, să identifice factorii care ne-au adus aici. 
Lucrul acesta este cu atât mai i mportant cu cât trebuie să recunoaştem cu bucurie şi 
mulțumire că la 

început bisericile baptiste au prosperat şi au avut un impact pozitiv asupra societăţii în 
care au trăit. O privire atentă în trecut aduce în discuţie următoarele aspecte: 

1. Sistemul social 

Deseori ne scuzăm cu sistemul în care am trăit. Este cunoscut că sistemul comunist nu 
admitea iniţiative nici în biserică, nici în afara ei. Deoarece nu au fost permise adunări 
de evanghelizare, întâlniri în case sau alte locuri, deoarece a fost interzisă oferirea 
Bibliei sau a literaturii religioase, unii dintre membrii bisericilor au devenit comozi, 
iar alţii şi-au irosit timpul şi energia în disputele pe anumite teme religioase. Sigur, 
vorbind despre ani buni, trebuie să recunoaştem că biserica a pierdut din gândirea 
inițială şi a început să considere normală întoarcerea spre sine. 

Tot pe seama sistemului trebuie să punem şi lipsa de păstori pentru toate bisericile. 
Având o singură şcoală teologică, iar numărul de locuri de la Seminar şi felul în care 


cineva intra în lucrare fiind strict controlate, păstorii aveau foarte mult de lucru şi nu 
puteau face faţă lucrărilor din biserici. De multe ori datorită contextului nefavorabil şi 
al numărului mare de biserici, unii păstori au devenit împăr-ţitori de cină şi persoane 
oficiale, care oficiau actele de cult. Aceasta a făcut ca multe biserici să fie nepăstorite 
sau prea puţin păstorite. Chiar dacă sistemul comunist a avut o influenţă negativă 
asupra bisericilor, să nu admitem gândul că numai sistemul social influenţează viaţa 
bisericilor. 

2. Influenţa Vestului 

Atunci când facem referire la lucrurile care au venit din Vest, trebuie să fim cinstiți şi 
să menţionăm două aspecte. Pe de o parte, este cinstit să recunoaştem că din Vest au 
venit şi lucruri bune, dar pe care nu am vrut să le preluăm. Toţi cei care au vizitat 
bisericile din Vest ştiu despre dărnicia acestora, despre punctualitatea acestora, despre 
respectul acestora pentru slujitorii lor şi despre implicarea sacrificatoare în diferite 
domenii a multor membri din biserică. Din nefericire nu am prea găsit oameni care să 
se întoarcă acasă şi să 

spună: am văzut aspectele pozitive de dincolo şi sunt gata să le aplic în viaţa mea. Pe 
de altă parte, trebuie să recunoaştem că după revoluţia din 1989 au venit din Vest şi 
anumite lucruri ce au dezavantajat lucrarea Evangheliei. Problema a fost că noi nu am 
ştiut prea bine cine erau oamenii cu care am lucrat şi care au semănat principiile şi 
practicile respective. Probabil nici nu ne-am interesat suficient şi nici nu am fost 
conştienţi de toate interesele lor. în alte cazuri noi nu am fost conştienţi că şi acolo, la 
ei acasă, lucrurile sau ideile exportate de ei la noi erau considerate de oamenii 
credincioşi păgubitoare Evangheliei. 

3. Schimbările din viaţa păstorilor şi a conducătorilor de biserică 

în cazurile mai recente, motivul principal al decăderii bisericilor trebuie căutat şi în 
păstorii şi colaboratorii acestora. Din nefericire, chiar dacă este vorba de un număr 
mic, suntem obligaţi să vorbim despre slujitori ai bisericilor care sunt mulţumiţi cu 
slujba pe care o fac indiferent cum arată aceasta. Alții s-au implicat în lucruri extra- 
bisericeşti care le consumă timpul şi nu mai alocă timpul necesar rugăciunii şi 
studiului care să îi pregătească pentru lucrarea ce trebuie făcută. Sunt slujitori care de 
cele mai multe ori fac ceea ce le dictează situaţia, în loc să facă ceea ce au planificat 
pentru biserică. Unii slujitori au uitat că lucrarea pe care o fac este lucrarea Domnului. 
Au uitat că depind 100% de El. Aceasta îi face să caute programe, cărţi, predicatori, 
chei secrete şi nu prezenţa şi puterea lui Dumnezeu. Avem şi lucrători din numărul 
celor care încearcă să imită personalităţi şi lucrări care au dat rezultate în alte locuri, 
fără. să îşi pună problema dacă acestea vor da rezultatele dorite de Domnul şi în cazul 
nostru. Deoarece unii slujitori îşi compară lucrarea lor cu cea a evangheliştilor, ei pun 
accentul pe numărul convertiţilor şi neglijează celelalte aspecte privind păstorirea 
bisericii. Nu putem să-i neglijăm nici pe lucrătorii aceia care nu sunt conştienţi că 
societatea degradată influenţează biserica şi trebuie luptat pentru păstrarea bisericii pe 
drumul ei sfânt. Cei care nu sesizează pericolul este logic 

că nici nu atacă problemele sociale şi felul în care trebuie abordate ele în lumina 
Bibliei. Deoarece încă mai vorbim despre păstori cu mai multe biserici, trebuie să 
menţionăm că în mod greşit unii încearcă să folosească aceleaşi metode pentru fiecare 
biserică, iar ele nu funcționează. Trebuie să recunoaştem că unii slujitori, deşi au o 
viziune pentru biserică nu o împărtăşesc sau nu ştiu să îşi împărtăşească viziunea lor 
cu biserica. Altora le este frică să împărtăşească deschis toate lucrurile cu biserica, 


deoarece dacă ar vorbi despre necesitatea revitalizării, oamenii rău voitori ar pune-o 
pe seama lor... 

4. Mentalitatea membrilor faţă de schimbare 

Dacă suntem sinceri trebuie să recunoaştem că am ajuns unde suntem şi datorită 
membrilor bisericilor. Astăzi avem în biserică oameni care refuză din start orice 
schimbare. Motivele pot fi mai multe, dar atitudinea este aceeaşi şi nescuzabilă. 
Unora le este frică de schimbare. Altora le este teamă că dacă acceptă ideea 
schimbării, va veni ziua când vor trebui să se schimbe şi ei. Unii nu au trăit niciodată 
altfel, deci efectiv, ei nu văd ce ar putea fi mai bun. Alţii ştiu că schimbarea cere un 
preţ, iar ei nu vor să investească şi să plătească preţul schimbării. Nu cred că este 
cazul să vorbim despre acei membri care consideră că dacă ideea de schimbare nu 
vine de la ei, sigur nu poate ieşi ceva bun. 

5. Mentalitatea membrilor faţă de lucrare 

Să nu uităm că şi felul în care a fost văzută lucrarea lui Dumnezeu din biserici a 
cauzat unele neajunsuri. Cu durere trebuie să îmi amintesc despre biserici în care 
comitetul era un fel de sobor, care avea menirea de a-l judeca pe păstor. în loc să îl 
aprecieze, impulsioneze şi urmeze, unii din comitet erau cei dintâi care băgau bețe în 
roata lucrării. S-a lansat în mod nebiblic şi irealist ideea că păstorul trebuie să facă 
toate lucrurile sau să fie implicat în absolut toate activităţile şi de acum ceilalţi stăteau 
ca spectatorii să evalueze dacă păstorul face sau nu toate lucrurile. Cum era de 
aşteptat, un astfel de sistem nu a dus la bine şi nici nu va funcționa vreodată. Scriptura 
ne mvaţă că lucrarea lui Dumnezeu trebuie făcută de toți,într-un spirit 

de dragoste, de colaborare şi în dependenţă de Tatăl ceresc. Cred că mai trebuie 
menţionat aici şi un alt aspect. în ultimii ani, datorită crizei sociale şi a lipsei spiritului 
de sacrificiu, unele biserici în loc să îşi aleagă păstorii după chemare, pregătire şi 
călăuzire, şi-au ales păstorii după sponsori. Cea mai frumoasă „evanghelie"” pe care o 
pot auzi unii este că vine cineva să îi slujească fără bani. Această gândire a făcut ca să 
intre în lucrare oameni fără nici o chemare şi acum bisericile respective suferă mult. 
Aplicaţie! 

1. Cunoşti bine istoria bisericii din care faci parte? Pe ce te bazezi când afirmi asta? 
2. Poţi spune că biserica a avut în trecut o viaţă mai bună? în ce domenii? 

3. Cărui fapt crezi că s-au datorat lucrurile respective? 

4. Care crezi că sunt lucrurile care au adus schimbările despre care vorbeşti? 

5. în ce bază faci aceste afirmaţii? 

V. Clarificarea idealului spre care tindem 

Ştiu că toţi aşteptaţi să vedeţi dacă există o cheie a revitalizării bisericii şi care este 
aceasta. Toţi am dori să ni se poată prezenta o 

formulă care aplicată uşor, să aducă rezultate uimitoare şi dacă se poate imediat. 
Totuşi, aş vrea să ne punem sincer întrebarea: Dacă plecăm la drum, ştim unde vrem 
să ajungem? Este adevărat că nu ne place biserica lâncezândă sau muribundă. La fel de 
adevărat este că nu ne place nici biserica plină de viaţă pentru lucruri care nu sunt în 
responsabilitatea ei şi care nu contribuie la împlinirea mandatului ei pentru generația 
prezentă. Indiferent cât de mult ne-am grăbi înspre un alt fel de biserică, cred că 
înainte de a porni la drum trebuie să ne reamintim cum arată o biserică revitalizată. 
în felul acesta, vom şti permanent spre ce tindem, iar când vom ajunge la capătul 
drumului, vom putea verifica dacă am realizat ceea ce ne-am dorit sau nu. 

Cred că a sosit momentul şi trebuie să fac următoarea precizare: Când vorbim despre 


biserici revitalizate, nu vorbim despre biserici care intră în acelaşi şablon. în 
materialul de faţă noi ne vom referi doar principial la aspectele care caracterizează o 
astfel de biserică, urmând ca fiecare biserică să aplice principiile acestea în felul în 
care se poate face mai bine înţeleasă de cei pe care îi slujeşte. Cu alte cuvinte, noi ne 
vom ocupa doar de inima bisericii, urmând ca felul în care o biserică exprimă ceea ce 
are în inimă să fie caracteristic locului, timpului, darurilor şi împrejurărilor în care 
aceasta lucrează. 

Precizarea aceasta vine în urma faptului că Scriptura nu ne oferă un model unic de 
biserică locală. Oamenii care caută o biserică model trebuie să îşi ridice serios 
următoarele întrebări: Avem undeva, în Sfânta Scriptură, vreo menţiune că Dumnezeu 
ar fi lăsat un anume model de biserică pentru toate generaţiile? Găsim o anumită învă- 
țătură care poate fi luată ca model pentru toate bisericile locale? Avem dreptul să 
luăm o biserică nou testamentară ca model pentru biserica noastră? Este prezentată 
viaţa unei biserici atât de detaliat şi pentru o perioadă suficient de lungă încât să poată 
fi preluată ca model? Poate fi o biserică din generaţiile trecute preluată ca model 
pentru bisericile din generaţia noastră? Dacă da, atunci care dintre ele? Biserica din 
Ierusalim, din Samaria, din Antiohia sau cea din Corint? Nu cumva ar trebui să ne 
modelăm după Biserica din Tesa- 

Ionic, din Atena sau cea din Efes? Şi dacă se pune problema alegerii unei biserici ca 
model, după ce criterii vom face alegerea respectivă? Se pare că la toate aceste 
întrebări, dacă răspundem cu sinceritate, atunci răspunsul este: Nu, nu avem nici o 
învăţătură completă şi nici un model de biserică universală. Mântuitorul şi ucenicii 
vorbesc despre anumite aspecte ale vieţii de biserică, dar nici un pasaj nu are pretenţia 
de a dezvolta toate aspectele ce implică înfiinţarea, organizarea, conducerea, 
consolidarea şi creşterea unei biserici locale. Pe de altă parte, trebuie să recunoaştem 
că Biblia nu prezintă nici un model de biserică universal valabil în toate aspectele, 
pentru toate bisericile locale din toate locurile şi din toate generaţiile. 

Ce înseamnă aceasta: că rămânem în voia soartei sau a propriei noastre gândiri şi 
alegeri? Cu siguranță Nu! Dumnezeu nu ne-a dat toate detaliile privind viaţa de 
biserică deoarece nu era nici posibil şi nici nu era nevoie. în schimb, Domnul ne-a 
lăsat în Scriptură, atât prin învăţătură directă, cât şi în exemple de biserici, principiile 
de bază după care se înfiinţează, organizează, conduce, consolidează şi creşte fiecare 
biserică. Astfel, în aflarea caracteristicilor unei biserici vii sau revitalizate, cred că 
trebuie neapărat să studiem învăţătura Domnului Isus despre biserică, simbolurile 
folosite pentru biserică şi cazuri de biserici prezentate în Scriptură. învăţătura 
Mântuitorului o putem afla în: Matei 16.18-19, loan 14-17 etc. Bisericile prezentate în 
Scriptură, de la care se pot învăţa atât lucruri care trebuie urmate, cât şi situaţii care 
trebuie evitate, pot fi: Biserica din Ierusalim (Fapte 2.4-2), B iserica din Antiohia 
(Fapte 11.19-), B iserica din Tesalonic (1 şi 2 Tesaloniceni) şi Bisericile din Asia 
Mică (Apocalipsa 2 şi 3). Cât priveşte simbolurile bisericii trebuie să ne amintim că 
biserica este prezentată în Scriptură ca: trup, mireasă, clădire, sfeşnic, un popor ales 
care să poarte numele Domnului etc. Ce învăţăm din comparaţiile acestea? 

Studiul cazurilor amintite şi studiul pasajelor de învăţătură biblică scot în evidenţă şi 
cu multă claritate principiile referitoare la: intrarea în biserică prin naşterea din nou, 
realizată de Duhul lui 

Dumnezeu în urma pocăinţei personale şi a credinţei în jertfa Domnului Isus. Apoi se 
prezintă mărturisirea publică a transformării noastre prin botezul creştin şi necesitatea 
participării fiecărui mântuit la Cina Domnului. Cuvântul continuă să ne prezinte 
necesitatea creşterii în viaţa de credinţă spre modelul lăsat de Mântuitorul. Pasajele 
biblice continuă cu: supremaţia dragostei frăţeşti, obligativitatea dărniciei creştine, 
obligaţia fiecărui mădular de a se implica în transmiterea Evangheliei, necesitatea 
permanentă a sfinţeniei şi multe alte lucruri de acest gen. 

Trebuie să facem precizarea că la aceste aspecte, indiferent de epoca în care trăim şi 
conjunctura în care ne trăim viaţa, nu putem schimba absolut nimic. Ele sunt principii 
veşnice pentru viaţa fiecărei biserici. 

Pe de altă parte, putem observa că Biblia nu este categorică şi nici explicită când este 
vorba de alte domenii care se subordonează principiilor universal valabile. Astfel, 
trebuie să fim sinceri şi să recunoaştem că există posibilitatea schimbării de la o 
generaţie la alta sau chiar de la o biserică la alta în: modul în care ne rugăm, modul în 
care cântăm, modul în care ne îmbrăcăm, modul în care predicăm Evanghelia, modul 
în care organizăm viaţa şi serviciile bisericii, modul în care ne împlinim îndatoririle 
faţă de semeni şi modul în care ne împlinim îndatoririle cetăţeneşti. 

Nu, aspectele menţionate nu trebuie să ne sperie crezând că fiecare o poate lua razna 
sau după cum îl taie capul. Repet ceea ce spuneam adineauri: aceste aspecte 
schimbătoare se subordonează şi trebuie subordonate principiilor veşnice ale Bisericii. 
Astfel, dacă luăm exemplul cântării, noi putem decide procentul cântării în serviciile 
bisericii, putem decide dacă vom cânta doar cântări comune sau vom folosi şi formaţii 
muzicale, putem decide versurile unei cântări şi melodia pe care o cântăm, dar nu 
putem schimba cu nimic rolul cântării în adunarea sfinţilor. Orice cântare, indiferent 
în ce împrejurări şi cine ar cânta-o în biserică, trebuie să aducă glorie lui Dumnezeu şi 
să motiveze pe cei prezenţi la o 

închinare autentică. Astfel, tot ceea ce vom decide trebuie să se subordoneze acestui 
scop. 

Dacă ne referim la îmbrăcămintea creștinului trebuie să recunoaştem că în Biblie nu 
ni se spune decât să ne îmbrăcăm cuviincios şi să nu purtăm hainele sexului opus. 
Faptul că unele porunci se adresează doar femeilor, nu înseamnă că noi, bărbaţii, ne 
putem îmbrăca oricum. Nimeni nu poate decide ce stil de îmbrăcăminte şi ce culoare 
trebuie să alegem ca să fim mai pe placul Domnului, dar cu siguranţă că există un 
principiu biblic foarte clar: îmbrăcămintea noastră să nu împiedice cu nimic mărturia 
noastră creştină, nu are voie să ispitească pe nimeni la păcat şi nu trebuie să conturbe 
cu nimic închinarea celuilalt frate, a celeilalte surori sau a oricărui închinător din 
adunare. 

Dacă ne referim la răspândirea Evangheliei, noi ştim că nu există metode de 
mărturisire stas. Evanghelia trebuie predicată pretutindeni şi fiecăruia prin metodele 
pe care le considerăm a fi cele mai eficiente. Dar în acelaşi timp, suntem conştienţi că 
nu putem schimba cu nimic sinceritatea cu care o facem,conţinutul mărturiei şi 
puterea pe care ne bazăm în transmiterea acesteia. 

Putem continua în felul acesta cu orice aspect al vieţii noastre cotidiene. Vom afla 
multe domenii pe care nu le vom găsi menţionate în Sfânta Scriptură, dar care trebuie 
să fie practicate în baza principiilor Biblice. Astfel, Biblia nu ne spune ce fel de casă 
să ne construim sau în care cartier al oraşului, nu ne spune ce tip de maşină să ne 
cumpărăm, nu ne spune ce şcoală să frecventăm sau ce loc de muncă să alegem. în 
acelaşi timp însă ne spune foarte clar că tot ceea ce facem trebuie să aibă în vedere 
înţelegerea voii lui Dumnezeu, glorificarea lui Dumnezeu, mântuirea semenilor şi 


zidirea Bisericii Domnului Isus Cristos. 

Având în vedere cele spuse anterior şi luând în considerare că labloul bisericii 
revitalizate poate fi prezentat din multe puncte de vedere, am ales un mod foarte uşor 
de abordare a unei biserici revitalizate. în cele ce urmează vom privi la o biserică vie 
şi biblică 

prin cele două mari domenii accentuate de Domnul Isus: atitudinea faţă de 
Dumnezeu şi atitudinea faţă de semeni. în ce priveşte atitudinea faţă de oameni 
trebuie să menţionez următoarele aspecte: 1. Atitudinea bisericii faţă de Cuvânt 

O biserică revitalizată doreşte Cuvântul. Ea ştie valoarea Lui pentru viaţă şi pentru 
veşnicie. Biserica vie crede în puterea transformatoare a Cuvântului atât în cazul 
membrilor, cât şi în cazul celor din afara ei. Biserica plină de viaţă foloseşte toate 
ocaziile obişnuite şi caută ocazii noi când să stea în faţa Cuvântului. 

O biserică revitalizată asimilează Cuvântul. Membrii unei biserici revitalizate cunosc 
faptul că doar simpla auzire a Cuvântului nu le foloseşte decât pentru osândă. Astfel, 
ei strâng Cuvântul lui Dumnezeu în mintea şi sufletul lor. Se îmbibă cu Cuvântul lui 
Dumnezeu pentru a putea beneficia de permanenta înnoire a minţii. 

O biserică revitalizată împlineşte Cuvântul. Deşi sunt multe ocazii în care biserica şi 
membrii ei sunt confruntați cu mersul acestei lumi, biserica revitalizată se organizează 
şi activează doar după principiile Cuvântului. Aceasta se referă la fiecare membru al 
bisericii şi în absolut toate domeniile ei de activitate. 

O biserică revitalizată mărturiseşte Cuvântul. Porunca Mântuitorului de a duce 
Evanghelia până la capătul pământului este împlinită de membrii bisericii cu bucurie. 
Membrii bisericii revitalizate sunt convinşi că doar Cuvântul prezintă calea 
transformării spirituale şi a drumului spre veşnicie. Aceasta îi face pe toţi, fiecare prin 
mijloacele lui, metodele pe care le consideră adecvate şi darurile lui, să nu obosească 
mărturisind Cuvântul la timp şi ne la timp. 

Toate aceste lucruri şi acţiuni au o singură explicaţie. Biserica revitalizată crede cu 
toată inima că Sfânta Scriptură este Cuvântul întreg, inspirat şi infailibil al lui 
Dumnezeu. Astfel, atitudinea ei faţă de Cuvânt arată concret atitudinea ei faţă de 
însuşi Dumnezeu. 

2. Atitudinea bisericii faţă de post şi rugăciune 

Biserica revitalizată crede în puterea postului unit cu rugăciunea şi le practică. Ea face 
lucrul acesta în comun ca biserică şi în 

particular cu membrii, familiile ei sau în grupuri mai mici. Ea practică aceste lucrur în 
funcție de obiectivele ei planificate sau în funcţie de situaţiile apărute pe parcurs. 

3. Atitudinea bisericii faţă de slujitorii ei 

O biserică revitalizată cunoaşte importanţa şi rolul slujitorilor ei. Aceasta o face să îi 
aleagă pe slujitorii vrednici şi competenţi. O dată aleşi, biserica îi susține în rugăciune 
şi cu alte mijloace necesare. Ea nu uită să îi încurajeze, să îi respecte şi să îi urmeze. 
4. Atitudinea bisericii faţă de închinare 

Dacă am fi nevoiţi să alegem un singur cuvânt care exprimă caracteristica de bază a 
bisericii revitalizate, atunci acesta ar fi închinarea. într-o astfel de biserică toate 
acţiunile ei au drept scop glorificarea lui Dumnezeu prin ascultarea poruncilor Lui. 
Astfel, biserica revitalizată iubeşte, promovează şi practică închinarea privată, 
închinarea familială şi închinarea împreună cu toți membrii ei. O biserică revitalizată 
va avea în vedere ca fiecare întâlnire a credincioşilor să îl glorifice pe Dumnezeu. 
Formaţiile muzicale dintr-o biserică revitalizată lucrează la motivarea şi păstrarea unei 


închinări autentice. Biserica plină de viaţă vede atât activitatea de duminica, cât şi cea 
din timpul săptămânii ca un domeniu şi un aspect al închinării înaintea Creatorului şi 
Mântuitorului nostru. Ea ştie că singur El merită cinstit şi prin urmare caută să îi ofere 
permanent şi pretutindeni toată gloria. 

5. Atitudinea bisericii faţă de dărnicie 

Mulţi creştini greşesc considerând dărnicia ca un raport al nostru cu semenii şi nu cu 
Dumnezeu. Este important să ne reamintim că deşi dărnicia noastră este folosită 
pentru binele semenilor noştri, ea este poruncită de Dumnezeu. Dărnicia este un drept 
pe care Şi I-a stabilit Dumnezeu şi prin urmare, nerespectarea cerinţei Saleîn acest 
domeniu nu ne face vinovaţi faţă de semeni, ci față de însuşi Dumnezeu. Aceasta îi dă 
dreptul să spună prin prorocul Maleahi că cine nu îi aduce zeciuiala îl fură şi îl 
înşeală. Conştienţi de acest aspect, membrii bisericilor revitalizate oferă dărnicia lui 
Dumnezeu, 

practică dărnicia biblică cu bucurie şi folosesc dărnicia cu scop evanghelistic, sub 
călăuzirea Duhului Sfânt. 

6. Relaţiile între membrii bisericii 

Deşi suntem ispitiți să punem relaţia cu fraţii la domeniul semenilor mântuiţi, trebuie 
să ne aducem aminte că Domnul Isus Se identifică cu Biserica Lui. Astfel, relația 
noastră cu fraţii arată clar relaţia noastră cu şi faţă de El. Astfel,într-o biserică 
revitalizată fraţii se consideră fraţi cu aceleaşi drepturi. Toţi au dreptul la viaţa din 
belşug. Toţi au dreptul să vină înaintea Tatălui. Toţi au dreptul să beneficieze de toate 
binecuvântările pregătite pentru ei. Toţi au dreptul la puterea lui Dumnezeu şi la viaţă 
veşnică. Membrii bisericilor revitalizate se consideră fraţi cu aceeaşi valoare. Ei 
sunt conştienţi că Dumnezeu îi iubeşte la fel de mult pe fiecare dintre ei. Chiar dacă 
unii sunt mai apreciaţi aici, cu siguranţă că inima lui Dumnezeu bate la fel pentru toți. 
Cei mântuiţi care formează bisericile vii se consideră fraţi cu responsabilităţi diferite. 
Acestea sunt în funcție de darurile pe care le-a aşezat Dumnezeu în fiecare mădular al 
trupului Său. Membrii bisericilor revitalizate se consideră fraţi care trebuie să-şi 
poarte de grijă reciproc. Aceasta se aplică atât în domeniul spiritual, cât şi în 
domeniul material. Biserica este o familie sfântă, în care bucuria unui membru este 
bucuria tuturor şi durerea unui membru devine durerea fiecăruia care ia cunoştinţă de 
aspectul respectiv. Nu în ultimul rând, membrii bisericii revitalizate se consideră 
fraţi pentru veşnicie. Ei ştiu că mai devreme sau mai târziu vor fi împreună în cer, în 
faţa Tatălui şi a Mielului. Aceasta îi încurajează şi ajută să caute să aibă relaţii bune 
de aici, iar o dată ce le au, să le păstreze. 

7. Relaţia bisericii cu bisericile surori 

O biserică în care pulsează viaţa lui Cristos va respecta fiecare biserică indiferent de 
mărimea sau realizările acesteia. Ea ştie că poate învăţa de la fiecare şi poate colabora 
cu fiecare. Dacă o soră a ei este mai slabă, se simte obligată să o ajute şi astfel să se 
vadă în lume că fraţii nu sunt fraţi doar de nume, ci de inimă şi pentru orice vreme. 

în ce priveşte atitudinea faţă de semeni, biserica revitalizată simte responsabilitatea 
socială şi încearcă să o împlinească pe toate planurile şi mijloacele posibile. Astfel, ea 
cere şi promovează respectul pentru fiecare om. Membrii unei biserici revitalizate 
sunt învăţaţi că fiecare om are o valoare inestimabilă, deoarece Dumnezeu a aşezat-o 
în noi. Deoarece aceste valori sunt degradate prin păcat, rolul credincioşilor este acela 
de a conlucra cu Dumnezeu în recuperarea valorilor umane pierdute. Chiar dacă nu se 
va realiza aceasta imediat, creştinii sunt chemaţi să îşi respecte şi să îşi iubească 
semenii. Biserica revitalizată arată atât prin acţiunile ei, cât şi prin mesaj respect 


deosebit pentru fiecare familie. Creştinii ştiu că Dumnezeu este Cel ce a instituit 
familia şi a făcut-o pentru binele nostru. Aceasta îi motivează la a lucra ca fiecare 
familie să fie un colţ de rai pe pământ. O biserică revitalizată cere membrilor ei o 
conduită model atât la locul de muncă, cât şi oriunde în societate. Creştinii trebuie 
să fie cei dintâi în fapte bune. Ei trebuie să lucreze nu din spiritul obligaţiei, ci de 
dragul lui Cristos şi ca unii care ştiu că au să dea socoteală înaintea lui Dumnezeu. 
Din punct de vedere al seriozităţii şi al sfinţeniei ei nu trăiesc diferit viaţa de biserică 
şi viaţa cotidiană. Ei sunt convinşi că sunt permanent înaintea lui Dumnezeu şi 
încearcă să trăiască conform acestei credinţe. Modelul lor suprem este exemplul 
pământesc al Mântuitorului nostru Isus Cristos. B iserica revitalizată cere membrilor 
implicarea lor şi ajutarea lor la evanghelizarea societăţii. Este unanim cunoscut că 
Mântuitorul S-a coborât la noi pentru a ne aduce Vestea Bună. Această Evanghelie 
trebuie să ajungă la fiecare om şi este datoria noastră să facem lucrul acesta. Deşi 
implicarea membrilor unei biserici în evanghelizare va fi diferit, deşi rezultatele vor fi 
diferite, fiecare membru al unei biserici i cvitalizate trebuie să se implice în 
răspândirea veştii că omul poate fi răscumpărat prin pocăință şi credinţa în Jertfa 
Domnului Isus Cristos. Nu în ultimul rând, biserica revitalizată cere celor care o 
formează implicarea în diferite sectoare umanitare. Creștinii revitalizaţi ştiu că nu se pot 
opri la vorbe. Ei sunt chemaţi să fie călăuza orbului, mâna 

ciungului, piciorul şchiopului, urechea surdului şi limba mutului. Ei ştiu că în casa lor 
trebuie să găsească adăpost şi străinul, la masa lor trebuie să aibă un tacâm şi săracul, 
în planurile lor să fie prins şi orfanul, văduva şi nevoiaşul. Este adevărat că acestea nu 
pot fi şi nici nu trebuie să fie făcute de un singur creştin. Biserica revitalizată cere 
implicarea tuturor, dar fiecare avem responsabilitatea să lucrăm pe măsura puterilor 
noastre şi a cerinţelor lui Dumnezeu. 

Dacă din anumite motive unora vă place mai puţin acest mod de vizionare a unei 
biserici, puteţi să decideţi unde vreţi să ajungeţi ca biserică şi în alt fel. Oricare ar fi 
metoda, va trebui să vizualizaţi ce se va schimba în viaţa bisericii în cel puţin 
următoarele domenii: 

a. La nivel de individ 

Membrii bisericii ar trebui să fie caracterizați de: interes în evanghelizare, interes în 
cunoaşterea şi aplicarea Cuvântului, dorinţa de creştere în credinţă, o stare de 
mulțumire în ce priveşte lucrurile materiale, dorința după rugăciune, o conduita sfântă 
etc. 

b. La nivel de familie 

Familiile celor credincioşi trebuie să fie caracterizate de o relaţie bună între soţi, o 
relaţie bună între copii şi o relație bună părinte şi copil. Copiii trebuie să asculte de 
părinţi, iar părinţii să fie interesaţi în educaţia creştină a copiilor. 

c. La nivel de conducători spirituali 

Aici trebuie să existe un spirit de echipă, înţelegere, confidenţă, colaborare, ajutor şi 
respect reciproc, dorinţă de creştere şi umilinţă. 

d. In cadrul formațiilor muzicale 

Fie că vorbim de formaţie ca întreg, fie că vorbim de cei care o formează, trebuie să 
existe: seriozitate, dorinţa după cântări spirituale , elan şi bucurie, interes pentru 
întreaga colectivitate şi motivaţie corectă. 

e. La nivelul grupelor de vârstă 

Aici ar fi normal să privim spre un tineret interesat şi sfânt, spre adulţi implicaţi şi 
eficienţi şi spre bătrâni înţelepţi şi activi. /". La nivel de adunare 

Pe lângă cele menţionate anterior aş mai aminti: o investire echilibrată în activităţi 
interne, accent temperat pe construcţii, frecvenţă bună la serviciile bisericii, întâlniri 
pline de viaţă şi orientate spre slujire, nu spre consum. 

Aplicaţie! 

1. Dacă ai fi întrebat ai putea să explici într-o frază cum ai vrea să arate biserica din 
care faci parte? 

2. Care sunt lucrurile care te-au determinat să alegi idealul acesta? 

VI. Alegerea drumului care ne va duce acolo 

Acum că ştim unde suntem şi suntem siguri unde vrem să ajungem, nu ne mai rămâne 
decât să întrebăm ca apostolul Toma: care este calea într-acolo? 

Dacă aşa cum am văzut nu există un model de biserică universală, detaliat şi 
exemplificat, atunci putem afirma că există un model de revitalizare a unei 
biserici? Cu siguranţă nu. Nu există un model complet, dar există foarte multe surse 
care ne oferă principiile care trebuie respectate într-un astfel de proces. Prin urmare, 
întrebarea noastră este de unde putem adopta principiile pentru revitalizarea 
bisericii? 

Noi sugerăm preluarea principiilor şi a lucrurilor practice în ce priveşte revitalizarea 
spirituală din patru surse. Deoarece bisericile sunt formate din indivizi, recomandăm 
studiul unor cazuri de oameni care au fost revitalizaţi. Apoi, trebuie continuat cu 
câteva cazuri de biserici, care au trecut prin procesul revitalizirii spirituale. Aceasta ne 
va ajuta să învăţăm cum să fim în flăcări ca adunare. Dacă este nevoie, continuaţi să 


urmăriţi cazuri de revitalizare preluate din 

națiunea lui Israel. Cu toții ştim că această națiune a experimentat în repetate rânduri 
atât îndepărtarea de Dumnezeu, cât şi întoarcerea către El. Analiza experienţei lor ne 
poate fi folositoare în multe domenii. în final, dacă va mai fi cazul, priviţi la câteva 
exemple de revitalizare a unor organizaţii sau instituţii contemporane să vedeţi 
dacă nu cumva din nou fiii întunericului sunt mai înţelepţi decât fiii luminii. 

Pe mine analiza pasajelor biblice şi analiza istoriei m-au condus la următoarea 
concluzie: orice proces de revitalizare, din orice generaţie şi la orice nivel, porneşte 
din Dumnezeu. El este Cel care alege un om pe care îl reaprinde pentru lucrarea şi 
planul Său. Acest om va influenţa pe cei apropiaţi lui, aceştia pe cei apropiaţi lor şi 
astfel revitalizarea se va întinde ca un foc ce nu mai poate fi oprit. Din această 
concluzie înţelegem foarte clar că revitalizarea unei biserici trebuie să parcurgă 
următorii paşi concreţi: Revitalizarea păstorului, revitalizarea omului cheie de lângă 
el, revitalizarea comitetului bisericii, revitalizarea tuturor lucrătorilor Bisericii şi 
revitalizarea fiecărui membru din biserică. 

Aş vrea să fac precizarea că, deşi aceşti paşi se referă în mod deosebit la biserici mari, 
şi în bisericile mai mici se va urmări aceeaşi 

ordine. 

După ce am văzut aceste lucruri, când alegem concret strategia vom vedea că este 
nevoie de multă rugăciune şi post. Suntem chemaţi să analizăm mai multe strategii, să 
parcurgem în minte drumul până la capăt şi să vedem care dintre ele aduc în mod 
realist şi sigur rezultatul dorit. Când ajungem aici, suntem ispitiţi să alegem ceva ce va 
promite rezultate imediate. Pentru a nu cădea în anumite greşeli, trebuie să vă 
atenţionez asupra următoarelor lucruri: 

-  Revitalizarea se face în jurul lui Cristos, nu în jurul unor oameni, prin urmare 


alegeţi strategia în care sunteţi siguri că Se implică Isus. 

- Revitalizarea se face prin puterea lui Dumnezeu cu participarea noastră, prin 
urmare alegeţi strategia de care sunteţi sigur că o va binecuvânta Domnul. 

-  Revitalizăm oameni, nu programe, prin urmare alegeţi strategia care are în centru 
oamenii. 

-  Revitalizăm indivizi, nu grupări, prin urmare alegeţi strategia care are în vedere 
individul, nu numai biserica în general. 

- Revitalizarea se face în timp, nu instantaneu, alegeţi deci strategia care vă duce pas 
cu pas spre ceea ce doriţi. 

- Revitalizarea este un proces continuu, nu sporadic. Alegeţi acea strategie care vă 
oferă continuitate. 

- Revitalizarea are în vedere întreaga biserică, nu doar un anumit sector, prin urmare 
alegeţi strategia care îi prinde pe toţi membrii bisericii. 

- Revitalizarea începe cu ce avem, înainte de a vorbi despre oameni noi şi de a 
introduce noi programe. Prin urmare, alegeţi strategia care vă permite să plecaţi la 
lucru imediat şi cu ceea ce aveţi. 

- Revitalizarea are scopul de a uşura şi nu de a îngreuna viaţa bisericii, prin urmare 
alegeţi acea strategie care pare mai simplă şi accesibilă, nu pe cea mai complicată. 
Aplicaţie practică! 

1. Acum când ai în minte idealul pentru biserică, ar trebui să te opreşti şi să vezi cum 
se poate realiza acesta în biserica din care faci parte. Care sunt lucrurile şi acţiunile pe 
care le sugerezi? 

2. întoarce-te acum la tema precedentă şi vezi care este diferenţa între ceea ce ţi-ai 
dorit tu pentru biserică şi ceea ce ţi-am propus noi. Mai sunt lucruri ce trebuie 
schimbate deoarece nu sunt bune? Care sunt ele? 

3. Care sunt lucrurile ce trebuie introduse pentru a da mai multă viaţă şi culoare 
bisericii? 

4. Care sunt sugestiile tale pentru ca biserica să devină aşa cum ovreaCristos? 
5. în ce poţi şi în ce doreşti să te implici? 

6. Care este calea care te va duce acolo unde vrei? 


Cap. 4 * Ţelul revitalizării — O biserică plină cu oameni 
plini de Duhul «Sfânt 


Pentru a face un anumit lucru, indiferent despre ce domeniul vorbim, este foarte 
important să ştim exact ce vrem să facem. Dacă dorim să ajungem într-un anumit loc, 
trebuie să avem foarte clar în minte unde vrem să ajungem. în felul acesta vom putea 
păstra direcţia, vom putea să ne evaluăm înaintarea, vom fi în stare să le explicăm 
altora unde mergem şi la nevoie vom şti să cerem ajutor. Claritatea direcției ne va 
ajuta să perseverăm pe drumul început şi ne va ajuta să ne verificăm periodic dacă am 
rămas sau nu pe drumul pe care am pornit. Țelul revitalizării unei biserici poate fi 
exprimat în fraze diferite. Unii ar putea vorbi despre o biserică misionară. Alţii pot 
vorbi despre o biserică după inima lui Isus. Poate sunt unii cărora le-ar plăcea să 
aibă o biserică după modelul bisericilor primare. Ştiu că sunt oameni care doresc o 
biserică condusă de Scriptură. Alţii vor o biserică făcătoare de ucenici. Dorind din 
toată inima transformarea altora, unii îşi doresc o biserică de oameni transformați. 
Conştienţi de importanţa harului lui Dumnezeu în viaţa omului, unii îşi doresc o 
biserică cu oameni plini de har. 


în continuare vom prezenta un ideal pentru biserică şi considerăm că el acoperă 
absolut fiecare latură din viaţa unei biserici după inima lui Dumnezeu. Considerăm că 
o astfel de biserică este după cerinţele Scripturii. Biserica despre care vorbim este o 
biserică plină cu oameni plini de Duhul Sfânt. în perioada când am decis să alegem 
țelul acesta ne-am confruntat foarte serios cu câteva întrebări. 

I. De ce dorim o asemenea biserică? 

La această întrebare este necesar să lămurim cel puţin două aspecte. Primul aspect se 
referă la imaginea bisericii şi răspunde întrebării: De ce dorim o biserică plină? 
Răspunsul nostru are în vedere următoarele motive: 

1. Vrem o biserică plină deoarece ne plac adunările pline. Adevărul este că astăzi 
multe biserici, inclusiv biserica noastră, nu au clădirile pline cu oameni. Sunt 
suficiente ocaziile în care ne rugăm pentru scaunele goale. In anumite situaţii ne 
rugăm pentru ele mai mult ca pentru oamenii care au nevoie de ajutorul nostru în 
rugăciune. Care este motivul acestor rugăciuni dacă nu dorinţa noastră de a vedea 
biserica plină? 

2. Vrem o biserică plină deoarece dorim salvarea multora. O dată ajunşi mântuiţi şi 
înțelegând privilegiile celui mântuit, am dori ca şi alţii să se bucure de ceea ce am 
aflat noi. începând cu cei din familiile noastre, ne-ar plăcea ca numărul mântuiţilor să 
crească. Ştim că pe măsură ce creşte numărul mântuiţilor pot scădea multe probleme 
sociale şi familiale. Toate acestea ne determină să dorim salvarea multora. 

3. Vrem o biserică plină deoarece dorim să-lproducem bucurie Domnului. Este 
adevărat că Domnul Isus Se bucură de fiecare mântuit şi de orice număr de credincioşi 
care vin la închinare, dar la fel de adevărat este că Domnul doreşte salvarea tuturor. 
Dacă biserica ar fi plină cu oameni mântuiţi şi dedicați împărăției, suntem convinşi că 
Domnul ar fi mai mulţumit. 

4. Vrem o biserică plină din respect pentru cei care au construit clădirea bisericii. 
Cred că este normal să păstrăm convingerea că atunci când s-au construit pentru 
bisericile noastre clădiri mari, oamenii respectivi au avut călăuzirea Domnului. Faptul 
că astăzi avem locuri goale în biserici se datorează şi numărului mare de locuri cu 
care am construit clădirile bisericii. Cine nu vrea să aibă locuri goale în biserică, 
trebuie să construiască o clădire mică. Noi credem că păstorii şi oamenii din 
conducerea bisericilor, atunci când au 

construit, au avut în minte dragostea lui Dumnezeu faţă de oameni, puterea 
Evangheliei şi numărul mare de oameni nemântuiţi. Având în vedere aceste aspecte, 
considerăm că acum, când avem aceste clădiri mari, este datoria noastră să le umplem, 
dar nu cu orice fel de oameni. Dumnezeu vrea ca adunările Lui să fie pline cu oameni 
născuţi din nou, cu oameni pocăiți şi dedicați, adică oameni plini de Duhul Sfânt. 

5. Vrem o biserică plină deoarece suntem convinşi că bisericile potGpline. Din 
nefericire şi la ora actuală în România încă vorbim de sate, comune şi oraşe fără nici o 
biserică evanghelică. în fiecare loc din această categorie, trebuie făcută evanghelizare, 
trebuie plantați creştini şi zidite biserici care să fie umplute apoi cu oameni plini de 
Duhul Sfânt. Chiar atunci când vorbim de oraşele cu multe biserici evanghelice, 
printre care şi Aradul, trebuie să recunoaştem că procentul de credincioşi evanghelici 
este foarte mic. Aceasta înseamnă că încă mai există un ogor foarte mare, din care se 
pot secera multe suflete pentru împărăția Cerurilor. Această realitate ne confirmă că 
avem de unde să umplem bisericile prezente şi apoi să începem altele care, la rândul 
lor, să fie umplute cu creştini plini de Duhul lui Dumnezeu. 


6. Vrem o biserică plină deoarece vrem prieteni la fiecare serviciu divin. Chiar dacă 
din motive obiective nu toți membrii bisericii pot să fie la închinare, noi considerăm 
că biserica ar putea să fie plină. Nu trebuie să chemăm musafiri doar la ocaziile 
speciale. Cei care vin la biserică trebuie să cunoască nu doar sărbătorile bisericii, ci şi 
viaţa ei de fiecare zi. Apoi, să nu uităm că nimeni nu ştie când şi în ce ocazie va lua 
cineva decizia pentru Cristos. Au fost atâţia care au luat decizia pocăinţei în seri cu 
puţini credincioşi la închinare, dar cu o prezenţă reală a Duhului acolo. în măsura în 
care la fiecare serviciu divin vom avea 15-20% ascultători din afara bisericii, bise- 
ricile pot fi pline. 

7. Vrem o biserică plină deoarece ţinem să avem o mărturie bună. Trebuie să 
recunoaştem că, în generai vorbind, atât oamenii din afara bisericii cât şi membrii 
bisericilor vin cu mai mult elan la o 

biserică plină, decât la una cu destul de multe locuri libere. Cum în câştigarea altora 
pentru Dumnezeu mărturia este importantă, de dragul Domnului şi de dragul 
oamenilor pe care îi dorim salvaţi trebuie să lucrăm la umplerea bisericilor cu oameni 
plini de Duhul lui Dumnezeu. 

Aplicaţie: 

1. Ți-ar plăcea să faci parte dintr-o biserică plină? 

2. De ce? 

3. Cu ce fel de oameni ai vrea să fie plină biserica din care faci parte? 

4. De ce doreşti astfel de oameni? 

5. Crezi că se poate realiza acest lucru? în cât timp? 

6. Pe ce te bazezi când faci această afirmaţie? 

7. Ce faci tu ca biserica din care faci parte să fie plină cu astfel de oameni? 

Al doilea aspect al dorinţei pentru o biserică plină vizează componenţa bisericii. El 
răspunde întrebării: De ce o biserică plină cu oameni plini de Duhul lui 
Dumnezeu? Este normal ca unii să se întrebe de ce să nu căutăm oameni cu alte 
caracteristici. Sunt biserici care îşi doresc mai mulţi intelectuali. Alţii îşi doresc mai 
mulți tineri 

sau mai mulți bogaţi. Sunt biserici cărora le-ar plăcea să aibă mai mulţi oameni cu 
influenţă socială. Noi ne dorim mai mulţi oameni plini de Duhul lui Dumnezeu. De 
ce astfel de oameni, oameni plini de Duhul Sfânt? 

Dorinţa noastră se bazează pe următoarele considerente: 

1. Oamenii plini de Duhul Sfânt sunt sigur salvaţi. Duhul Sfânt nu umple o 
persoană care nu îi aparţine lui Dumnezeu şi nu a experimentat naşterea din nou. 
Omul plin de Duhul Sfânt este sigur de naşterea din nou. Aceasta înseamnă că şi-a 
recunoscut păcatele şi s-a pocăit de ele. Apoi el şi-a mărturisit întoarcerea la Domnul 
şi credinţa în jertfa Domnului Isus în botez, iar de atunci a încercat să trăiască o viață 
cât mai plăcută lui Dumnezeu. 

2. Oamenii plini de Duhul Sfânt sunt vizibil schimbaţi. Un om întors la Dumnezeu 
şi-a schimbat gândirea, dorinţele şi activităţile. El este caracterizat de: bunătate, 
răbdare, înţelepciune, sfinţenie, altruism etc. Dorinţa lui este să fie în voia lui 
Dumnezeu, după modelul lui Isus Cristos. în el Duhul rodeşte dragoste, bunătate, 
facere de bine, înfrânarea poftelor etc. Omul plin de Duhul este bucuros că s-a po- 
căit. El nu regretă pocăinţa şi nici intrarea în biserică. El nu se sfieşte să arate 
deosebirile pozitive faţă de lumea păcătoasă în care trăieşte. 

3. Oamenii plini de Duhul Sfânt doresc maturizarea spirituală. Este tragic dacă cei 


intraţi în biserică se mulțumesc doar cu iertarea păcatelor şi nu sunt interesaţi să 
crească în cunoaşterea lui Dumnezeu, a Cuvântului Său şi să crească în orice alt 
domeniu spiritual. Omul plin de Duhul Sfânt este dornic să crească. El urmăreşte 
cunoaşterea lui Dumnezeu şi caută maturizarea spirituală atât în viaţa personală cât şi 
în viaţa altora. 

4. Oameniiphni de Duhul Sfânt cred în treaga Scriptură. Pentru omul plin de 
Duhul, Biblia este Cuvântul lui Dumnezeu care ne asigură de iertarea trecutului, de 
binecuvântările prezentului şi ne arată drumul spre fericirea veşnică. El citeşte 
Cuvântul, cerând iluminarea Duhului, îl crede şi, cu ajutorul Domnului, doreşte să îl 
aplice zilnic şi în toate domeniile vieţii. 

5. Oamenii plini de Duhul Sfânt sunt interesaţi să încheie şi să păstreze relaţii 
frăţeşti sănătoase. Fiecare mântuit ştie câtă binecuvântare este acolo unde fraţii au 
relaţii bune. De asemenea, ştim şi ce tragedie poate fi acolo unde fraţii se vorbesc de 
rău, se neglijează, se ocolesc, nu le pasă de ce se întâmplă cu celălalt etc. Omul plin 
de Duhul îşi iubeşte fraţii, se bucură de ei, îi ajută şi îi încurajează. El doreşte părtaşi a 
frățească şi este răbdător cu cei mai slabi. Dorinţa lui este să ajungă la bucurii mai 
mari şi în glorie împreună cu fraţii lui. El ştie că folosind darurile Duhului în slujirea 
fraților, îl slujeşte, de fapt, pe Domnul său, pe Isus Cristos. 

6. Oamenii plini de Duhul Sfânt sunt interesaţi în mântuirea semenilor. Domnul 
Isus ne-a spus că datoria Bisericii este să ducă Evanghelia până la marginile 
pământului. Lucrul acesta este posibil doar în măsura în care se implică fiecare 
membru al bisericii. Uneori ducem Evanghelia la cei de departe, dar îi neglijăm pe cei 
de aproape, deoarece nu le-o duc vecinii lor care sunt membri în bisericile noastre. 
Omul plin de Duh Sfânt înţelege că Evanghelia trebuie predicată până la marginile 
pământului, dar începând „din Ierusalim". El va mărturisi Evanghelia cu bucurie şi în 
puterea Duhului Sfânt. 

7. Oamenii plini de Duhul Sfânt sunt călăuziţi de DuAu/. Biblia ne avertizează că 
nu ne putem conduce viaţa după firea pământească şi să rămânem plăcuţi lui 
Dumnezeu. Mulţi ar putea depune mărturie despre problemele pe care le creează în 
biserici oamenii mânaţi de natura lor veche şi păcătoasă. Cei care vorbesc şi 
acţionează din fire produc răni şi fac deservicii Bisericii lui Cristos. Omul plin de 
Duhul îşi răstigneşte firea pământească şi se lasă călăuzit permanent de îndemnurile 
Duhului Sfânt. 

8. Oamenii plini de Duhul Sfânt simt cu cei nevoiaşi. Dacă avem ochii deschişi, 
trebuie să recunoaştem că lumea este plină de oameni nevoiaşi. în ciuda acestor 
realităţi dureroase, putem întâlni suficienţi creştini care au uitat de milă şi de 
milostivire. Alţii dăruiesc, dar nu cum trebuie şi nu unde trebuie. Omul plin de Duhul 
este milos şi îşi va canaliza milosteniile acolo unde vrea Dumnezeu. 

Cap. 4 ' Ţelul revitalizării bisericii — O biserică plină cu oameni plini de Duhul Stânt 67 

9. Oamenii plini de Duhul Sfânt au puterea divină asupra lor. 

Mântuitorul i-a avertizat pe ucenici că în lucrarea pe care le-a încredinţat-o vor avea 
nevoie de putere. Fie că este vorba de viaţa personală, fie că vorbim despre lucrarea 
cu alții, avem nevoie de putere divină. Omul plin de Duhul este plin de putere, chiar 
dacă uneori puterea aceasta se manifestă în slăbiciune fizică. 

10. Oamenii plini de Duhul Sfânt accentuează fondul şi nu diferenţele de nuanţă 
sau de formă. Astăzi, datorită unor aspecte formale, sunt creştini care se ceartă şi 
biserici care se despart. Când oamenii sunt plini de Duhul Sfânt, atunci nu numele sau 
forma sunt importante, ci părtăşia în Adevăr şi implicarea comună în lucrarea lui 


Dumnezeu. Oamenii plini de Duhul ştiu că forma este o exprimare a fondului şi, prin 
urmare, vor avea grijă de un fond biblic, care va genera o trăire exterioară plăcută 
Domnului şi celorlalți creştini. 

1 /. Oamenii plini de Duhul Sfânt primesc încredinţări şi slujbe divine. Dacă privim 
la biserica primară vom observa că pentru slujbele din biserică apostolii căutau 
oameni plini de Duhul. Ei ştiau că astfel de oameni pot ajuta biserica în misiunea ei, 
atât în ce priveşte zidirea celor credincioşi, cât şi în ce priveşte evanghelizarea lumii 
păcătoase. 

12. Oamenii phni de Duhul Sfânt împlinesc porunca: „JFiţipHni de Duh". 
Apostolul Pavel vorbeşte deseori despre plinătatea credinciosului . El le scrie 
efesenilor: „şi să cunoaşteţi dragostea lui Cristos, care întrece orice cunoştinţă, ca să 
ajungeţi plini de toată plinătatea lui Dumnezeu" (Efeseni 3:19). Noi ştim câ Duhul 
este Dumnezeu şi, prin urmare, dacă vrem să fim plini de Dumnezeu, atunci trebuie să 
fim plini de Duhul. De asemenea,nu trebuie să uităm că, scriind aceleiaşi biserici, 
apostolul poruncește fiecărui mântuit din ea: „fiți plini de Duh " (Efeseni 5.18). 

13. Oamenii plini de Duhul Sfânt na sunt plini de alte lucruri. Biblia ne spune că 
locurile şi domeniile goale din viaţa noastră sunt luate în stăpânire de alte duhuri. 
Domnul nu locuieşte într-o inimă împărţită. Trebuie să fim foarte atenţi, deoarece 
inima este umplută 

fie de Domnul, fie de Satana. Domnul nu împarte inima unui om cu nimeni. Dacă nu 
suntem plini de Duhul, atunci vom fi „plini de orice fel de nelegiuire, de curvie, de 
viclenie, de lăcomie, de răutate; plini de pizmă, de ucidere, de ceartă, de înşelăciune, 
de porniri răutăcioase” etc. Cei care au inima umplută de Duhul sunt: plini de 
bunătate, plini de orice fel de cunoştinţă, plini de încredere etc. 

14. Oamenii plini de Duhul Sfânt cred în organizare şi se lasă organizaţi. Omul plin 
de Duhul ştie că Dumnezeul nostru este un Dumnezeu al rânduielilor. El se integrează 
într-o biserică locală. Dacă biserica este mare, se integrează într-un cerc de fraţi şi 
prieteni, unde slujeşte şi se lasă slujit. Omul plin de Duhul, deşi este interesat de 
lucrarea lui Dumnezeu de pretutindeni, este loial bisericii locale. Aceasta înseamnă că 
el participă cu regularitate şi punctualitate la serviciile bisericii şi se implică în 
lucrările acesteia. Rugăciunile unui astfel de om, participarea lui, prezenţa lui şi 
dărnicia lui au în vedere în primul rând biserica din care face parte. 

15. Oamenii plini de Duhul Sfânt ajuta Biserica la împlinirea scopului ei. Biserica a 
fost lăsată de Domnul Isus pe pământ cu un scop bine definit. Accentuăm faptul că nu 
vorbim de mai multe scopuri, ci de unul şi acelaşi scop, dar exprimat diferit. Dacă 
privim la Biserică, la alăturarea celor mântuiţi ca la o lumină, atunci scopul Bisericii 
este să lumineze cu lumina primită de la Cristos. Dacă privim la Biserică prin 
imaginea unui trup, atunci scopul trupului este să împlinească deciziile Capului, în 
cazul de faţă deciziile Domnului Isus Cristos. Dacă privim la Biserică în calitatea ei 
de mireasă, atunci scopul ei este să se pregătească pentru nuntă, respectiv pentru 
întâlnirea glorioasă cu Mirele ei. Dacă privim la Biserică, la ucenicii lui Cristos ca la 
o armată, atunci scopul ei este să poarte războaiele Domnului sub conducerea lui 
Cristos şi pentru gloria Lui. Având în vedere că Biserica a fost lăsată pe pământ cu un 
scop bine definit pentru fiecare loc şi pentru fiecare oră din cele 24 de ore zilnice, noi 
trebuie să descoperim şi să împlinim scopul respectiv. Da, este adevărat, noi nu 


suntem chemaţi să decidem scopul Bisericii, ci să îl descoperim şi 

să îl împlinim. Domnul Isus a stabilit scopul Bisericii pentru toate generaţiile şi pentru 
toate locurile. Datoria noastră este să descoperim în Scriptură scopul lui Dumnezeu 
pentru Biserică şi să îl particularizăm la locul şi pentru momentul în care trăim. Este 
la fel ca în cazul unei companii. MecDonald's-ul din Arad, România, nu poate face 
ceea ce vrea, ci ceea ce trebuie să facă un McDonald's de pretutindeni. Pizza Hut din 
Bucureşti, nu face ceea ce vrea, ci trebuie să facă ceea ce face Pizza Hut din America. 
Este adevărat că sunt lucruri diferite, precum aranjamentul interior, programul de 
funcționare etc, dar scopul şi produsul finit este acelaşi. La fel este şi cu biserica; ea 
nu poate face altceva decât ceea ce a decis Isus să facă. Dacă o biserică face orice 
altceva, dar nu îşi împlineşte scopul pentru care a fost lăsată pe pământ, nu este 
biserică. Pentru ca biserica să fie biserică, oamenii care o formează trebuie să fie plini 
de Duhul Sfânt. Numai aceştia vor cunoaşte, vor dori să împlinească şi vor avea 
puterea să împlinească scopul lui Dumnezeu pentru biserica respectivă şi cu biserica 
respectivă. Cum Duhul Sfânt a venit să continue lucrarea Domnului Isus, numai 
oamenii plini de Duhul vor putea continua lucrarea începută de Mântuitorul. Scopul 
vieţii Mântuitorului a fost să îl proslăvească pe Tatăl (Ioan 17:4), împlinind 
permanent voia Lui (Matei 5:17, loan 4:34, loan 5:30, Evrei 10:7). Pentru aceasta El 
a luminat, (loan 12:46), amărturisit adevărul (loan 18:37), i-a mântuit pe 
păcătoşi, (Matei 18:11) şi le-a dat oilor Sale viaţă din belşug (loan 10:10). La fel ca 
în cazul Mântuitorului, Biserica este chemată să îl glorifice pe Dumnezeu Tatăl, 
împlinind permanent voia Lui pentru Biserică. Voia Tatălui şi voia Mântuitorului 
este să contribuim la dezvoltarea împărăției cereşti de pe pământ (Matei 28:19-20). 
Pentru aceasta Biserica trebuie: 

a. Să înfrunte forţele întunericului (Matei 16:18); 

b. Să facă ucenici din toate neamurile (Matei 28:19); 

c. Să fie martorul învierii Domnului Isus Cristos (Fapte 1:8); 

d. Să faciliteze îmbărbătarea frăţească (Romani 1:12); 

e. Să demonstreze lumii că se poate trăi în sfinţenie (1 Corinteni 1:2); 


70 

Gevitalizarca Bisericii 

f. Să ajute la rezolvarea conflictelor între frați (1 Corinteni 6:4-5); 

g. Să-i ajute pe cei credincioşi să aibă părtăşie la Masa Domnului (1 Corinteni 11:22- 
34); 

h. Să dea învățătură credincioşilor (Coloseni 4:16); 

i. Să caute recuperarea fraților care au greşit (Matei 18,Iacov5:19); 

j. Să prezinte cât mai multor oameni înțelepciunea lui Dumnezeu (Efeseni 3:10); 
k. Să susțină misionari (2 Corinteni 11:8); 

1. Să se roage pentru bolnavi (Iacov 5:14); 

m.Să-i ajute pe cei care trec prin crize (1 Corinteni 16:1, Evrei 6:10,2 Corinteni 9); 
n. Să vegheze asupra învățăturii curate (Apocalipsa 2:20); 

o. Să lupte pentru credință (luda 3); 

p. Să cultive dragostea frățească (2 Ioan 5); 

q. Să vegheze asupra vieții de credință a tuturor (Evrei 12:15, Evrei 10:24); 

r. Să-i mustre pe cei neascultători (2 Tesaloniceni 3:14); 

s. Să-i mângâie pe cei care sunt în nevoie (1 Tesaloniceni 5:11); 

t. Să-i ridice pe cei căzuți (Galateni 6:1); 

u. Să-i disciplineze pe cei răi (1 Corinteni 5:13); 

v. Să îl slăvească pe Domnul Isus (Efeseni 3:21). 

Sigur că pe toate aceste lucruri trebuie să le facem mai întâi ca membri ai bisericii, în 


particular. Dacă fiecare membru din biserică are aceste responsabilităţi, cu atât mai 
mult biserica trebuie să-i ajute pe membrii şi pe simpatizanți ei la împlinirea acestora. 
16. Oamenii plini de Duhul Sfânt au putere de discernământ. în aceste vremuri 
tulburi, cu atât de mulţi înşelători, este deosebit de important să avem puterea de a 
discerne voia lui Dumnezeu de şoapta celui rău. Creştinul plin de Duhul va cunoaşte 
Scriptura, va înţelege vremurile şi va deosebi duhurile. 

17. Oamenii plini de Duhul Sfânt au o viaţă sfântă şi o conduită de dorit. Biblia 
vorbeşte mult despre viaţa omului plin de Duhul 

Sfânt. Manifestările unor astfel de oameni pot fi prinse în următoarele exprimări: 

- în latura spirituală ei pun accentul pe cunoaşterea şi împlinirea voii lui Dumnezeu, 
- în latura materială ei muncesc cinstit şi învaţă să se încreadă în Domnul, 

- în relaţiile frăţeşti ei simt unul cu celălalt, 

- în raport cu statul sunt cetăţeni buni şi se supun atâta vreme cât statul nu 
interferează cu poruncile lui Dumnezeu, 

- în raport cu semenii ei trăiesc pilduitor, îi ajută şi îi evan-ghelizează, 

- în raport cu cei din familie îi iubesc, îi respectă şi împreună împlinesc voia 
Domnului, 

- în interiorul zidurilor bisericii participă şi activează în serviciile de închinare, 

- în afara zidurilor bisericii, în fiecare zi, trăiesc exemplar şi cu spirit misionar. 
Aplicaţie: 

1. Ţi-ai dori ca biserica din care faci parte să fie o biserică plină cu astfel de oameni? 
2. Eşti un astfel de om? 

Unde mai ai de lucrat? 

Eşti gata să începi astăzi să umbli mai mult în ascultare de Duhul? 

Este familia ta formată din astfel de oameni? 

6. Eşti gata să-i ajuţi şi pe alţii să devină astfel de oameni? 

7. Ce vei face pentru aceasta? 

n. Putem vorbi despre o astfel de biserică? 

Sunt sigur că, în timp ce toţi ne-am dori să facem parte dintr-o astfel de biserică, în 
sufletul nostru ne întrebăm: Oare este posibil să ajungem acolo? Ca să aflăm 
răspunsul corect la această frământare, trebuie să ne întrebăm cu seriozitate: putem 
vorbi despre biserici care au fost pline cu oameni umpluţi sau plini de Duhul lui 
Dumnezeu? Avem vreun suport biblic în această privință? Este visul acesta născut din 
studierea Scripturii? Putem conta pe ajutorul lui Dumnezeu în realizarea unui 
asemenea ideal? 

Studiul Bibliei ne conduce cu bucurie la următoarea concluzie: un astfel de vis este 
realizabil şi este după dorinţa lui Dumnezeu. Afirmația aceasta are la bază cel puţin 
două mari argumente: 

1. Argumentai care are în vedere componenţa bisericii. Noi nu trebuie să uităm 
faptul că biserica este formată din indivizi. în măsura în care fiecare om care face 
parte din biserică este plin de Duhul lui Dumnezeu, putem vorbi de o biserică plină cu 
oameni plini de Duhul Sfânt. Biblia abundă în pasaje care nu numai că ne garantează 
posibilitatea umplerii unui creştin cu Duhul, dar porunceşte des aspectul acesta. Nu 
trebuie să uităm nici faptul că Dumnezeu ne poruncește tuturor să fim plini de 
bunătate, de dragoste şi de adevăr. Cum numai Domnul este bun, este dragoste, şi cum 
numai El este adevărul, a fi plini de lucrurile amintite înseamă a fi plin de Dumnezeu. 
2. Argumentul istoric. Dacă analizăm istoria Bisericii, vom găsi biserici cu oameni 
plini de Duhul. Dacă vorbim de Biserica din Ierusalim, trebuie să recunoaştem că 


Si 3-09 


putem vorbi de o biserică plină cu oameni plini de Duhul. Luca spune că la Rusalii şi 
în zilele următoare toţi credincioşii au fost umpluţi de Duhul (Fapte 2:4). 

Chiar dacă după un anume timp trebuie să ne amintim de certuri, de neînțelegeri şi de 
un Anania şi o Safira, nu putem şterge zilele în care toți creştinii au fost plini de 
Duhul. Apoi, dacă ne gândim la cei din Antiohia, vom găsi cu bucurie că şi ei erau 
plini de Duhul Sfânt (Fapte 13:52). Nu ştim cât a ţinut starea aceasta pentru întreaga 
biserică, dar cel puţin pentru o perioadă lucrul acesta a fost posibil. Sigur că apoi au 
apărut şi probleme, ceea ce trebuie să ne facă mult mai veghetori. Nu avem voie să 
uităm nici rugăciunile lui Pavel pentru plinătatea fiecărui membru din biserică 
(Efeseni 3:19) şi nici porunca acestuia ca toţi membrii bisericii să fie plini de Duhul 
(Efeseni 5:18). Rugăciunile lui şi porunca lui arată că plinătatea este posibilă. Având 
în vedere că plinătatea lui Dumnezeu locuieşte în Domnul Isus, o relaţie serioasă cu 
Mântuitorul ne va face să ne bucurăm de această plinătate (loan 1:16, Coloseni 1:19, 
Coloseni 2:9). Scriptura ne cheamă la o relaţie serioasă cu Domnul Isus şi ne 
garantează posibilitatea dezvoltării unei asemenea relaţii. 

Argumentele amintite ne asigură că este biblic să vorbim cu siguranţă şi cu linişte 
despre biserici cu oameni plini de Duhul lui Dumnezeu. Din punctul lui Dumnezeu de 
vedere aceasta nu este o stare de excepţie, ci este starea normală a fiecărui creştin. în 
măsura în care toți membrii bisericii vor fi aşa cum trebuie, biserica va fi plină de 
oameni plini de Duhul. 

HI. Cum poate deveni o biserică locală o adunare plină cu oameni plini de Duhul 
lui Dumnezeu? 

Lucrurile care trebuie făcute diferă în funcție de situaţia luată în discuţie. Dacă vorbim 
de înfiinţarea unei biserici, atunci primul lucru pe care trebuie să-l avem în vedere 
este trimiterea în locul respectiv a unui misionar plin de Duhul Sfânt. El va predica 
Evanghelia curată şi în puterea Duhului şi va cunoaşte dacă oamenii sunt născuţi din 
nou sau nu, primindu-i în biserică doar pe cei născuţi din nou. Pentru cei intrați în 
biserică el va stabili standardele Scripturii pentru creştinul plin de Duhul Sfânt şi îi va 
ajuta să trăiască o astfel de viaţă. 

Dacă vorbim de transformarea unei biserici existente, atunci aici lucrurile sunt 
puţin mai complicate, dar cu ajutorul lui Dumnezeu sunt posibile. Pentru aceasta 
trebuie parcurs următorul drum: 

1. Păstorul bisericii să fie sau să devină un astfel de om. Cum poate deveni păstorul 
un om plin de Duhul Sfânt? La fel ca oricare alt membru din biserică. El trebuie să se 
lămurească teologic şi apoi să aplice în propria-i viaţă ceea ce se cere. O rededicare a 
lui, atât faţă de Domnul, cât şi faţă de biserica locală, va ajuta la primirea unei noi 
măsuri de har şi de înţelepciune. 

2. Ajutarea familiei păstorului să devină o astfel de familie. Aceasta îl va ajuta mult 
atât în lucrare, cât şi în mărturie. Pentru aceasta păstorul trebuie să se roage, să fie 
model şi să investească în motivarea familiei sale şi în transformarea fiecărui 
membru. 

3. Ajutarea membrilor bisericii să devină oameni plini de Duhul. Aici vorbim de: 

a. învăţarea lor. în primul rând trebuie să definim foarte clar pentru ei ce este 
plinătatea. Atunci când vorbim de plinătate, vorbim de o viaţă călăuzită în permanenţă 
de Duhul, adică de o umblare în învăţătura Duhul Sfânt. Apoi trebuie să îi învăţăm că 
este posibil să fu plin de Duhul. 

b. provocarea lor la o verificare personală. Fiecare membru trebuie ajutat să se 


verifice dacă este sau nu un creştin plin de Duhul lui Dumnezeu. Este datoria noastră 
să îi ajutăm la o analiză serioasă şi biblică a prezentului şi apoi să îi învăţăm cum pot 
deveni plini de Duhul. Pentru aceasta trebuie să îi ajutăm să îşi creioneze biblic 
tabloul omului plin de Duhul Sfânt. 

c. rededicarea lor sinceră, atât faţă de Domnul, cât şi faţă de lucrarea Lui din 
biserica locală. Oamenii trebuie să decidă şi apoi să îşi mărturisească decizia. 

4. Organizarea bisericii în aşa fel încât oamenii să poată păstra şi folosi umplerea. 
Omul plin de Duhul trebuie să fie folosit în măsura darurilor Duhului. Biserica este 
obligată să îl ajute pe fiecare să îşi folosească darurile în mod înţelept. 

5. Primirea în biserică doar a celor născuţi din nou. Dacă vorbim de o alăturare prin 
transfer, atunci trebuie să îi primim doar pe aceia de care suntem siguri că sunt plini 
de Duhul sau care sunt dispuşi să trăiască o viaţă de plinătate. Dacă vorbim de noii 
convertiți, atunci este important să îi primim doar atunci când suntem siguri de 
convertirea lor. Noi trebuie să facem evanghelizare şi să-i primim în biserică doar pe 
aceia în cazul cărora putem să fim siguri de naşterea lor spirituală. O dată ajunşi în 
biserică, oamenii aceştia trebuie integrați în grupuri care să îi ajute la maturizare, iar 
la vremea potrivită, funcție de darurile lor, să îi implicăm în diferite lucrări. 

6. Veghere permanentă. în calitatea de copii ai lui Dumnezeu suntem chemaţi să 
veghem asupra noastră şi asupra celorlalţi frați şi surori din biserică. Datoria noastră, 
în funcţie de puterea, slujba şi darurile spirituale, este să ne ajutăm permanent. 
Apostolul Pavel le spunea celor din Efes: „știu că după plecarea mea...” (Fapte 
20:29). Apoi, dacă ne uităm la viaţa de mai târziu a bisericilor care au început frumos, 
observăm cu durere că în cele mai multe nu erau numai oameni plini de Duhul, ci şi 
creştini fireşti. Bisericile prezentate în Apocalipsa aveau oameni plini de Duhul, dar 
şi oameni fireşti. Faptul că noi vrem o biserică plină cu oameni plini de Duhul nu 
înseamnă că diavolul abandonează lupta. El va infiltra şi de-ai lui între noi, ca să ne 
încerce şi să ne strice reputaţia. Diavolul va încerca să ne creeze probleme ca să ne 
orienteze spre interior şi nu spre salvarea lumii. Dacă vrem să avem o biserică plină 
cu oameni plini de Duhul, atunci când am ajuns la acest ideal trebuie să veghem 
permanent şi în fiecare domeniu. Este nevoie de o veghere personală şi de o veghere a 
bisericii. Dacă cineva se întreabă cât va dura starea dintr-o asemenea biserică, trebuie 
să spunem că răspunsul la această întrebare nu poate fi generalizat, ci este 
particularizat la fiecare biserică. Durata unei astfel de stări depinde de seriozitatea şi 
spiritualitatea conducerii bisericii. Dacă biserica are un păstor plin de Duhul şi o 
conducere duhovnicească, atunci şansele ca starea aceasta să persiste sunt mari. Dacă 


vorbim de o conducere lumească şi firească, atunci lucrurile se pot 

strica foarte repede. Apoi, starea aceasta depinde de seriozitatea membrilor în 
relaţia lor cu Dumnezeu. Dacă oamenii sunt serioşi, Duhul dă binecuvântare 
permanentă. Cu siguranţă că starea depinde de ceea ce fac ca mântuiţi. Dacă ei 
ascultă de Duhul şi cresc în toate privinţele, viaţa bisericii va fi deosebită. Dacă o dată 
intraţi în biserică, oamenii se mulțumesc să fie simpli spectatori sau doar consumatori, 
viaţa bisericii va suferi. Sunt convins că tuturor ne-ar plăcea să avem permanent o 
biserică plină cu oameni plini de Duhul. Aceasta, nu uitaţi, vă rog, depinde de noi, de 
absolut fiecare! 

Aplicaţie! 

1. Crezi că biserica din care faci parte poate să devină o biserică 

plină cu astfel de oameni? 


2. în ce condiţii şi în cât timp? 

3. Eşti un astfel de om? 

4. Este familia ta formată din astfel de oameni? 

5. Eşti gata să-i ajuţi pe alţii să devină astfel de oameni? 

6. Ce vei face pentru aceasta? 

IV. Care sunt aspectele pe care trebuie să le ştie membrii unei astfel de biserici? 
Având în vedere că vorbim despre oameni plini de Duhul lui Dumnezeu, considerăm 
că nu putem înainta până nu lămurim câteva aspecte cu privire la acest subiect. Un 
membru care doreşte ca biserica lui să fie plină cu oameni plini de Duhul lui 
Dumnezeu trebuie să fie convins că: 

1. Este posibil ca un creştin să fie plin de Duhul. Scriptura ne arată că a fost posibil 
la Domnul Isus (Luca 4:1), la apostolul Petru (Fapte 4:8), la Ştefan, (Fapte 6:5), la 
Barnaba, (Fapte 1 1:24),laSaul (Fapte 13:9) etc. Cartea Faptele apostolilor vorbeşte 
despre plinătate la toţi membrii bisericii. în ziua Rusaliilor toţi s-au umplut de Duhul 
(Fapte 2:4). Nu trece mult timp şi din nou se vorbeşte despre umplerea tuturor (Fapte 
4:31). Biserica din Antiohia este o altă biserică unde se vorbeşte de umplerea tuturor 
credincioşilor (Fapte 13:52). Nu trebuie neglijat faptul că prin apostolul Pavel ni se 
poruncește tuturor să fim plini de Duhul. „Nu vă îmbătați de vin, aceasta este 
destrăbălare. Dimpotrivă, fiţi plini de Duh " (Efeseni 5:18). Rugăciunea lui Pavel 
pentru biserică este o rugăciune pentru plinătate: „şi să cunoaşteţi dragostea lui 
Cristos, care întrece orice cunoştinţă, ca să ajungeţi plini de toată plinătatea lui 
Dumnezeu”, (Efeseni 3:19), adică plini de Duhul Sfânt. 

Privind la cazurile amintite şi în general la ideea Scripturii despre omul născut din nou 
şi integrat în biserică, putem înţelege că este absolut biblic să vorbim despre umplerea 
tuturor credincioşilor, întrebarea este: Suntem aşa cum ne cere Domnul? întotdeauna 
şi în fiecare ocazie? 

2. Putem cunoaşte daca avem Duhul. De ce vorbim despre a avea Duhul lui 
Dumnezeu şi nu despre plinătatea Duhului? Trebuie să ne fie clar de la început că 
atunci când Duhul locuieşte în noi, El vrea să locuiască în toată plinătatea Lui. în 
Scriptură nu se vorbeşte nicăieri despre sărăcia Duhului, ci numai despre bogăţia 
acestuia. 

Ca să verificăm viaţa noastră sau a altora, prima dată trebuie să luăm în calcul 
promisiunile Scripturii. Cui a fost promis Duhul Sfânt? 

a. Duhul Sfânt va fi dat celor care vor crede în Isus (loan 7:37-39). Crezi în Domnul 
Isus? Atunci de ce te-ai îndoi de prezenţa Duhului în viaţa ta? 

b. Duh ui Sfânt va fi dat celor care îl cei (Luca 11.13). Promis iu-neaeste: cereţi sivi 
se va da! Ai cerut plinătatea Duhului? A: primit 

ceea ce ai cerut? Ce te face să crezi că Dumnezeu nu ţi-a ascultat rugăciunea? 

c. Duhul Sfânt va fi dat ucenicilor. Lumea nu îl poate primi (loan 14.15). Eşti 
ucenicul Domnului Isus Cristos? Atunci de ce nu te bucuri de prezenţa Duhului Sfânt 
care locuieşte în tine? 

Apoi trebuie să luăm în considerare faptele istorice. Cui ia fost dat Duhul Sfânt? 
Istoria biblică arată faptul că Duhul a fost dat: 

a. Tuturor credincioşilor cu viaţa sfântă (Fapte 2:4). Eşti un asemenea credincios? 
b. Celor ce se pocăiesc, credşise botează (Fapte 2:38). Apostolul Pavel ştia că este 
normal să primeşti Duhul atunci când ai crezut în Domnul Isus (Fapte 19:2) 

c. Tuturor celor ce ascultă de Dumnezeu (Fapte 5:22). Asculţi de El? 


d. Credincioşilor din biserică (Fapte 6:3). Faci parte din Biserică? 

Sigur că trebuie să luăm în calcul şi evidenţele. în viaţa celor care au Duhul sunt 
evidențe şi manifestări temporare. Ele au fost pentru locuri şi cazuri specifice. 
Astfel, vorbim despre vorbirea în limbi, puterea de a face vindecări, tălmăcirea 
limbilor şi manifestarea altor daruri spirituale. Din nefericire sunt unii extremişti care 
le evidenţiază numai pe acestea. 

Apoi, trebuie subliniat că în viaţa oamenilor plini de Duhul sunt evidențe 
permanente. Dacă Duhul este în viaţa cuiva, Acesta îi controlează viaţa. Cum se vede 
lucrul acesta? Deoarece Duhul este Dumnezeu, cei plini de Duhul au dragoste şi 
respect faţă de Dumnezeu. Oamenii plini de Duhul au dragoste şi respect faţă de 
Cuvântul inspirat de Duhul. Deoarece Biserica este născută şi călăuzită de Duhul, cei 
plini de Duhul au dragoste şi respect faţă de Biserica lui Cristos. Având în vedere 
că Duhul şi Fiul una sunt, cei umpluţi de Duhul au viaţa legată de Domnul Isus. De 
fapt, prezenţa lui Isus în viața cuiva aduce plinătatea lui Dumnezeu (loan 1:16, 
Coloseni 1:19, Coloseni 2:9). Creştinul plin de Duhul este ascultător de Dumnezeu. 
El merge unde îl vrea Tatăl (Luca 4:1, Luca 4:14). Cel 

plin de Duhul are curaj în transmiterea Evangheliei (Fapte 4:8, Fapte 4:31). Dacă 
se apropie clipa morţii, cel plin de Duhul moare cu demnitate (Fapte 7:55). Când dă 
învăţătură altora, cel plin de Duhul îi învaţă pe oameni să stea lângă Domnul (Fapte 
11:24.). 

3. Umplerea cu Duhul este posibilă chiar de la începutul vieţii de credinţă. 
Umplerea credinciosului se face atunci când primeşte Duhul Sfânt. El este o persoană 
şi deci nu vine pe fracțiuni sau în proporţii. Nu se poate pune întrebarea cât din 
Dumnezeu locuieşte în tine; experienţa convertirii lui Pavel (Fapte 9:17) şi a celor din 
Antiohia (Fapte 13:52), arată că umplerea cu Duhul este posibilă chiar de la 
începutul vieţii de credinţă. 

4. Umplerea unui credincios vine din interior şi nu din afară. O singură dată 
umplerea cu Duhul vine din afară. Aceasta are loc atunci când primim Duhul Sfânt, 
adică la naşterea din nou. Din acel moment nu mai vorbim de o umplere din exterior, 
ci de o umplere din interior. Aceasta se va realiza în măsura în care îi vom da voie 
Duhului să ne golească de ce este rău şi să preia controlul asupra fiecărui lucru şi 
asupra fiecărui domeniu din viaţă. Acestea sunt cunoscute ca momente de rededicare 
privată şi publică. 

5. A fi umplut de Duhul nu înseamnă a fi desăvârşit. Desăvârşirea, în adevăratul 
sens, va veni doar atunci când vom părăsi această lume. Plinătatea Duhului se 
manifestă în neputinţele noastre. Ea va fi diferită de la un nivel spiritual la altul şi de 
la o slujbă la alta. Noi nu vorbim despre desăvârşire, daria nivelul la care suntem 
trebuie să putem vorbi despre stăpânirea Duhului asupra vieţii noastre şi despre 
manifestarea Duhului în noi şi prin noi. 

6. A fi plin de Duhni nu înseamnă a fi la fel ca ceilalți. Uneori putem face greşeala 
să credem că a fi umplut de Duhul înseamnă a fi la fel ca ceilalți credincioşi. Scriptura 
ne arată că oamenii plini de Duhul au un caracter divin similar, dar se manifestă 
diferit. Chiar şi aceeaşi persoană se manifestă diferit, în funcţie de situaţia în care se 
află. Dacă privim la Rusalii, vedem că cei unsprezece apostoli în plinătatea Duhului 
au susţinut lucrarea, iar Petru în plinătatea 

Duhului predică. Dacă privim la Domnul Isus, care a fost permanent umplut de 
Duhul, vedem manifestări diferite. Prin urmare, oamenii plini de Duhul se manifestă 


diferit de alţii şi chiar de ei înşişi. Ei se manifestă diferit, deoarece situaţiile sunt 
diferite. Diferenţele acestea sunt legate de vârsta, de natura, de darurile, de 
capacităţile şi de seriozitatea cu care folosim ceea ce primim. De asemenea, trebuie să 
ținem cont şi de planul lui Dumnezeu pentru situaţia sau persoana respectivă. lată 
câteva lucruri diferite şi absolut normale în viaţa omului plin de Duhul Sfânt: 

- familia în care a crescut şi învăţăturile primite, 

- oamenii care l-au influenţat decisiv în viaţă, 

- felul şi conjunctura în care a decis să înceapă o relaţie personală cu Dumnezeu şi cu 
biserica, 

- bagajul cunoştinţelor biblice şi felul în care înţelege Scriptura, 

- temperamentul şi personalitatea, 

- darurile naturale şi spirituale, -situația materială, 

- maturitatea fizică şi spirituală, 

- slujba din societate şi din biserică, 

- sprijinul pe care îl are în familie, 

- nivelul intelectual, 

- starea de sănătate şi felul în care o priveşte, 

- gusturile la: îmbrăcăminte, mâncare, oameni, cântări, posesiuni, mesaje etc. 

- cultura muzicală şi darul muzical, 

- idealurile pământeşti, -imaginea de sine, 

- valorile pe care le apreciază etc. 

Lucrurile menţionate arată că nu avem nici un motiv să aşteptăm ca oamenii plini de 
Duhul să fie la fel. Fiecare creştin plin de Duhul trebuie să îşi conducă permanent 
viaţa după principiile biblice. EI va aplica însă aceste principii în funcţie de 
înţelepciunea dată de Duhul în situaţia şi momentele respective. 

7. Plinătatea Duhului se vede într-un caracter duhovnicesc. 

Mulţi suntem tentaţi să credem că plinătatea Duhului se vede în primul rând în fapte 
ieşite din comun. Faptul că apostolii nu vorbesc în fiecare epistolă despre plinătatea 
Duhului nu înseamnă că unii creştini puteau trăi oricum. Fiecare epistolă cere un 
caracter divin, ceea ce impune o viaţă trăită prin Duhul. Dacă plinătatea Duhului era o 
poruncă pentru membrii bisericii, cu atât mai mult este pentru slujitorii bisericii. 
Totuşi, în epistolele pastorale, apostolii nu cer lucrătorilor plinătatea Duhului, ci un 
caracter după voia lui Dumnezeu (1 Timotei 3:1-13 şiTit 1:5-9). Prin urmare, cineva 
poate să nu facă nimic ieşit din comun şi totuşi caracterul sfânt să demonstreze că este 
o persoană plină de Duhul. 

8. Umplerea este un proces continuu. Viaţa cu Domnul este în continuă creştere. Pe 
măsură ce ne maturizăm, Domnul ne încredinţează noi daruri şi noi slujbe. Toate 
acestea impun o umplere pe măsura cerinţelor lui Cristos şi a cerinţelor lucrării 
încredințate la momentul respectiv. 

9. Umplerea cu Duhul este o urmare a trăirii în sfințenie. Duhul lui Dumnezeu vine 
acolo unde omul îi aparţine Domnului şi trăieşte voia lui Dumnezeu. 

10. Umplerea cu Duhul este o realizare a harului lui Dumnezeu în viaţa noastră. 
Este adevărat că Biblia ne cere să trăim curat ca să fim plini de Duhul. Există o 
responsabilitate personală în curăţie şi Domnul aşteaptă să ne facem partea. La fel de 
adevărat este însă şi faptul că o astfel de trăire nu stă în puterea noastră, ci în ajutorul 
lui Dumnezeu. Omul care vrea să îşi facă partea va constata cu bucurie că Duhul îl 
ajută în biruirea ispitelor şi în trăirea unei vieţi sfinte. 

Aplicaţie! 

1. Eşti un creştin plin de Duhul Sfânt? 


2. în ce bază faci această afirmaţie? 

3. Ai anumite nelămuriri? Care sunt ele? 
4. Vrei să faci un test care să îţi spună dacă eşti plin sau nu de Duhul lui Dumnezeu? 
Pune-ţi următoarele întrebări: 
„ Sunt născut din nou? 
. Trăiesc o viaţă curată? 
. Umblu în lumina Scripturilor? 
. Caut părtăşia cu Domnul şi cu fraţii? 
„ Sunt interesat în împlinirea voii lui Dumnezeu? 
M-am pocăit de orice greşeală apărută în viaţa de credinţă? 
. îmi răstignesc zilnic firea păcătoasă? 
h. Fac orice gând rob ascultării de Cristos? 
i. îmi umplu mintea de Cuvântul lui Dumnezeu? 
j. Sunt deschis pentru creştere spirituală? 
k. îi mărturisesc Domnului că vreau să umblu zilnic în ascultare de Duhul Sfânt? 
1. Văd în mine, la nivelul spiritual pe care îl am acum, roadă Duhului? 
m.Găsesc în mine dorinţa după o viaţă spirituală mai înaltă? 
n. Citesc, cred şi aplic Scriptura? 
o. Caut să-i aduc şi pe alţii la o relație mai bună cu Domnul? 
p. Mă văd dependent continuu de harul lui Dumnezeu? 
q. Dau slavă Domnului pentru toate realizările mele? 
Dacă răspunsul este pozitiv la aceste întrebări, bucură-te de plinătatea din tine. Duhul 
este acolo şi Se bucură de viaţa ta care este în continuă creştere şi în continuă 
umplere. Cine creşte sub Izvor este plin în mod continuu. 

rededicare 

Având în vedere că ne-am frământat puţin cu revitalizarea bisericilor, în continuare vă 
prezentăm o cale scripturală care, cu adaptările necesare, poate funcționa în 
revitalizarea oricărui tip de biserică. Datorită faptului că cerința majoră a drumului 
acestuia este rededicarea personală a fiecărui creştin, am ales să numim calea aceasta: 
revitalizare prin rededicare! 

I. Suportul biblic pentru rededicare 

Deoarece rededicarea nu este un termen biblic, considerăm că este important să 
începem prin a ne exprima înţelegerea despre acest concept. în înţelesul nostru, 
rededicarea este actul solemn prin care un creştin îşi exprimă decizia de a fi mai bine 
şi mai corect în relația cu Dumnezeu, cu biserica şi cu semenii. Atunci când vorbim 
de rededicare avem în minte două categorii de credincioşi. Prima se referă la 
credincioşii care au greşit sau au coborât standardul vieţii lor spirituale. Rededicarea 
acestora înseamnă întoarcerea cel puţin la standardul avut anterior. Rededicări de 
acest fel sunt prezentate în cartea Judecători, cărțile împăraţilor şi ale Cronicilor. 
Acolo se văd, atât în viaţa privată, cât şi în viaţa naţiunii, păcatul, pedeapsa pentru 
păcat, pocăinţa şi rededicarea oamenilor, urmând salvarea acestora şi binecuvântarea 
lui Dumnezeu. (Vezi rededicarea pe timpul lui Asa, 2 Cronici 15.8-, Ioas 2 Cronici 
24.1-, Ezechia 2 Cronici 30.1, Iosia 2 Cronici 35,Ezra,Neemiaetc.) A doua categorie, 


se referă la ere- 

dincioşii care au trăit bine în relaţia lor cu Domnul, cu biserica şi cu semenii. 
Rededicarea acestora înseamnă înaintarea în dedicare în unul sau în mai multe 
domenii. De asemenea, rededicarea celor neprihăniți poate însemna şi investirea lor 
într-o slujbă nouă. Biblia este plină de exemple de rededicare a neprihăniţilor. Aici nu 
vorbim despre pocăinţa pentru păcat, ci despre o rededicare pentru o viață mai sfântă 
şi o lucrare mai deosebită. Astfel, putem vorbi despre: rededicarea lui Noe (Genesa 
8.20-21), rededicarea lui Avram (Geneza 17.1 -), rededicarea lui Iacov (Geneza 31.5), 
rededicarea lui Moise (Exodul 3.18), rededicarea luilosua (Iosua 5.13,24.15), 
rededicarea ucenicilor, (Fapte 1-2) rededicarea lui Petru (loan 21.15-17) şi 
rededicarea lui Pavel (Fapte 13). 

Dincolo de aceste cazuri specifice, trebuie să ţinem cont că Biblia vorbeşte permanent 
despre dedicare şi rededicare. Prin profeţi Domnul cerea rededicarea lui Israel. Prin 
scrierile apostolilor Domnul cerea rededicarea tuturor bisericilor. întreaga Biblie ne 
spune că Dumnezeu ne vrea cu gelozie pentru El, deoarece Domnul nu suportă inima 
împărțită. Un pasaj clasic în această privinţă este 2 Cronici 16.9: „Căci Domnul îşi 
întinde privirile peste tot pământul, ca să sprijinească pe aceia a căror inimă este 
întreagă a Lui". în concluzie, dacă vorbim despre suportul biblic pentru rededicare, 
atunci trebuie să amintim: chemările biblice la rededicare, exemplele celor rededicaţi, 
normalitatea maturizării în viaţa de credinţă şi normalitatea înaintării în lucrările 
încredințate. 

Aplicaţie! 

1. Eşti gata să studiezi Scriptura pentru a vedea ce spune despre rededicare? 

2. Când vei începe? 

3. Eşti dispus să aplici ceea ce vei alfa în Scriptură despre acest subiect? 


4. Vei fi dispus să împărtăşeşti cu alții ceea ce vei descoperi despre rededicare? 

II. Motivația rededicării 

A.Motivaţialogică. Fie că vorbim despre indivizi sau despre o instituţie, în înaintarea 
noastră avem nevoie de un semn de demarcaţie. Dumnezeu a decis zilele, lunile, anii, 
a făcut ca timpul să fie măsurabil. Omul a stabilit pentru activitatea lui fracţiunile de 
secunde, secundele, minutele, orele etc. în orice domeniu vorbim despre începuturi şi 
sfârşituri. în agricultură vorbim despre sezoane, iar în procesul fabricării unui produs 
vorbim despre etape. în sport vorbim despre reprize şi despre campionate. în viaţa 
noastră şi în viaţa bisericii avem nevoie de un nou început. Dacă acesta este enunțat 
oficial nu numai că Dumnezeu ne şterge trecutul, dar ne oferă şi o nouă credibilitate, 
respectiv o nouă şansă. Apoi, rededicarea este şi o pretenţie a lucrului împreună. Este 
mult mai normal să îi mărturisesc celuilalt decizia mea şi să îi propun să lucrăm 
împreună, decât să aştept până va descoperi el schimbarea din viaţa mea şi să mă 
întrebe ce a generat-o. 

B.Motivaţia biblică. întrebarea cu care ne confruntăm, atât ca păstori, cât şi ca 
mântuiţi, este următoarea: ce poate determina rededicarea unui creştin? Deoarece 
vorbim despre două categorii de oameni care se rededică, vom explica motivaţia în 
cazul fiecăreia. 

1. Rededicarea celor care au greşit 

Rededicarea lui Iov. în cazul acestuia, rededicarea este motivată de înţelegerea că el 
a greşit comentând deciziile lui Dumnezeu, îndoindu-se de dragostea şi de dreptatea 
Lui. Chiar dacă lov nu înţelegea ceea ce se întâmplă, Dumnezeu era drept şi bun. Oare 
noi nu greşim comentând deciziile şi planul Domnului pentru noi? Când nu avem 
sănătatea pe care ne-o dorim, serviciul pe care îl vrem, casa pe care o visăm, maşina 
pe care ne-ar plăcea să o conducem, copiii pe care i-am fi dorit, aprecierile pe care 


credem că le-am merita etc., nu comentăm noi hotărârile Domnului? Şi dacă ne 
numărăm printre urmaşii lui lov, nu ar fi normal să ne lăsăm conduşi de Dumnezeu 
spre pocăință şi rededicare? 

împărații lui Israel. în cazul împăraţilor lui Israel rededicarea a venit în urma 
cercetării lui Dumnezeu. Folosind Cuvântul scris sau 

Cuvântul propovăduit de un profet, Dumnezeu le arăta împăraţilor vinovăția 
personală, vinovăția poporului, şi îi chema pe toţi cei care fac parte din poporul Său la 
pocăință şi la întoarcere din toată inima spre Domnul. Când împărații au fost mişcaţi 
de Cuvântul Domnului, ei s-au pocăit, s-au rededicat, au chemat poporul la rededicare 
şi au intrat într-un nou legământ cu Domnul. Aşa s-a întâmplat pe vremea lui 
Solomon, Asa, Ezechia, losia etc. 

Apostolul Petru. Rededicarea apostolului Petru vine în urma faptului că acesta îşi 
recunoaşte greşeala lepădării, se pocăieşte, îl iubeşte pe Domnul Isus şi vrea să facă 
Voia Lui. Prin urmare, creştinul care a greşit se rededică, deoarece vrea să repare 
greşelile şi să atingă cel puţin standardul spiritual avut anterior. 

2. Rededicarea celor sfinți 

Rededicarea lui Noe. Neprihănitul acesta înţelege că Dumnezeu i-a făcut parte de 
viaţă şi prin urmare merită să trăiască viaţa pentru El. Ceilalţi au pierit, dar el a avut 
parte de har. Nu ai putea spune şi tu la fel? 

Rededicarea lui Avraam. în cazul lui Avraam rededicarea vine ca răspuns la 
chemarea lui Dumnezeu pentru rededicare. Avraam înţelege că Dumnezeu este 
Stăpânul şi intrarea în legământ cu El cere o nouă etapă în relaţia începută cândva în 
Ur. 

Rededicarea lui Iosua. în viaţa lui Iosua întâlnim mai multe rededicări. După ce s-a 
dedicat ca tânăr, losua alege să se rededice pentru slujba de la cort. După moartea lui 
Moise losua se rededică pentru slujba de conducător. La bătrâneţe, din dorinţa de a 
ajuta poporul să decidă corect, Iosua se rededică pentru slujirea lui Dumnezeu. Iosua 
îi îndeamnă pe cei din popor să aleagă ce doresc, dar el se oferă ca exemplu sperând 
ca ei să aleagă ceea ce a ales el însuşi. 

Rededicarea lui Solomon. Domnul îi încredinţează lui Solomon o slujbă măreaţă şi 
grea. El este conştient şi de mărimea ei, dar şi de greutăţile ei. Copleşit de această 
nouă responsabilitate, Solomon vine şi aduce jertfe. Apoi îi spune Domnului că vrea 


mai multă înţelepciune. Conştienta că nu poate face bine lucrarea încredinţată fără 

ajutorul Domnului îl determină la rededicare. Ne descurcăm noi în lucrări mari şi cu 
măsura harului primit anterior? Nu avem nevoie de o rededicare ca să primim har pe 
măsura lucrărilor încredințate? 

Rededicarea lui Neemia şi a celorlalţi compatrioți. în viaţa acestora se vede dorinţa 
de a ajuta poporul Domnului să fie ce a fost altădată. în acelaşi timp, ei au fost 
conştienţi că nu puteau să îi ajute pe cei din Ierusalim dacă nu aveau har în plus. 
Dorinţa de a-şi ajuta fraţii şi de a face ca să strălucească din nou Numele Domnului 
peste Ierusalim îl determină la rededicare. 

Rededicarea lui Daniel. împreună cu alţi tineri, Daniel este deportat în Babilon. 
Lumea în care intră Daniel vine cu provocări nemaiîntâlnite. Provocarea lumii 
moderne dar păcătoase în care a intrat şi dorinţa lui de a se păstra curat, îl determină la 
rededicare. El nu rămâne doar la o decizie a inimii, ci depune şi o mărturie despre 
hotărârea lui de a se păstra curat. 

Privind la cazurile amintite, putem spune, în concluzie, că omul neprihănit se poate 


rededică lui Dumnezeu şi se poate rededică faţă de biserica locală datorită: 

/. Iubirii lui faţa de Domnul. Cel care iubeşte vrea să crească în dragoste şi în 
manifestarea acesteia. 

2. Dorinţei lui de a împlini mai bine aşteptările Domnului. O nouă descoperire a 
Domnului, îl atrage spre noi şi sfinte idealuri, împlinirea acestora depinde de harul 
primit. 

3. Unei noi cercetări a Duhului Sfânt. Aici amintim cazul celor de pe timpul lui 
Zorobabel. Ei s-au rededicat datorită faptului că Duhul Domnului le-a trezit duhul. 

4. Maturizării personale. Când ne-am întors la Domnul, ne-am dăruit Lui şi lucrării 
Sale la nivelul copilului în Cristos. Pe măsură ce creştem şi ne maturizăm, ne dedicăm 
la nivelul respectiv. în funcție de maturizarea noastră, ni se încredinţează daruri şi 
slujbe noi. Toate acestea pretind o nouă dedicare la un alt nivel. 

5. Greutăţilor vieţii. Cel neprihănit nu este scutit de greutăţile vieții cotidiene. Când 
un neprihănit ajunge la greu, el ştie că o 

apropiere mai mare de Domnul aduce mai mult har şi mai multe binecuvântări. 
Rededicarea înseamnă pentru mulţi o exprimare a dorinţei de a fi ajutaţi de Domnul 
mai mult. Ucenicii Domnului se rededică pentru Isus şi împărăție tocmai atunci când 
alţii îl părăsesc pe Isus. Pavel se rededică în mijlocul încercărilor, chiar atunci când i 
se proorocesc greutăţi şi necazuri. 

6. Dorinţei lui după binecuvântări. Cel mântuit ştie că Domnul îşi trimite 
binecuvântările peste cei şi prin cei cu inima curată. Dumnezeu i-a binecuvântat pe cei 
a căror inimă a fost întreagă a Lui. Trebuie să recunoaştem că toţi dorim mai multe 
binecuvântări. Drumul spre ele pretinde o nouă dedicare. 

7. Dorinţei lui de a-i sluji mai bine pe alţii. Toți cei interesaţi în slujirea altora 
realizează cât de mult depindem de harul lui Dumnezeu şi în această privinţă. Omul 
care vrea să slujească mai bine şi pe mai mulţi, va dori mai mult har ceresc. Omul 
care caută o măsură mai mare de har, îi va dărui Domnului mai mult din viaţa lui. 

8. Exemplului unui om rededicat. Când întâlnim în viaţă un om binecuvântat şi 
discutăm cu el despre secretul vieţii lui, vom dori să fim ca el. Cei care şi-au rededicat 
viaţa lui Dumnezeu experimentează binecuvântări noi, prin urmare exemplul lor ne va 
îndrepta spre o rededicare personală. 

9. Provocărilor unui rededicat. Omul rededicat nu se mulţumeşte cu rededicarea 
personală. El ştie că Domnul aşteaptă rededicare de la toţi cei care îi aparţin. Din 
dragoste faţă de Domnul şi faţă de fraţi, la fel ca Moise, omul rededicat va spune 
fraților săi: „Cine este pentru Domnul, să vină la mine!" (Exod 32:26). Chiar dacă 
rededicarea cere un preţ, provocarea este: „Predaţi-vă azi în slujba Domnului, chiar cu 
Jertfa fiului şi fratelui vostru, pentru ca binecuvântarea Lui să vină astăzi peste voi!" 
(Exod 32:29). 

10. Dorinei după o relaţie corectă cu Duhul Sfânt. Plinătatea de care am dori să ne 
bucurăm depinde în mod direct de relaţia pe care o avem cu Duhul Sfânt. Care este 
relația normală a creştinului cu Duhul Sfânt? Vă rog să priviţi în Scriptură în dreptul 
Duhului Sfânt şi să 

vedeţi ce înseamnă să ne raportăm corect la El. Trebuie să fim foarte atenţi. Noi nu 
avem voie să spunem că ştim atâta cât ştim şi cu asta am încheiat subiectul. Aşa 
spuneau mulți evrei contemporani Mântuitorului. Ei ştiau Legea şi se străduiau să o 
respecte. Unii puteau spune: noi avem învățătorii noştri la sinagogă. Dacă ei nu 
cercetează să ne spună mai multe, atunci de ce să cercetăm noi? Suntem chemaţi să ne 
amintim că relaţia cu Dumnezeu este personală. Dincolo de ceea ce spun învățătorii 


noştri, fiecare creştin este chemat să studieze Scriptura, să se lase iluminat de Duhul şi 
să trăiască o viaţă pe placul Său. Studiind Scriptura în acest domeniu, am ajuns la 
câteva concluzii pe care vreau să le împărtăşesc cu dumneavoastră. O relaţie corectă 
cu Duhul lui Dumnezeu cere: 
a. Să îl avem pe Duhul în viaţă. El a venit să locuiască în noi. El locuieşte în cei care 
cred şi îl ascultă (loan 7:39, Fapte 19:2, Fapte 5:32, Fapte 8:18, Fapte 9:17). 
b. Să îi ascultăm îndemnurile. Duhul vorbeşte în felurite moduri. Să îl ascultăm 
atunci când ne este clar, chiar dacă nu ne place (Fapte 13:2, Fapte 16:6). Să îl lăsăm 
pe Duhul să ne lumineze (Romani 9:1) şi să ne lăsăm învăţaţi de Duhul (1 Corinteni 
2:13). 
„Să împlinim bine slujbele primite de la Duhul (Fapte 20:28). 
. Să îi folosim puterea pentru misiune (Fapte 1:8). 
„ Să folosim puterea Lui pentru rugăciune (Iuda 1:20). 

Să folosim puterea Lui pentru o relație mai bună cu Tatăl (Efeseni2:18). 
. Să folosim corect darurile Duhului (1 Corinteni 12:4, 1 Corinteni 12:13). 
. Să ne raportăm corect la Scriptură (Fapte 1:16,2 Petru 1:21, Efeseni6:17). 
i. Să nu ne împotrivim lucrărilor Sale (Fapte 7:51). j. Să nu luăm decizii fără El (Fapte 
15:28, Romani 8:1, Galateni 5:17, Romani 8:6). 
k. Să ne comportăm corect față de trupurile noastre (1 Corinteni 6:19). 

1. Să nu îl întristăm (Efeseni 4:30). 
m.Să nu vorbim de rău lucrările Duhului (Matei 12:32). 
n. Să umblăm în plinătatea Duhului (Efeseni 3:19,5:18). 
în concluzie, lucrarea Duhului se cunoaşte (1 loan 4:2) şi plinătatea Duhului se vede 
(Fapte 6:3, Fapte 11:24). Noi trebuie să ne cercetăm şi să cercetăm şi apoi să îi ajutăm 
şi pe alţii la o cercetare serioasă (1 loan 4:1). 
Aplicaţie! 
1. Crezi în rededicare? 
2. Te-ai rededicat? 
3. Ce te-a motivat la rededicare? 


woa mo 20 


4. Dacă nu te-ai rededicat, ce te-ar putea motiva la aceasta? 

5. Ce s-a schimbat în viaţa ta în urma rededicării? 

6. Ce crezi că s-ar schimba în viaţa ta o dată cu rededicarea? 

HI. Cerinţele rededicării 

Creştinul care vrea să se rededice lui Dumnezeu şi lucrării Sale din biserică sau din 
afara ei, trebuie să treacă prin următoarele etape: 

1. O nouă cercetare a Scripturilor. Este important să vedem din nou ce spune 
Cuvântul despre viaţa normală a unui mântuit. Este vital să analizăm şi să ne fie clar 
ce spune Cuvântul despre sfinții lui Dumnezeu. în această analiză trebuie să acordăm 
o atenţie deosebită rededicării. Apare ea ca o poruncă biblică? Este ea prezentă în 


viaţa sfinţilor care ne-au rămas ca exemplu? 

2. O nouă cercetare personală. Fiecare creştin trebuie să se analizeze în lumina 
Scripturii şi sub călăuzirea Duhului Sfânt. El trebuie să îşi cerceteze relația lui cu 
Tatăl, cu Fiul şi cu Duhul Sfânt. El trebuie să vadă care este relația lui cu Cuvântul, cu 
biserica, cu familia, cu semenii, cu guvernul, cu duşmanii etc. 

3. Recunoaşterea greşelilor şi pocăinţa. Cercetarea personală poate scoate în lumină 
anumite greşeli. Putem vedea lucruri pe care le-am comis sau lucruri pe care le-am 


omis. Cei care văd că au greşit undeva, trebuie să se pocăiască de fiecare atitudine sau 
lucru 

I nepotrivit. Greşelile noastre nu au scuze. Ele trebuie recunoscute şi aduse la Golgota 
pentru a fi spălate în Sângele Mântuitorului. 

4. Disponibilitatea pentru mai mult. Afirmam că rededicarea nu îi are în vedere doar 
pe cei care au greşit, ci şi pe cei care au trăit o 

[viaţă neprihănită. Cei care în cercetarea personală nu află greşeli, dar realizează că 
Dumnezeu a aşezat în ei un potenţial mai mare, trebuie să fie gata să slujească 
Domnului după cât a investit El în ei. Poate unii vor recunoaşte un potenţial aşezat 
recent, pe care nu l-au avut în trecut, dar acum este la dispoziţia lor. Când este vorba 
de împărăție şi de Domnul, oamenii mântuiţi trebuie să fie deschişi permanent pentru 
mai mult şi pentru mai bine. 

5. Disponibilitatea de a plăti un preţ mai mare. Implicarea în 

(lucrări mai multe sau la un nivel mai mare poate cere un preţ pe măsură. Cel care îl 
iubeşte pe Domnul Isus şi este interesat în înaintarea împărăției lui Dumnezeu trebuie 
să fie dispus să plătească preţul cerut. Acesta include disponibilitatea de a lucra unde 
ne cheamă Domnul şi cu colegii pe care ni-i dă Domnul, cu ceilalți creştini rededicaţi, 
chiar dacă ei pot fi în anumite privinţe diferiţi de noi. Preţul mai mare poate include şi 
condiţii diferite de cele în care am lucrat pană acum. 

6. Umblarea în călăuzirea Duhului. Creştinul care ia decizia rededicării trebuie să 
fie conştient că o viaţă creştină normală înseamnă a fi permanent acolo unde ne vrea 
Duhul lui Dumnezeu. Cei mântuiţi îl au pe Dumnezeu ca Tată şi Stăpân. Cel mai 
important 

lucru pentru ei este să asculte permanent de Vocea Tatălui. Când omul este deschis 
pentru împlinirea voii divine, Duhul îl va conduce principial sau specific acolo unde 
vrea El şi unde suntem capabili să împlinim lucrarea Lui. 

IV. Urmările rededicării 

Am văzut că rededicarea este importantă. Dumnezeu foloseşte astfel de oameni şi 
biserica are nevoie de ei. Sunt prea mulți în spatele frontului şi prea puţini pe linia 
întâi. Prea mulţi sunt în urmă la calabalâcuri şi prea puţini sunt pe front. Apoi am 
văzut că rededicarea este posibilă. Avem foarte multe cazuri de oameni care au 
experimentat rededicarea. Aceasta este ceva normal, atât în viaţa celor care au greşit, 
cât şi în viaţa celor sfinţi. în rândurile anterioare, am văzut ce îi poate determina pe 
oameni la rededicare şi am aflat că motivaţia rededicării este diferită de la un caz la 
altul. Acum vreau să ne confruntăm cu o întrebare foarte practică: care sunt urmările 
rededicării sau ce se schimbă în viaţa unui om care se rededică lui Dumnezeu? 

Pentru a răspunde acestei întrebări vom lua câteva cazuri de oameni rededicaţi şi vom 
vedea ce s-a întâmplat în viaţa lor. Vom urmări ce se schimbă în relaţia lor cu 
Dumnezeu, cu familia lor, cu poporul, cu Biblia, cu semenii etc. 

Moise. La cercetarea Domnului, Moise se rededică şi acceptă să plece în Egipt. Ce se 
schimbă prin această decizie? Moise primeşte o slujbă nouă cu tot ce implică ea: 
bucurii dar şi sacrificii. Familia lui va suporta alături de el consecinţele implicării. 
Cortul familiei va fi pus deoparte pentru Domnul. Vor fi multe lacrimi pentru poporul 
Domnului, pentru iertarea lui şi pentru salvarea lui. De acum înainte vor fi călătorii, 
dureri, experienţe plăcute etc. Poporul evreu devine acum poporul lui. Moise devine 
mai legat de Domnul, mai legat de fratele şi sora lui, mai legat de copiii lui Israel etc. 
De acum înainte se va schimba şi atitudinea oamenilor faţă de el. 

Iosua. Acesta acceptă să conducă poporul. De acum înainte se va vedea o dependenţă 


mai mare de Domnul. Acum el este îngrijorat 

nu numai pentru propria familie, ci şi cum va conduce poporul după voia lui 
Dumnezeu. Familia lui trebuie să fie de acum un exemplu pozitiv, mai vizibil etc. 
Rededicarea poporului pe timpul judecătorilor. în fiecare caz prezentat în cartea 
Judecătorilor, poporul se pocăieşte şi apoi primeşte binecuvântarea. în cazul lor, 
aceasta se concretiza în eliberarea de asupritori, ceea ce însemna o viaţă socială, 
materială şi religioasă mai uşoară. 

Rededicarea poporului pe timpul împăraţilor. (Asa — 2 Cronici 15:8-, loas — 2 Cronici 
24:1-, Ezechia — 2 Cronici 30:1, losia — 2 Cronici 35, Ezra — Neemia etc.) 
Analizând aceste cazuri care au foarte multe similarități, ajungem la următoarea 
concluzie. Poporul care se rededică îşi schimbă: 

1. Atitudinea faţă de Dumnezeu. înainte El era unul dintre zei. I se aduceau jertfe, dar 
se aduceau jertfe şi altor zei. Acum Domnul devine singurul Dumnezeu. Numai El 
este cinstit şi numai El este chemat în ajutor. 

2. Atitudinea faţă de Cuvântul lui Dumnezeu. înainte de rededicare Cuvântul era 
abandonat şi chiar pierdut. Alţii aveau Cuvântul scris, poate chiar îl păstrau la un loc 
frumos, dar era neglijat. După rededicare, Cuvântul este citit, este crezut şi este 
împlinit. 

3. Atitudinea faţă de locul de închinare. înainte de rededicare Templul era părăsit sau 
cel puţin neglijat. Acum el este reparat, este curăţit, este înnoit şi este întreținut. Acum 
aici se aduc jertfe şipreoţii îşi fac slujba aşa cum se cere. Rededicarea îi face pe 
oameni să decidă că nu va mai fi abandonată Casa Domnului. 

4. Atitudinea faţă de dărnicie. înainte de rededicare cei mai mulți nu îşi mai aduceau 
dărnicia la Templu sau ea era împărțită cu alți zei. Alţii adunau pentru ei şi chiar îşi 
găseau scuze religioase pentru conduita lor. După rededicare, oamenii dau partea 
Domnului cu bucurie şi cu regularitate. 

5. Atitudinea faţă de închinare şi faţă de fraţi. înainte de rededicare prezenţa la 
sărbători era privită mai mult ca ceva 

facultativ. Veneau la închinare cei care se considerau mai sfinţi. După rededicare 
închinarea este importantă pentru fiecare evreu. El va veni la închinare cu bucurie şi 
aşa cum cere Legea. 

6. Atitudinea faţă de familie. în vremurile în care Domnul era părăsit şi familia 
suferea. în astfel de vremuri poporul se încuscrea cu popoare străine şi se întemeiau 
tot mai multe familii mixte. Regulile familiilor erau un amestec din Legea Domnului 
şi legea altor popoare. După rededicare familia este readusă la ceea ce cere Scriptura. 
Acum familia se întemeiază numai între membrii poporului sfânt şi ea trebuie să fie 
păstrată lângă Domnul. Soții trebuie să respecte rolurile stabilite de Creatorul, iar 
copiii trebuie crescuţi în Legea Domnului. 

Dacă şi la momentul acesta suntem în faza în care încă ne întrebăm dacă să luăm sau 
nu decizia rededicării, cred că este foarte important să ne întrebăm: 

- Este Domnul singurul nostru Dumnezeu? Este El singurul care primeşte slava şi 
mulțumirile? Este El singurul pe care îl chemăm în ajutor? 

- Care este atitudinea noastră față de Cuvânt? Cât de mult îl citim, cât îl credem şi 
cât din ce cunoaştem trăim? Cât de mult dorim să ne fie explicat pe înţelesul nostru? 

- Care este atitudinea noastră faţă de biserică? Venim cu plăcere la închinare? Facem 
ceva ca închinarea să fie mai plăcută şi mai atractivă? Vorbim de bine închinarea? 

- Cum stăm cu dărnicia? întrebarea aceasta este importantă, atât din punct de vedere 


al credincioşiei noastre, cât şi din punct de vedere al binecuvântărilor. De fiecare dată 
când oamenii au dăruit, Domnul a adus mari binecuvântări. Priviţi la binecuvântările 
date lui Ezechia. Nu avem nevoie de ele? Biblia spune că cine seamănă mult, va 
secera mult. Nu ne trebuie mai mult? Pavel afirmă că cine seamănă din Duhul va 
secera din Duhul? Chiar vrem să spunem că nu avem nevoie de binecuvântări 
duhovniceşti? 


Nu cumva răspunsul la întrebările de mai sus te conduce la o rededicare? 

V. Obiectivele oamenilor rededicaţi 

îmi place să cred că nu am uitat obiectivul nostru major: să umplem biserica cu 
oameni plini de Duhul Sfânt. în atingerea acestui obiectiv sunt câteva lucruri care 
trebuie urmărite: 

1. Să ne menţinem în flăcări pentru Isus, 

2. Să ne rugăm zilnic unii pentru alţii, 

3. Să ne rugăm zilnic pentru familiile noastre, 

4. Să ne rugăm zilnic pentru lucrătorii care au primit provocarea şi au răspuns la 
provocare, 

5. Să ne rugăm zilnic pentru câţiva dintre cei care nu au răspuns la provocare, 

Să continuăm să-i provocăm şi pe alţii, 

Să discutăm cu cei provocaţi şi să le răspundem la întrebări, 

Să-i organizăm pe cei care au răspuns provocării, 

. Să ne hrănim organizat din Scriptură, 

10. Să fim fideli, punctuali şi implicaţi în adunările bisericii. 

VI. Mărturisirea rededicării 

Probabil vă amintiţi că afirmam nu doar nevoia unei decizii în intimitatea noastră cu 
Domnul, ci şi nevoia de mărturisire a rededicării noastre. Când cerem lucrul acesta 
suntem confruntaţi cel puţin cu trei întrebări: 

I.Dece este necesar să ne mărturisim rededicarea ? 

a. Deoarece credem în rezultatele ce vor veni în urma ei. Prin urmare, este important 
ca toţi cei din jurul nostru să ştie de ce primim binecuvântările respective. 

b. Deoarece credem că un rededicat nu poate supravieţui singur. Aşa cum un mântuit 
are nevoie să se integreze în biserică, cu alţi mântuiţi, tot aşa un rededicat trebuie să se 
integreze într-un grup de oameni rededicaţi. 

c. Deoarece Domnul pune accent pe mărturiile publice. Am văzut că Domnul îi cere 
lui Petru să îşi mărturisească public rededicarea. 

d. Deoarece aşa producem bucurie fraţilor care urmăresc sfinţirea. Cu siguranţă că în 
biserică sunt oameni sfinţi care, urmărind sfințirea bisericii, s-au rugat şi pentru noi. 
Prin mărturisirea rededicării noastre le putem produce bucurie celor care vor ca 
biserica să fie plină cu oameni plini de Duhul. 

e. Deoarece astfel vom putea fi ajutaţi să ne ţinem de cuvânt. Ca oameni cu 
slăbiciuni, mărturia publică ne ajută să privim cu mai multă seriozitate deciziile luate. 
Acesta este unul dintre motivele logodnei publice, a căsătoriei publice, a botezului 
public etc. 

f. Deoarece aşa vom putea lucra organizat. Cei rededicaţi vor şti unul de celălalt şi 
vor lucra împreună pentru obiectivele bisericii. în felul acesta, ei se vor putea ruga şi 
vor putea stabili obiective comune. 

g. Deoarece astfel îi putem ajuta şi pe alţii la rededicare. Cei care au ştiut greşelile 
noastre, văzându-ne rededicarea, vor avea curaj în propria rededicare în ciuda 


Do O 


SO 


greşelilor personale. Cei care ne-au ştiut trăind o viaţă curată, chiar dacă trăiesc în 
curăţie, vor fi motivaţi să gândească la propria rededicare. Biblia ne cere să 
influenţăm oamenii spre bine. Rededicarea este un lucru iubit de Domnul şi dacă 
putem ajuta pe un altul la rededicare este foarte bine. 

h. Deoarece însuşi Domnul Isus a depus mărturii în public. Sunt numeroase ocazii în 
care Domnul a spus deschis că rămâne statornic în hotărârea de a împlini Voia 
Tatălui. 

i. Deoarece dorim să arătăm că suntem în creştere spirituală. Sunt mulți creştini în 
viaţa cărora se vede o stagnare din punct de vedere spiritual. Omul în creştere 
spirituală ia decizii sfinte în funcţie de maturitatea pe care o atinge. 

j. Deoarece aşa ne cere Domnul prin păstori. Aici cred că trebuie remarcat un aspect. 
Sunt creştini în biserici care au o mare apreciere față de păstor atunci când acesta le 
vorbeşte altora. Problema se schimbă însă atunci când păstorul li se adresează lor. 
Având în vedere această schimbare de atitudine, trebuie să ne întrebăm: este el şi 


atunci omul lui Dumnezeu? Este cuvântul lui 

vrednic de crezare? Nu este normal să ne întrebăm cum de păstorul poate fi folosit de 
Dumnezeu în mesajele şi direcțiile pentru alţii, dar nu în mesajele sau în sfaturile ce 
ne vizează pe noi? 

2. Cui să ne mărturisim rededicarea ? 

Având în vedere lucrurile spuse anterior, cred că rededicarea trebuie mărturisită: 

a. Domnului, 

b. Familiei, 

c. Celorlalţi rededicaţi, 

d. Celor pe care vrem să îi influențăm la rededicare, 

e. Celor nemântuiţi care ridică întrebări despre schimbările recente din viaţa noastră. 
3. Cum să ne mărturisim rededicarea ? 

Pentru ca mărturisirea noastră să fie înțeleasă corect şi să îşi atingă scopul, noi trebuie 
să mărturisim; 

a. Cu un spirit de umilinţă, 

b. Cu un spirit mulţumitor, 

c. Cu bucurie, 

d. Cu nădejde în rededicarea altora, 

e. Cu claritate etc. 

Cu alte cuvinte, un creştin trebuie să îşi mărturisească rededicarea în aşa fel încât să îl 
glorifice pe Dumnezeu, să-i inspire pe alţii şi să fie ajutat. 

4. Care sunt problemele ridicate de membrii provocaţi la mărturisirea rededicării ? 
Lucrând cu oamenii la rededicarea lor şi la rededicarea altora, veţi întâlni pe teren 
următoarele atitudini: 

a. Unii creştini nu au nici o problemă. Ei înţeleg rededicarea şi o văd ca o normalitate 
în viaţa de credinţă. Ei au luat decizia rededicării şi sunt dispuşi să spună ce s-a 
petrecut în viaţa lor, chiar cu multă bucurie. 

b. Alţii spun că ei au luat decizia, dar nu o mărturisesc deoarece vor fapte nu vorbe. 
Sigur că unii se referă în primul rând la faptele 

altora, fapte făcute dacă s-ar putea chiar în locul lor. Dacă facem referire la principiul 
în sine, trebuie să admitem că aceasta este o gândire extremistă şi nebiblică. Din punct 
de vedere al Bibliei, vorbele şi faptele trebuie să meargă împreună. Domnul Isus nu a 
fost omul vorbelor doar şi nici numai al faptelor. El a vorbit şi a lucrat, dar vorbele şi 


faptele Lui au mers în acelaşi sens. în cazul creştinilor Domnul nu a aşteptat doar 
fapte, ci şi vorbe, dar ele trebuie să meargă în aceeaşi direcţie. 

c. Sunt unii care au luat decizia rededicării, dar le este frică să o mărturisească de 
teama greşelilor posibile în viitor. Dacă ne gândim la viitor şi la greşeli, atunci cu 
siguranţă că vom mai greşi. Noi nu suntem desăvârşiţi şi câtă vreme suntem în acest 
trup şi în această lume, nici nu vom fi desăvârşiţi în toate domeniile. Rededicarea nu 
pretinde că am ajuns la desăvârşire, ci că suntem dispuşi să facem un pas în plus în 
direcţia respectivă. 

d. Sunt creştini care nu vor să mărturisească rededicarea ca nu fie interpretați că până 
acum nu ar fi fost pocăiţi. Reamintim că rededicarea nu este o cerinţă doar pentru cei 
care au greşit. Rededicarea înseamnă decizia de a urca o nouă treaptă în relaţia cu 
Domnul. Rededicarea este decizia de a lucra mai mult şi mai înţelept pentru împărăție. 
Rededicarea înseamnă înjugarea la atingerea scopului şi obiectivelor bisericii. 

e. Unii creştini nu îşi mărturisesc rededicarea evitând să fie interpretată drept 
mândrie. Cred că trebuie să ne amintim următorul lucru: oamenii interpretează fiecare 
vorbă, fiecare faptă şi fiecare acţiune, aşa cum vor ei. Aşa au făcut cu sfinţii din 
Vechiul Testament, aşa au procedat cu Mântuitorul şi cu sfinţii apostoli. Important 
este nu cum ne interpretează alţii, ci ceea ce suntem şi facem în realitate. Dacă o 
mărturie sinceră a dorinţei de a fi mai ascultător de Domnul este interpretată ca 
mândrie, atunci nu noi, ci oamenii respectivi au o mare problemă. 

f. Unii membri din biserici sunt de acord cu ideea unei rede-dicări, dar nu o 


mărturisesc deoarece nu sunt de acord cu termenul în 

sine. Spre fericirea şi bucuria lor, le amintim că nu ţinem neapărat la termenul acesta, 
ci la principiul dedicării. Dacă unii găsiți un alt termen mai expresiv, slavă Domnului! 
Ceea ce ne interesează este nu termenul în sine, ci disponibilitatea voastră de a fi 
ascultători de Duhul în orice domeniu şi în fiecare situație. Prin urmare, mărturisirea 
poate fi făcută în termenii voştri, nu neapărat în termenii noştri. 

g. Am găsit şi din aceia care sunt de acord cu rededicarea, dar nu sunt de acord cu 
metoda de lucru. Spre bucuria lor sperăm, şi aici spunem că nu credem în metode 
sfinte, ci în metode eficiente. Dacă Dumnezeu te ajută să găseşti o metodă mai bună 
decât multiplele metode pe care le sugerăm noi, foloseşte-o. Important este ca metoda 
ta să te ajute să contribui la umplerea bisericii cu oameni plini de Duhul Sfânt. 
Foloseşte, aşadar, ce metode vrei, dar trăieşte sfânt şi lucrează pentru Domnul mai 
bine şi mai mult. 

h. Unii refuză mărturisirea rededicării deoarece alţii au folosit-o greşit. Ei spun că au 
văzut oameni care au mărturisit că s-au rede-dicat, dar în viaţa lor nu apar schimbări 
vizibile. Cazurile acestea sunt triste, dar să nu uităm că noi nu trebuie să facem ca 
respectivii. Să fim dintre aceia care mărturisesc rededicarea şi apoi, prin trăirea lor 
zilnică, arată o viaţă schimbată. Pe de altă parte, dacă ne gândim la cei menţionaţi, 
tocmai mărturisirea lor ne ajută să redeschidem acest subiect şi să vorbim cu ei despre 
o rededicare făcută cu toată seriozitatea. 

i. Sunt şi dintre aceia care nu mărturisesc rededicarea, deoarece vor independenţă. 
Chiar dacă au luat decizia aceasta ei refuză mărturisirea deoarece nu vor să se supună 
NICI unui program şi nu vor să asculte de nimeni. Aş vrea să le amintesc acestora că 
nimeni nu poate trăi izolat. Dumnezeu ne-a aşezat într-o familie, cu oameni care 
slujesc şi cu oameni care trebuie slujiţi. Aceste realităţi, precum şi darurile Duhului 
din noi, ne cer să lucrăm organizaţi. Probabil că aceşti creştini ar trebui să se 
gândească foarte serios dacă nu cumva rededicarea lor ar trebui să includă şi 
eliminarea duhului de 

independenţă. Cei care sunt cu adevărat folositori împărăției ştiu să colaboreze, 
învățând şi lăsându-se învăţaţi. 

VII. Alte adevăruri despre rededicare 

Din cazurile amintite şi din învăţătura generală a Scripturilor despre rededicare putem 
să tragem următoarele concluzii: 

1. Rededicarea este posibilă şi necesară la orice vârstă. Biblia vorbeşte despre 
dedicarea tinerilor, despre dedicarea oamenilor în puterea vârstei şi despre dedicarea 
oamenilor în vârstă. 

2. Rededicarea este posibilă la orice om dedicat. La unii rededicarea este posibilă 
datorită faptului că vorbim despre nivelul de dedicare. Sub cercetarea Duhului Sfânt 
ei se dăruiesc lui Dumnezeu şi lucrării Lui la un alt nivel. în cazul altora, rededicarea 
este necesară şi posibilă datorită chemării lor pentru o lucrare nouă. 

3. Rededicarea ajută la folosirea darurilor într-un mod mai eficient. Celui rededicat, 
Domnul îi va da mai multă înţelepciune şi mai mult har. 

4. Rededicarea poate aduce mai multe daruri. Mântuitorul afirmă că Domnul îi va da 
mai mult celui care iubeşte mai mult. Tot Domnul Isus spune că Dumnezeu îi oferă 
mai mult celui care a folosit bine ce a avut anterior. Celui găsit credincios în lucrurile 
mici Domnul îi încredinţează lucrări mai mari. 

5. Rededicarea are în vedere nu doar relaţia cu Dumnezeu. Aşa cum spuneam deja, 
rededicarea cuprinde o analiză a tuturor aspectelor vieţii. Teoretic, chiar dacă în urma 
rededicării relaţia noastră cu Domnul poate rămâne aceeaşi, lucrările în care ne 
implicăm şi felul în care le facem este diferit, adică mai bine. 

6. Rededicarea nu este înțeleasă de toți. Sunt oameni care consideră că pentru a avea 
o relaţie bună cu Dumnezeu este suficient să fii iertat de păcate. Fie că nu au fost 
învăţaţi, fie că nu sunt interesaţi, ei nu îşi pun problema maturizării sau problema 
implicării şi slujirii în împărăţia lui Dumnezeu. Pentru astfel de oameni rededicarea 


este ceva în plus. Având în vedere că îşi doresc doar iertarea 

şi având în vedere că au obținut-o, ei nu văd care ar fi rostul rededicării. 

7. Rededicarea poate fi înțeleasă greşit. S-ar putea să fie oameni care să privească 
rededicarea altora cu suspiciunea că până acum aceștia ar fi avut păcate ascunse. Alții 
s-ar putea să interpreteze rededicarea celorlalți ca un semn al mândriei şi al diferenței 
pe care vor să o evidențieze. Nu trebuie să uităm că peste orice lucrare bună Diavolul 
vrea să arunce o anumită umbră, astfel încât oamenii să nu se bucure şi să nu îi 
urmeze pe cei care s-au rededicat. Să avem deci mare grijă cum vorbim despre 
rededicare şi cum o explicăm. Un om care vorbeşte cu umilinţă despre harul pe care 
l-a primit, îi poate provoca pe alţii cu îndrăzneală şi, cu nădejdea că unii îl vor urma. 
8. Rededicarea se concretizează în decizii şi acţiuni practice. Fiecare creştin care a 
luat decizia rededicării, trebuie să îşi pună foarte serios întrebarea: ce s-a schimbat în 
viaţa mea? La fel ca orice alte lucruri, rededicarea este benefică doar atunci când este 
practică şi vizibilă. 

9. Rededicarea este întotdeauna avantajoasă. Ea aduce binecuvântări pentru cel în 
cauză, pentru familia lui, pentru biserică şi pentru societate. 

10. Rededicarea vine în urma provocării Duhului Sfânt. 

Aceasta, aşa cum spuneam, poate veni prin Cuvânt, prin oamenii lui Dumnezeu sau 
printr-o cercetare specială şi particulară a Duhului. 

Aplicaţie practică 


1. Doreşti revitalizarea bisericii din care faci parte? 

2. Eşti gata ca ea să înceapă cu tine? 

3. Eşti pregătit pentru o nouă dedicare? 

4. Eşti dispus să îți mărturiseşti această decizie? 

5. Eşti pregătit să ajuţi biserica în a porni pe această cale? Dacă da, fă-ţi timp, uită-te 
din nou la cerinţele rededicării şi aplică-le vieţii tale. Notează concret care este scopul 
rededicării tale şi care sunt lucrurile pe care le-ai schimbat în această rededicare. 
Apoi, în 

umilință şi în dependenţă de Domnul, lucrează la împlinirea scopului propus în 
rededicare, scop care trebuie să coincidă cu planul lui Dumnezeu pentru biserica din 
care faci parte şi pentru etapa actuală din viaţa ta. 


Cap. 6 « (Strategia revitalizării bisericii — unu câte unu 
Aşa cum spuneam, fiecare biserică trebuie să îşi aleagă propria cale de revitalizare. 
Nu ştim care este cea pe care o veţi alege dumneavoastră, dar ne rugăm să alegeţi cu 
înţelepciune de Sus. Sperăm să alegeţi ceva care să funcţioneze şi să aducă cel puţin 
rezultatele pentru care vă rugaţi şi pe care le doriți. Noi am prezentat revitalizarea prin 
rededicare. Am recomandat calea aceasta nu numai datorită faptului că am adoptat-o 
noi, ci Şi datorită faptului că are o mulțime de avantaje. Acum, dacă am ales această 
cale, trebuie să vă spunem că ea are şi anumite etape, foarte bine definite. Urmând 
etapele acestea sau această strategie, şansele de a supăra pe cineva sunt mici şi sunt 
prinşi în obiectiv absolut toţi membrii bisericii indiferent de starea şi maturitatea lor 
spirituală. Practicarea acestei strategii ne asigură în final oameni mai dedicați atât lui 
Dumnezeu, cât şi bisericii locale. în timp, cel puţin teoretic, drumul acesta se parcurge 
relativ uşor şi natural, iar pe parcursul acestui drum se poate organiza întreaga 
biserică. Iată care sunt paşii care trebuie urmaţi în aplicarea acestei strategii: 

I. Domnul provoacă şi ajută păstorul la o nouă dedicare 

Am pornit cu rededicarea păstorului deoarece atât în învăţătura biblică despre slujba 
păstorului, cât şi în exemplele biblice ce prezintă lucrarea păstorului, acesta este omul 
aşezat de Dumnezeu la cârmă. Pe el Dumnezeu I-a ales şi 1-a chemat să îl folosească 


pentru a 

duce biserica acolo unde vrea El să fie. Prin poziţia pe care o are, el poate ajuta sau 
poate împiedica foarte mult. Păstorul este cel chemat să conducă şi să supravegheze 
turma lui Cristos încredinţată lui. Cum ar putea un păstor să conducă pe alţii pe un 
drum pe care nici nu-l cunoaşte şi nici nu-l doreşte? Numai un păstor care are 
chemare, viziune, înțelepciune, putere, dragoste, spirit de sacrificiu şi inima dăruită în 
întregime lucrării respective, numai un asemenea păstor poate conduce biserica spre 
rededicare. Dacă vorbim în termeni generali, trebuie să spunem că rededicarea 
păstorului vine în urma rugăciunii, a cercetării Cuvântului şi a lucrării speciale a lui 
Dumnezeu prin mijloacele specifice în cazul fiecăruia. Dacă facem referire în mod 
concret la anumiţi paşi, atunci trebuie să recunoaştem că în procesul de rededicare 
păstorul trebuie să lucreze la: 

1. Reactualizarea imaginii adevăratului păstor 

Realitatea tristă este că astăzi unii slujitori au coborât standardele. Unii cred că ei sunt 
cei care trebuie să decidă ce trebuie să fie şi care este lucrarea pe care o vor face în 
biserică şi cu biserica. Dacă vrea cineva cu adevărat să fie pe placul Domnului, atunci 


atenţia lui trebuie să fie distribuită în două direcţii: Ce trebuie să fie un păstor şi ce 
trebuie să facă un păstor? Informaţiile acestea le putem lua din Psalmul 23,Ezechiel 
34,Maleahi 2,loan 10,Faptele 20,1 Corinteni 4,1 Timotei 3, Tit 1,1 Petru 5 etc. Dacă 
ne evaluăm caracterul şi lucrarea înainte de a ne împrospăta cunoştinţele despre ceea 
ce aşteaptă Domnul să fim şi să facem, rezultatele pot fi dezastruoase. Noi nu trebuie 
să ne comparăm cu alţi lucrători şi nici măcar cu noi înşine. Noi suntem provocaţi să 
ne comparăm cu modelul oferit de Domnul Isus, cu standardul lăsat în Scriptură şi să 
vedem din Cuvânt care a fost lucrarea încredinţată nouă. 

2. Evaluarea personală 

Lângă oglinda Bibliei, care ne arată ce trebuie să fim şi cum trebuie să lucrăm, mai 
putem fi ajutaţi de oglinda familiei, de oglinda colaboratorilor, de oglinda colegilor şi 
sigur de oglinda conştiinţei. Cel care doreşte să ştie cu adevărat cine este în momentul 
de faţă, 

trebuie să îşi verifice viaţa de post şi rugăciune, raportul său cu Biblia, dărnicia sa, 
atitudinea lui faţă de semeni şi frați, viaţa lui de familie, idealurile lui, motivațiile lui 
etc. 

3. Să decidă dacă doreşte sau nu schimbarea 

întrebarea capitală cu care trebuie să ne confruntăm este: sunt mulţumit sau nu cu 
starea în care mă găsesc? Ce mă face să fiu mulţumit sau nemulţumit? Doresc sau nu 
schimbarea acestei stări în care mă aflu? Dacă păstorul nu doreşte schimbarea, 
atunci nici nu trebuie să se aştepte la revitalizare. Dacă păstorul respectiv doreşte 
revita-lizarea, atunci el trebuie să se pocăiască şi să se rededice lui Dumnezeu şi 
lucrării Lui din biserica locală, biserică ce i-a fost încredinţată de Duhul Sfânt. 

Cred că trebuie să fac aici următoarea remarcă: Nu suntem noi primii care ne 
rededicăm viaţa pentru Domnul şi pentru slujire. Vechiul Testament vorbeşte de 
rededicarea lui Iacov, Moise, Iosua, David, de rededicarea profeților şi a întregii 
naţiuni a lui Israel. Noul Testament vorbeşte de rededicarea ucenicilor, a slujitorilor 
din biserici şi chiar a bisericilor. în fiecare situaţie amintită, rededicarea a adus multă 
binecuvântare atât celor în cauză, cât şi lucrării în care au fost implicaţi. în acelaşi 
timp, constatăm cu satisfacție că fiecare rededicare a înmulțit nu doar bucuria 
slujitorilor, ci şi bucuria din inima lui Dumnezeu. 

4, Să decidă concret ce vrea să fie 

Păstorul rededicat trebuie să îşi facă timp şi să decidă din nou care va fi relația sa cu 
Domnul Isus Cristos, cu familia sa şi cu Biserica. El trebuie să se gândească la relația 
lui cu societatea, la relația sa cu alţi păstori şi la relația sa cu valorile materiale. Tot 
acum, el trebuie să se gândească cu seriozitate la lucrurile şi oamenii care îl pot ajuta 
să ajungă unde şi-a propus. Pentru aceasta, el trebuie să îşi scrie declaraţia de slujire. 
(Vezi capitolul Anexe). Dacă o are făcută, trebuie să o revizuiască şi să o actualizeze 
funcție de îmbunătățirile pe care le aduce rededicarea. Cred că se înţelege de la sins că 
nu putem vorbi de rededicare dacă nu aducem absolut nimic în plus 

106 

Revitalizarea Bisericii 

vieţii noastre de până acum. Numai Domnul Isus a trecut prin rededicare fără a fi 
nevoit să adauge, deoarece El a trăit permanent într-o credincioşie perfectă. 

5. Să parcurgă drumul cu credinţă şi perseverenţă O dată decis care este rolul 
studiului, care este rolul rugăciunii şi al postului, care este rolul familiei şi al 
colegilor, care este rolul bisericii, într-o totală şi permanentă dependenţă de 
Dumnezeu, păstorul trebuie să persevereze zilnic pe drumul rededicării şi al 


revitalizării. Din nefericire, unii abandonează drumul acesta datorită faptului că nu 
apar rezultatele de moment. Ei uită că re vitalizarea oricărui om este un întreg proces. 
Alţii se epuizează, deoarece uită importanţa dependenţei totale de puterea 
transformatoare a Duhului Sfânt. Unii s-ar putea să dea înapoi, fiindcă cedează uşor 
criticilor şi dezamăgirilor. Pe o asemenea cale, ispitele vor fi multe şi lupta Diavolului 
va fi crâncenă. Să nu cedăm, deoarece acesta este drumul normal, drumul pe care îl 
iubeşte şi îl binecuvântează Dumnezeu, drumul care ne ajută să ducem biserica spre 
un viitor frumos şi spre gloria veşnică. 

Aplicaţie practică! 

Dacă eşti păstor, nu continua cu citirea materialului până nu faci ceea ce ai înţeles că 
trebuie făcut în dreptul tău, pentru rededicarea ta. O mare ispită în viaţa fiecărui om 
este aceea de a privi ce trebuie schimbat în viaţa altora şi să înceapă cu schimbările 
necesare în viaţa celorlalți. Nu avem voie să uităm că numai un păstor rededicat poate 
să fie folosit de Dumnezeu la rededicarea altora. Prin urmare, opreşte-te, roagă-te, 
revizuieşte sugestiile făcute în acest material şi mai ales studiază Scriptura în dreptul 
conducătorilor din poporul lui Dumnezeu care au experimentat rededicarea. Un studiu 
atent al Cuvântului ne va ajuta să ne vedem partea noastră în rededicare şi să vedem 
care este rolul lui Dumnezeu în acest domeniu. Cercetarea Cuvântului, analiza vieţii 
noastre şi deschiderea pentru călăuzirea lui Dumnezeu ne vor ajuta să vedem ce 
implică rededicarea noastră. Numai în măsura în care vom putea vorbi în mod concret 
de 

avantajele rededicării în viaţa noastră, vom putea impulsiona şi motiva pe alţii la 
rededicare. lată câteva lucruri practice şi necesare în vederea rededicării: 

1. Mărturiseşte-ţi disponibilitatea pentru rededicare. Mărturiseşte Domnului în 
rugăciune dorinţa ta pentru o viaţă dedicată, atât Lui, cât şi lucrării încredințate ţie de 
EI, Stăpânul lucrării. 

2. Imploră ajutor divin. Cere asistenţa Domnului în procesul de cercetare personală 
şi în cercetarea Scripturii. Ajutorul Lui este vital în orice domeniu. 

3. împrospătează-ţi mintea. Studiază aşteptările Domnului pentru caracterul 
păstorului şi verifică-te prin prisma aceasta. Apoi studiază aşteptările Domnului 
pentru slujba păstorului şi verifică-ţi activitatea depusă pentru turma încredinţată ție. 
Aici trebuie să ţii cont de pasaje precum: Psalmul 23, Ezechiel 34.1, Isaia 40:11, 
Fapte 20:28,1 Petru 5:2, Evrei 13:17, Fapte 11.30, Fapte 14.23,Fapte 16.4. 1 
Timotei3:5, 1 Timotei 5: 17,loan 10.1, 1 Corinteni 1:23,2 Corinteni 4:5,2 
Timotei4:2,2 Timotei 2:2,Tit 1:9, Fapte 6:4,Tit 1: 5. Nu în ultimul rând, studiază viaţa 
oamenilor sfinţi ce au experimentat rededicarea. Urmăreşte ce i-a motivat şi ce a 
implicat rededicarea lor. Fii atent la binecuvântările ce au urmat, dar şi la greutăţile şi 
obstacolele ce au ieşit în cale. Recomandăm ca studiu viaţa lui Moi se, Ghedeon, Ilie, 
viaţa împăraţilor rededicaţi etc. 

4. Aşează-te din nou pe altar. în funcţie de ceea ce vei observa, dăruieşte-te din nou 
lui Dumnezeu în întregime şi cu tot ceea ce ai. Dumnezeu iubeşte şi binecuvântează o 
inimă dăruită în întregime şi un trup curat şi sfânt aşezat pe altar. 

Ştiind că sunteţi grăbiţi, aglomeraţi şi că vreţi să continuaţi cu citirea materialului, ca 
să fiu sigur că nu veţi trece la următorul punct fără a vă uita în Scriptură, voi încerca 
să vă prezint câteva lucruri pe care le-am înţeles în studierea unor pasaje ce prezintă 
rededicarea şi înflăcărarea unor oameni sfinţi. 

1 împărați 19.1-18 

Reaprins pentru a aprinde pe alții 

Ilie apare în flăcări pentru Domnul. Face o lucrare frumoasă şi apoi fără nici o 
explicaţie sau probabil de frica Izabelei se stinge şi doreşte să se stingă definitiv. 
Domnul nu este mulţumit cu această atitudine şi, în bunătatea-l caracteristică, îl 
reaprinde. 

I. Ce face Ilie pentru schimbarea stării lui? 

- Ascultă de Dumnezeu şi merge la întâlnirea cu EI, 

- împlineşte planul descoperit de Domnul pentru el, pentru alții şi pentru naţiune. 
II. Ce face Domnul ca să îl reaprindă pe Ilie? 

- îi comunică faptul că vrea să îi vorbească, 

- îl ajută să ajungă la întâlnire, 

- îi vorbeşte într-un mod aparte, 

- îi comunică planul de viitor, 

- îi porunceşte să îl împlinească, 

- îl ajută să îl împlinească. 

Poate şi tu, datorită unei conjuncturi care te-a înfricoşat, ai intrat într-o criză 
spirituală. Singurul lucru care te poate scoate de aici este o nouă întâlnire cu 
Dumnezeu. Caută din nou prezenţa Lui şi ascultă-L cu grijă. El îţi va vorbi pe 
înţelesul tău şi aşa cum este nevoie. înţelegerea bunătăţii Lui şi o nouă înţelegere a 
planului lui Dumnezeu pentru viaţa ta îți poate readuce viaţa din belşug şi îţi poate 
reaprinde râvna ta pentru Dumnezeu şi pentru lucrarea Lui. 

Isaia 6.1-8 

înflăcărat să adune oameni pentru Domnul 

în capitolul acesta Isaia ne descrie experienţa lui cu Dumnezeu. La sfârşitul acestei 
experienţe profetul este în flăcări, gata să facă tot ceea ce îi cere Dumnezeu. 
înțelegând iertarea lui Dumnezeu şi eliberarea care i-a fost dăruită prin îndepărtarea 
nelegiuirii, Isaia este gata să lucreze pentru lumea din jur care avea nevoie de aceeaşi 
experienţă. lată încă un om care pleacă din prezenţa Domnului schimbat radical. Nu 
este acesta un nou îndemn să ne facem timp şi să stăm înaintea lui Dumnezeu pentru 
îndepărtarea nelegiuirii şi aprinderea râvnei pentru El? 

Exodul 3.1-4.17 

Reaprins şi folosit pentru binecuvântarea poporului Nu ştim cu exactitate care a fost 
motivul, dar Moise apare la începutul cărții Exodul ca un înfierbântat apărător al 
fraților săi. El apare deci ca un slujitor înflăcărat. Datorită felului în care procedează, 
Moise trebuie să fugă în Madian. Acolo, deşi a trăit o viaţă frumoasă, se pare că 
înflăcărarea lui pentru poporul Domnului s-a mai răcit. După 40 de ani Moise este 
căutat de Dumnezeu şi reaprins pentru a fi folosit eficient în lucrarea de eliberare a 
poporului. Aş vrea să urmărim factorii care au contribuit la reaprinderea lui 

I. Ce face Moise ca să fie reaprins? 

- A avut Moise dorinţa de a se schimba ceva în soarta poporului? La început 
Biblia arată că da şi cred că această dorinţă nu a dispărut. 

- A avut Moise dorinţa de a fi folosit? Nu se spune aceasta. Se pare că nu a făcut 
nici o încercare de a schimba cu ceva soarta poporului. Oare de ce? Să fi fost convins 
că nu poate face nimic? Aceasta să fie motivaţia pentru care nu este gata să meargă 
atunci când îl trimite Domnul? 

- S-a văzut Moise capabil să facă această lucrare? Categoric nu. El îi spune 
aceasta Domnului în repetate rânduri. 

- S-a lăsat folosit de Dumnezeu pentru această lucrare? Da. în ciuda faptului că 


se ştia incapabil, pleacă bazându-se pe puterea şi însoțirea lui Dumnezeu. 

II. Ce face Domnul ca să îl reaprindă? 

1. Se descoperă pe Sine într-un mod deosebit. Exodul 3.1-10 în această întâlnire, 
Dumnezeu îi spune lui Moise că El ne cunoaşte personal, că este sfânt şi că pretinde 
respect şi sfinţenie. El este Dumnezeul părinţilor lui şi cunoaşte starea reală a 
poporului Său. în acelaşi timp, îl asigură pe Moise că El are un plan deosebit pentru 
salvarea şi binecuvântarea acestui popor şi Moise este prins în împlinirea planului 
respectiv. în urma acestei discuţii, ne-am aştepta ca Moise să întrebe când trebuie să 
se apuce de lucru. în schimb, spre 

no 

surprinderea noastră, Moise vrea să îl convingă pe Dumnezeu că planul Lui este foarte 
bun, doar că nu este el omul potrivit pentru lucrarea respectivă. 

2. Dumnezeu răspunde fiecărei scuze a lui Moise Cine sunt eu? - Eu voi fi cu tine 

Eu nu te cunosc - Eu sunt Cel ce sunt 

Nu au să mă creadă. Te voi echipa cu minuni pe care le vor crede 4.1 

Nu am vorbirea uşoară - Cine a făcut gura omului? Eu voi fi cu gura ta şi te voi 
învăţa ce vei avea de spus. 

Nu vreau să merg - Nu ai altă şansă... 

3. Dumnezeu îl echipează cu tot ceea ce este necesar pentru lucrarea încredinţată 

- îi spune exact cum să procedeze (Exodul 3.16) - îi oferă me todologie, 

- îi spune care va fi atitudinea lor şi cum se va rezolva aceasta (Exodul 3.18-19), 

- îi descrie măreția desfăşurării evenimentului (Exodul 3.20) - îi oferă viziune, 

- îl asigură că nu mai este în pericol (Exodul 4.19) - îi oferă asigurare, 

- îl ajută să îşi pună familia în ordine. (Exodul 4.24) - îi oferă putere, 

- i-l oferă pe Aaron - îi oferă un colaborator. 

Dacă unii dintre cei care citiţi aceste rânduri aţi fost odată înflăcărați pentru Domnul, 
dar acum sunteţi doar un fitil care fumegă, aş vrea să vă întrebaţi: de ce nu sunteţi gata 
să plecaţi în numele Domnului ca să înfăptuiţi lucrarea Lui? Nu auziţi chemarea? 
Consideraţi că nu sunteţi potriviţi pentru lucrare? Domnul ştie aceasta, dar cu toate 
acestea v-a ales să faceţi lucrarea în puterea Lui şi cu înţelepciunea Lui. Nu vreţi să vă 
implicaţi? Domnul ne va cere socoteală. Mă rog Domnului ca toţi cei care citiți aceste 
rânduri să aveţi clar în minte că Domnul vrea să vă folosească şi să spuneţi acum cu 
bucurie şi încredere: lată-mă, trimite-mă!... 

Judecători 6.11-35 

Nemulțumit de prezent, dar transformând prezentul 

Ghedeon apare ca un tânăr nemulțumit de prezent. Situaţia poporului în care s-a 
născut a fost bună. Era timpul de pace după izbăvirea pe care a dat-o Domnul prin 
Debora. Probabil că a fost unul dintre adolescenţii care s-au bucurat de vestea bună 
adusă de mesagerii acelei biruinţe. După 40 de ani de pace, poporul său cade sub 
Madian. Situaţia prezentă era dezastruoasă. în această situație, Ghedeon se gândea atât 
la ceea ce a trăit el, cât şi la ceea ce a auzit de atâtea ori de la bătrânii poporului. De 
atâtea ori i s-a spus că poporul lui a avut un trecut glorios. Toate acestea nu pentru că 
el ar fi fost un popor deosebit, ci pentru că poporul lui avea un Dumnezeu deosebit. 
Acum Ghedeon era sigur că Dumnezeu i-a părăsit, dar nu pricepea de ce au fost 
părăsiţi de Dumnezeu şi lăsaţi în această tragedie. Nimeni nu ştie cât de mult s-a rugat 
şi cât de mult a fost frământat de aceste întrebări. Nimeni nu ştie cu exactitate cum şi 
unde şi-a exprimat el această nemulțumire. Cert este că îl găsim pe acest tânăr folosit 


de Dumnezeu pentru a readuce vremurile de înviorare, de linişte şi de prosperitate în 
poporul său. Deoarece avem nevoie de o intervenţie similară în poporul creştin din 
lumea noastră, aş vrea să găsim răspunsuri la următoarele întrebări: 

A avut Ghedeon dorinţa să se schimbe soarta poporului? Da. 

întrebarea lui era: de ce nu se poate şi acum, dacă în trecut a fost posibil? 

A avut dorinţa să fie folosit de Dumnezeu? Nu ştim. Probabil s-a gândit la el, dar a 
văzut că nu poate. Probabil s-a gândit la alţii, dar nu i-a găsit. 

S-a văzut capabil să facă lucrarea respectivă? Nu. Când este trimis, el arată foarte 
clar că nu are nici o resursă care să îl facă în stare să împlinească mandatul respectiv. 
A fost gata să accepte planul lui Dumnezeu? Da. Nu ştim ce a făcut înainte, dar 
atunci când Dumnezeu îl trimite să facă ceva, după ce se convinge că Dumnezeu i-a 
vorbit, Ghedeon se duce să împlinească porunca Lui. 

Ce a făcut Dumnezeu ca să îl folosească pe Ghedeon? 

Domnul 1-a căutat şi i-a vorbit; i-a confirmat că în el este o valoare pe care vrea să o 
folosească. Apoi L-a trimis să se apuce de lucru. Domnul îl asigură că va fi cu el şi îl 
va ajuta să împlinească misiunea încredinţată. Dumnezeu îi oferă semne pentru a-l 
convinge pe Ghedeon că El este cel care îl trimite. 

Ce a făcut Ghedeon să fie folosit de Domnul? 

A fost sincer cu Dumnezeu. în versetul 13 Ghedeon spune deschis că nu crede în 
prezenţa Domnului cu ei. Dacă Domnul este cu noi... E adevărat că Domnul nu era cu 
ei, dar era cu el. 

Se asigură că ceea ce a auzit vine cu adevărat de la Domnul. După ce Dumnezeu îi 
aduce vestea cea bună, Ghedeon se asigură că ceea ce a auzit vine cu adevărat din 
partea lui Dumnezeu. Vestea era prea frumoasă ca să fie adevărată. Părea ceva de 
domeniul fantasticului şi de aceea este foarte grijuliu ca nu cumva să fie ceva în 
imaginaţia lui şi nu în realitate. Noi trebuie să fim foarte atenţi ca nu cumva în ceea ce 
vrem să întreprindem să fie dorinţele noastre şi nu planul Lui. 

Ascultă ceea ce îi spune Dumnezeu. Chiar dacă avea o anumită teamă, când 
Ghedeon este convins că provocarea vine de la Domnul, se apucă de lucru. Dacă 
provocarea vine din partea Domnului, atunci porneşte şi niciodată nu vei rămâne de 
ruşine. A împlini planul lui Dumnezeu nu a fost un lucru uşor. A implicat mult curaj, 
sacrificiu, risc, dar şi biruinţa a fost mare. Dumnezeu îi cere la început ceva mai mic, 
ca apoi să vină bătălia vieţii, lupta cea mare. Ghedeon a început în felul în care i-a 
cerut Dumnezeu, cu altarul din casa tatălui său. 

Lucrează doar atunci când are confirmarea sau călăuzirea divină. Este interesant 
că pentru o nouă etapă, Ghedeon cere din nou confirmarea lui Dumnezeu. Marea grijă 
a lui Ghedeon era: nu cumva să fac ceva de capul meu şi să nu fiu asistat de prezenţa 
şi puterea lui Dumnezeu. 

Sunt multe ocazii când suntem nemulţumiţi de prezent, chiar în domeniul spiritual. Ce 
poţi face când eşti nemulţumit de prezent? 

1. îi poţi critica pe cei pe care îi consideri vinovaţi de ajungerea în starea aceasta 

Vei găsi mulţi vinovaţi şi îi vei critica mult. La ce îţi va folosi aceasta? Va schimba 
critica ta pe oamenii respectivi sau situația respectivă? 

2. Poţi critica prezentul şi pe cei care nu fac nimic pentru a-l schimba 

Şi în acest domeniu, vei avea mult de lucru. De asemenea, te vei întâlni cu multiplele 
scuze care mai de care mai bine motivate. Este de vină guvernul, preşedintele, 
păstorul, comitetul, dirijorul etc. 


3. Poţi să te complaci în această stare şi să încerci să te obişnuieşti cu ea 

Ştiţi că pentru vierme hreanul este plăcut? Obişnuinţa este a doua natură a omului. 
După un anume timp, ni se pare că a fi orb este normal şi că cei care văd bine sunt 
anormali. 

4. Poți să încerci evadarea din situația respectivă 

Poți alege să pleci în alt loc, chiar dacă doar pentru o vreme. Este exact ceea ce a făcut 
Elimelec în situația de criză din Israel. 

5. Poți încerca să faci ceva pentru schimbarea situației Aceasta a făcut Ghedeon. 
Pentru aceasta: 

- Doreşte schimbarea. Mai mult decât doreşti bogăţiile materiale, mai mult decât 
doreşti fericirea ta, mai mult decât doreşti viaţa, mai mult decât doreşti să apară zorii 
după noapte, doreşte binecuvântarea în poporul lui Dumnezeu. 

- Roagă-te pentru schimbare. Cere aceasta lui Dumnezeu în particular şi în public. 
Cere-o cu bucurie şi cere-o cu lacrimi. Cere-o fiind gata să plăteşti preţul care se cere 
plătit. Cere-o cu credinţă, deoarece Dumnezeu doreşte schimbarea în bine. Cere-o cu 
insistenţă şi în meritele Domnului Isus. 

- Lasă-te schimbat de Dumnezeu. Este mult mai greu să vină schimbarea la 
grămadă. Este bine dacă vine, dar dacă nu,începe cu viaţa ta. Poate că trebuie 
schimbat puţin. Poate că nu este tocmai ceea ce îţi doreşti. Poate că este greu să o 
accepţi şi nu îţi place ce metode 

foloseşte Dumnezeu. Poate că nu îţi plac uneltele pe care le foloseşte sau alte lucruri. 
Indiferent cât de bine te-ai simţi sau nu, dacă vrei să fii folosit pentru binecuvântarea 
altora, aşează-te pe roata Olarului şi cere-l Lui să îţi dea forma pe care o doreşte. 

- Aşază-te la dispoziţia lui Dumnezeu pentru ca El să te folosească. Lucrează 
acolo unde vrea El. Lucrează în lucrarea pe care o decide El. Aceasta poate fi mare 
sau mică, mai vizibilă sau mai în umbră. Priveşte ceasul lui Dumnezeu şi lucrează la 
timpul şi pentru timpul pe care îl decide El. 

- Colaborează cu cei folosiţi de Dumnezeu în schimbare. Dacă vrei să fi folositor 
altora, fii de partea celor care sunt folosiți de Dumnezeu pentru schimbare. Probabil 
niciodată nu vei fi tu cel din frunte. Probabil niciodată nu vei fi un Moise, losua sau 
Ghedeon. Nu uita însă că lângă toţi cei din frunte au fost oameni care au lucrat mult 
pentru transformările respective. Am convingerea că şi pe vremea lui Ghedeon au fost 
mulți tineri care au dorit schimbarea. Dumnezeu a ales doar pe unul, pe Ghedeon! 
Ceilalţi nu s-au arătat nemulţumiţi, ci au fost alături de el. Zece dintre ei au fost alături 
de el în prima noapte când a dărâmat altarul lui Baal. Ce încurajare pentru Ghedeon. 
Ce durere pentru Moise că unii dintre conducători chiar nu au vrut să fie alături de el! 
El nu a vrut să fie cel ales, dar aşa a decis Domnul. Fii deci alături de cei din frunte şi 
vei avea o mare răsplătire. Dumnezeu te va folosi să transformi prezentul ce te 
nemulțumeşte într-un viitor frumos. 

2 Cronici 34.14-33 

Mai mult şi mai bine cu ajutorul Scripturii 

împăratul Iosia începe bine, face lucruri frumoase şi se ocupă de Templu lui 
Dumnezeu. El este trezit prin citirea Scripturii şi prin credinţa în necesitatea împlinirii 
poruncilor lui Dumnezeu. Dacă vrem să fim treziţi de Domnul şi să experimentăm o 
nouă rededicare, atunci să citim Cuvântul cu atenţie şi cu multă credinţă. Să rugăm pe 
Duhul să ne redescopere Scriptura în felul în care ştie El. Scriptura poate aduce un aer 


proaspăt de revitalizare, care să ne transforme pe noi şi pe cei din jurul nostru. 

Faptele 2.1 

Transformaţi ca să transforme întreaga lume După convertire, ucenicii au fost în 
flăcări pentru Domnul Isus. Moartea Lui îi pune în încurcătură. învierea Domnului 
Isus aduce însă o transformare radicală. Acum au înţeles mai bine ca oricând că: 
Domnul Isus este Dumnezeu şi că trebuie să asculte mai mult de El decât de oricare 
altul. Această experienţă a întâlnirii cu Cel viu îi readuce în flăcări pentru El şi pentru 
lucrarea Lui. Urmează experienţa Rusaliilor. Acum sunt umpluţi de Duhul şi gata să 
transforme întreaga lume. Suntem gata să ne facem timp pentru o nouă întâlnire cu 
Isus cel viu? Este viaţa noastră plină de Duhul Sfânt? Dacă nu, suntem noi gata pentru 
o rededicare care să îi ofere Domnului o inimă întreagă indiferent de lucrarea pe care 
ar alege-o El pentru noi? 

în cazurile amintite, am văzut că rededicarea oamenilor respectivi vine în urma unei 
întâlniri speciale cu Domnul şi în urma unei noi înţelegeri a Cuvântului Său şi a 
planului Său pentru viaţa lor. Suntem gata să ascultăm chemările Lui la o asemenea 
întâlnire? Suntem gata să deschidem din nou Cuvântul şi sufletul pentru a înţelege 
planul Său? Suntem gata să îl împlinim chiar dacă ne vedem incapabili? 

Dacă în viaţa ta nu există această disponibilitate, atunci nu are rost să citeşti 
materialul care urmează. El nu este pentru tine, ci pentru aceia care îl iubesc pe 
Domnul şi sunt gata să se lase folosiţi de El nu pentru că ar fi deosebiți, ci pentru că se 
încred într-un Dumnezeu care poate face totul din nimic. Mă rog lui Dumnezeu ca 
înainte de a parcurge materialul ce urmează să devii un om rededicat Lui şi lucrării 
Lui din ogorul încredinţat ţie! Ia-ti acum timpul necesar pentru o discuţie cu Domnul 
şi când vei pleca dinaintea Lui vei fi un alt om. 

n. Domnul provoacă şi ajută omul cheie din biserică la o nouă dedicare 
Analizând viaţa unor biserici, suntem obligaţi să recunoaştem că nu în toate bisericile 
păstorul este omul cheie, adică nu păstorul 

este cel care dă tonul. Dacă vorbim de biserici în care păstorul este tânăr şi la 
începutul lucrării, nu de puţine ori constatăm că în biserica respectivă există un om 
mai în vârstă care a condus lucrurile în biserică şi de care biserica este destul de 
legată. în cazul bisericilor mici şi acolo unde păstorul are mai multe biserici şi ajunge 
mai rar pe la ele, de obicei există o persoană dintre localnici care joacă rolul de 
conducător. Astfel stând lucrurile, dacă vrem să vorbim despre o revitalizare a 
bisericilor respective şi o rededicare a membrilor respectivi, atunci cu siguranță 
trebuie să vorbim despre rededicarea şi revitalizarea omului cheie din biserica 
respectivă. 

1. Importanța acestui lucru 

Nu de puţine ori în dorinţa noastră, a păstorilor, de a revitaliza biserica, suntem tentaţi 
să facem paşi mari cu întreaga biserică şi să uităm de importanţa şi influenţa anumitor 
oameni din biserică. Fără a vă descuraja, vreau să vă aduc aminte că diaconul sau 
prezbiterul unei biserici locale are un cuvânt cu greutate în procesul de rededicare şi 
de revitalizare. Dacă el este un om revitalizat şi dedicat şi dacă va dori revitalizarea 
bisericii, atunci va ajuta foarte mult. Dacă el nu va fi prins de acest duh al rededicării, 
s-ar putea ca tocmai el să creeze cele mai mari probleme. Pe de o parte nu trebuie să 
uităm că omul respectiv nu poate conduce pe alţii pe un drum pe care nu a pornit el 
însuşi. Dacă nu a gustat el frumuseţea unei vieţi bogate cu Domnul, nu va putea să îi 
îndemne şi să îi ajute pe alţii să ajungă acolo. Pe de altă parte, nu de puţine ori, el este 
un om iubit de popor. Să nu uităm că mai ales în cazul celor mai în vârstă, ei au fost 
acolo la multe bucurii şi necazuri. Oamenii respectivi au fost acolo la binecuvântări de 


copii, la nunţi, la priveghiuri, la înmormântări. Diaconii au fost acolo când unii au 
avut nevoie de un anume sfat şi l-au dăruit cu plăcere. Ei au fost acolo cu mult înainte 
de a veni tu ca păstor în localitatea respectivă. Toate acestea faptul că el a purtat de 
grijă musafirilor care vizitau biserica şi faptul că nu de puţine ori ei au şi rudenii în 
biserică, fac ca oamenii din biserică să fie legaţi de ei. Mai mult, în general vorbind şi 
făcând aplicaţie la adunările noastre, cei 

mai mulți oameni sunt reticenţi la schimbare. Dacă pe lângă comoditatea lor, pe lângă 
teama lor de nou, pe lângă faptul că ei trebuie să schimbe ceva chiar în propria viaţă şi 
familie, se mai adaugă şi faptul că diaconul este împotriva unui proces de rededicare, 
şansele revitalizării în biserica respectivă sunt minime. A încerca să treci peste voinţa 
acestui om înseamnă de cele mai multe ori a crea partide, discuţii şi în final se poate 
ajunge la dezbinări care, în loc să revi-talizeze biserica şi să o ajute în evanghelizare, 
vor deteriora mărturia bisericii şi vor închide inimile oamenilor pentru multă vreme. 
2. Cine se ocupă de rededicarea omului cheie ? 

Fără să uităm că revitalizarea este lucrarea Duhului Sfânt, cred că la întrebarea aceasta 
există un singur răspuns: păstorul rededicat. Este datoria păstorului ca înainte de a se 
ocupa de alţii, să se ocupe de colaboratorul lui cel mai apropiat. Dacă a încerca să 
ducem biserica pe drumul revitalizării fără acest om este foarte greu, putem fi siguri 
că atunci când astfel de oameni sunt revitalizaţi, ei vor fi o mare binecuvântare pentru 
biserică şi un mare ajutor pentru păstor. Cred că este necesară următoarea precizare: 
Nu mă refer aici la acei oameni care au ajuns în funcții de conducere în biserică, dar 
sunt incapabili sau poate chiar compromişi. Aceştia trebuie ajutaţi, dar ajutaţi să se 
pocăiască. Eu cred însă că în multe biserici mai mici,în fruntea bisericilor sunt oameni 
care au o anumită experienţă de lucrare, viaţa lor cu Dumnezeu este bună, dar nu au 
fost învăţaţi mai mult. Alţii poate că au îmbătrânit şi vârsta îşi pune o anumită 
amprentă pe viaţa şi activitatea lor. Suntşi din aceia, şi nu puţini, care în trecut au 
făcut lucrare frumoasă, dar au rămas legaţi de metodele ce au funcționat bine cu zeci 
de ani în urmă şi nu se pot adapta nevoilor de slujire actuală. Indiferent care este 
starea lor, cred că este datoria noastră, a păstorilor, să îi ajutăm să vadă că exista o 
cale mai bună de a sluji biserica şi de a-L sluji pe Domnul. Această investiție, deşi ne 
va cere timp şi efort, va fi răsplătită din plin. Personal cred că în cazul fiecărui diacon 
sau prezbiter pocăit, timpul necesar pentru revitalizare este mult mai mic decât cel de 
care credem noi că avem nevoie. Spun 

aceasta, deoarece orice om pocăit ştie că se poate dărui mai mult Domnului şi cu 
înţelepciune de sus poate face mai mult şi mai bine pentru împărăţia Cerurilor. 

3. Ce metode să folosim ? 

Metodele de lucru pentru rededicarea omului cheie din biserică sunt multiple şi în 
general cunoscute. Ele sunt de fapt aceleaşi pe care le putem folosi cu fiecare om. 
Păstorul interesat în rededicarea şi revitalizarea diaconului sau a prezbiterului unei 
biserici pe care o păstoreşte va începe rugându-se specific pentru persoana respectivă. 
Apoi, va purta discuţii în particular cu persoana respectivă. în astfel de ocazii, îi va 
prezenta celuilalt dorinţa lui pentru o lucrare mai frumoasă în biserică, credinţa lui că 
lucrul acesta se poate realiza şi că în realizarea acestui lucru Dumnezeu vrea să îl 
folosească şi pe el. Astfel vor decide împreună să se roage, să se ajute şi apoi să 
lucreze. La vremea potrivită, vor hotărî ce este important să facă fiecare în particular 
şi ce pot şi trebuie să facă împreună. Aici se vor putea ridica întrebări, se vor putea 
sugera corectări. Atunci când amândoi stau deschişi înaintea lui Dumnezeu, se va 


întări legătură lor sfântă care va fi binecuvântată de Domnul. După ce au decis ce au 
de făcut, păstorul va avea discuţii împreună cu familia liderului respectiv. Aceştia 
trebuie să ştie că păstorul şi cel din casa lor pleacă pe un drum nou şi că amândoi au 
nevoie de sprijinul lor. Ei, ca familie, trebuie să îi sprijine în rugăciune, să îi sprijine 
printr-o trăire demnă şi ei înşişi să devină următorii rededicaţi din biserica respectivă. 
în căutarea păstorului de a-l ajuta pe colaboratorul său, acesta nu are voie să uite 
puterea exemplului personal. Dacă el va fi cu adevărat rededicat şi înflăcărat pentru 
Domnul şi pentru lucrarea Lui, cu siguranţă că şi celălalt se va molipsi de aceasta. 
Poate că în anumite ocazii vom găsi lucruri pe care din anumite motive nu le putem 
comunica direct diaconului sau prezbiterului din biserică. în astfel de cazuri cred că 
este important şi posibil să oferim celuilalt anumite materiale bune în domeniul 
respectiv. Citirea acestuia poate schimba lucrurile dorite sau măcar poate deschide 
discuţia în domeniul respectiv. Dincolo de 

orice discuţie pe această temă, aş vrea tare mult să nu uităm importanţa rugăciunii şi a 
postului pentru celălalt. Noi ştim din experienţa personală că Cel care ne-a ajutat în 
rededicare şi revitalizare personală a fost Duhul lui Dumnezeu. El ne-a vorbit prin 
Cuvânt şi prin alte metode, El a pus în noi dorinţa aceasta şi tot El a făcut posibilă şi 
înfăptuirea. Dacă vrem cu adevărat ca diaconul sau prezbiterul biserici să se rededice 
Domnului şi lucrării Lui din biserică, atunci trebuie să-l spunem lucrul acesta concret 
şi insistent Domnului. 4. Suntem vulnerabili şi supuşi greşelilor? în provocarea la 
rededicare şi în revitalizarea omului cheie, ca în orice alt domeniu, se pot face şi 
greşeli. Acestea pot veni pe două planuri. Pe de o parte trebuie să vorbim despre 
greşelile din viaţa păstorului. în cazul acestuia, fie că el nu îşi face timp şi nu încearcă 
să îl revitalizeze, fie că aşteaptă rezultate peste noapte sau nu ţine cont de 
personalitatea şi darurile celuilalt. Personal cred că dacă vom ţine în minte faptul că 
Domnul a lucrat în timp la viaţa noastră, vom fi mai îngăduitori şi mai răbdători cu cel 
de lângă noi. 

în viaţa omului cheie greşelile se pot concretiza în lipsa interesului în schimbare sau 
în lipsa cooperării cu păstorul în acest proces. Ei pot să interpreteze greşit dorința 
păstorului şi uneori chiar să îl acuze că vrea să ducă biserica pe un făgaş nou care s-ar 
putea să creeze probleme 

Indiferent cât de uşor sau greu ar fi acest lucru, rededicarea omului cheie este un lucru 
deosebit de important. Dacă investim înţelept, dacă se aşteaptă cât trebuie şi dacă ne 
încredem în Dumnezeu, rededicarea se va realiza spre binele tuturor şi spre gloria lui 
Dumnezeu. 

Aplicaţie practica! 

Dacă eşti păstor într-o biserică mai mică, încearcă sâ identifici cine este omul care are 
influenţă în biserica respectivă. Roagă-te chiar acum pentru el. Cere Domnului să îl 
cerceteze şi să pregătească discuţia voastră. Gândeşte-te de unde ai putea porni 
discuţia despre 

rededicarea lui. Probabil că cel mai bine este să îi vorbeşti despre intenția ta pentru 
biserică şi despre rededicarea ta. Apoi explică-i cât de important este ca el să te ajute 
şi să dea tonul în biserică la rededicarea tuturor. S-ar putea ca Domnul să îl facă pe el 
să deschidă discuţia despre biserică. Foloseşte această ocazie şi apreciază tot ceea ce a 
făcut el pentru biserică. Spune-i că rededicarea lui îl va ajuta la împlinirea multor vise 


personale pentru biserică. 

Dacă eşti prezbiter sau diacon într-o biserică, opreşte-te şi cere Domnului să îţi 
arate ce trebuie să faci în rededicarea ta. Cercetează Cuvântul, discută cu familia şi 
discută cu păstorul bisericii. Spune-i dorinţa ta de a te dărui Domnului pentru o 
lucrare specială cu tine şi cu biserica voastră. Dacă eşti într-o biserică numeroasă, poţi 
discuta cu alţi lucrători despre dorinţa ta de rededicare. Oricare ar fi cazul tău, nu 
încerca să faci lucruri pentru rededicarea altora până nu ai luat tu această decizie. 
Dacă eşti păstor într-o biserică mai numeroasă, probabil că nu vei putea identifica 
un om cheie, ci mai mulţi, poate chiar întregul comitet. Dacă toți oamenii din comitet 
sunt oameni cu influenţă, atunci lucrează cu tot comitetul. Dacă prezbiterii şi diaconii 
sunt oamenii cu influenţă, atunci lucrează cu ei, aşa cum vei vedea că trebuie lucrat cu 
oamenii din comitet. 

HI. Domnul provoacă şi ajută comitetul bisericii la o nouă dedicare 

O dată ce păstorul şi omul cheie au luat decizia rededicării, Dumnezeu îi poate folosi 
la rededicarea celorlalți membri din comitetul bisericii. Vorbim aici în principal 
despre rededicarea prezbi-terilor, a diaconilor şi a altor câteva persoane cu rol 
important, cu rol de conducere. Afirm din capul locului că aceasta este o lucrare grea. 
Greutatea aceasta poate veni din două direcţii. Pe de o parte, acest proces poate fi 
îngreunat din cauza păstorului. El poate greşi fie că nu îşi face timp şi nu încearcă re 
vitalizarea acestor oameni, fie că aşteaptă rezultate peste noapte sau nu ţine cont de 
personalitatea şi de darurile fiecăruia. Pe de altă parte procesul poate fi îngreunat şi de 


membrii comitetului. Unii din aceştia nu sunt interesaţi în schimbare, alții nu vor să 
asculte, iar unii pur şi simplu nu vor să se schimbe. Chiar dacă procesul pretinde 
muncă, dacă se lucrează înţelept şi cu răbdare, în final ea va aduce multă 
binecuvântare atât păstorului cât şi întregii biserici. Probabil că unii consideraţi că 
mergând în felul acesta procesul revitalizării merge prea încet. Eu m-aş bucura ca în 
cazul bisericii voastre el să se realizeze peste noapte, dar dacă nu va fi aşa, atunci vă 
rog să daţi mare atenţie acestui pas. Spun aceasta din câteva motive: 

- comitetul are influenţăm biserică. Trebuie să recunoaştem că cei din comitet au şi 
trebuie să aibă o anumită influenţă în biserică. Ei influenţează prin familiile lor, prin 
legăturile lor, prin prieteniile lor şi prin mesajele lor. Dacă aceşti oameni se vor 
rededica şi vor fi revitalizaţi, vor influenţa în această direcție. Merită deci să petrecem 
timp cu ei în convingerea pentru rededicare. 

- comitetul are un rol important. Oamenii din comitet sunt aleşii bisericii. Ei trebuie 
să ia decizii şi să vegheze la împlinirea lor. Ei motivează biserica la lucrări bune şi 
veghează să nu denaturăm spre căi greşite. 

- experienţele din trecut ne cer să fim atenţi. Cei care au o anumită vechime în 
biserică au ajuns să vadă succesul pe care îl are o lucrare când este susţinută de păstor 
şi de comitet şi ce se întâmplă când păstorul şi comitetul încearcă să ducă biserica pe 
drumuri diferite. 

Acum că am văzut din nou că rededicarea comitetului este importantă, este normal să 
ne întrebăm, cine lucrează la aceasta? Aş începe vorbind în general şi afirmând că 
păstorul rededicat este cel care trebuie să se ocupe de membrii comitetului. înainte de 
a fi conducătorul lor la orele de comitet, el este păstorul lor. Aceasta înseamnă că el 
trebuie să se ocupe de sufletul lor şi de condiţia lor spirituală. Să nu uităm însă că în 
bisericile mici păstorul ajunge mai rar acolo şi rolul principal revine persoanei cheie 
de la faţa locului. Acum că păstorul s-a ocupat de omul cheie, este normal z& acesta 
să-i 

conducă pe cei din comitet spre o viaţă dedicată. în concluzie revitalizarea comitetului 
este un proces în care trebuie să se implice atât păstorul cât şi omul cheie din 
biserica respectivă. 

Fiind convins că fiecare păstor doreşte revitalizarea comitetului sau a comitetelor 
bisericilor pe care le slujeşte îmi permit să ofer păstorilor câteva sugestii concrete 
pentru atingerea acestui scop. Ca păstor: 

- roagâ-te pentru fiecare dintre ei. Rugăciunea le va pregăti inima pentru discuţii. 
Rugăciunea îi va face să fie deschişi la voia lui Dumnezeu. Numai Dumnezeu îi poate 
transforma şi trebuie să îi cerem aceasta cu insistenţă. 

- discută cu ei în particular. Vorbeşte-le despre nevoia şi posibilitatea rededicării. 
Să nu-ţi fie greu să le spui fraților că sunt aspecte care nu funcționează bine. Dacă nu 
spui lucrul acesta acum, ele se vor vedea mai târziu, dar va fi mult mai greu să le 
schimbi. Nu spune nimic în mod acuzator. Ia lucrurile aşa cum sunt. Nu critica pe cei 
din trecut, ci observă realitatea aşa cum este. „Zidurile sunt dărâmate şi porțile sunt 
arse de foc". Poate că unii vor spune că tu eşti de vină şi în unele cazuri s-ar putea să 
aibă dreptate chiar dacă nu acolo unde cred ei. Nu pierde timpul să găseşti ţapi 
ispăşitori pentru prezent. Prezintă-le dorinţa ta spre rededicare şi arată-le în detaliu 
avantajele unei asemenea biserici. Apoi arată-le rolul lor şi nevoia de a se rededica. 

- discută cu ei public. Din nefericire multe comitete se întâlnesc doar atunci când au 
probleme, şi se pare că unii le au săptămânal. Atunci ei au un scurt moment de 
rugăciune şi apoi multe ore de dezbatere şi frământări. Cred că ar fi mult mai înţelept 
ca cei din comitet să se întâlnească şi pentru bucurie. Ei pot să se întâlnească pentru 
rugăciune şi pentru studiul Cuvântului. Aceasta va elimina multe din problemele cu 
care se confruntă. Chiar în bisericile mari unde sunt probleme în fiecare săptămână ar 
trebui să fim atenţi şi prima parte a întâlnirilor de comitet să fie pentru rugăciune şi 
pentru Cuvânt. Timpul petrecut astfel va rezolva multe din discuţiile în plus de mai 
târziu. Dacă vrei rededicarea comitetului, atunci faceţi din 

întâlnirile de comitet întâlniri spirituale. Faceţi-vă timp să vorbiți pregătit, biblic şi 
argumentat despre nevoia rededicării. Asigură-i că nu ai scopuri ascunse. Explică-le 
că rededicarea poate avea multe aspecte şi că fiecare trebuie să se rededice doar acolo 
unde consideră necesar. Este foarte important să accentuezi faptul că rededicarea nu 
înseamnă că până acum nu au fost ceea ce trebuie. Chiar dacă ei au trăit cu atenţie, 
rededicarea înseamnă un pas înainte în relația cu Domnul sau o dedicare pentru o altă 
lucrare sau pentru aceeaşi lucrare, dar la un nivel mai înalt. 

- fii pregătit întotdeauna. înainte de a discuta cu ei un anumit aspect, parcurge 
drumul în gând. încearcă diferite situaţii şi metode. Ridică întrebări incomode şi vezi 
ce poţi răspunde. Nu te lăsa atras în curse de administraţie la grămadă sau în afirmaţii 
de genul că trecutul nu ar fi fost bun. Fă o listă cu toate lucrurile pozitive din biserică 
şi apreciază-le. Vezi care sunt lucrurile care nu sunt bune şi discutaţi cum le-aţi putea 
înlătura prin rededicare şi organizare. 

- oferă-le un bun exemplu personal. Lasă-i să vadă că eşti altfel. Explică-le ce 
noutăţi aduce dedicarea ta. Ajută-i să vadă că este avantajos să treacă prin acest 
proces. 

- roagă-te şi posteşte împreună cu ei. Provoacă-i la rugăciune zilnică pentru 
subiectul acesta. Stabiliţi împreună zile de post şi rugăciune pentru rededicarea 
comitetului. 

- studiaţi împreună Cuvântului lui Dumnezeu. Alegeţi acele pasaje ce prezintă 


cazuri de rededicare. Cere-le să caute pasaje de acest gen şi studiaţi-le împreună. 

- oferă-le material scris. Ceea ce discutaţi se poate uita relativ uşor. Ceea ce scrii 
rămâne şi poate fi studiat şi acasă. 

- oferă-le literatură adecvată. Cumpără pentru ei o carte care te-a ajutat şi roagă-i 
să o citească. Apoi comentaţi împreună lucrurile importante şi luaţi decizii concrete. 
- discută cu familia lor. Explică-le şi lor viziunea şi strategia. Arată-le cât de 
important este ca familia să le ofere celor din comitet sprijinul atât prin rugăciune cât 
şi prin încurajare. 

- sărbătoreşte deciziile rededicării. Nu presupune că cineva s-a dedicat dacă nu o 
mărturiseşte. în momentul în care cineva îşi mărturiseşte rededicarea, crede şi 
sărbătoreşte decizia respectivă. Apoi ajută-l pe celălalt să se ţină de hotărâre şi să 
înainteze în dragoste şi în lucrul lui pentru Domnul. 

- discută cu biserica să îşi facă partea ei. Biserica se poate angaja în post şi 
rugăciune pentru aceasta. Este important să nu chemăm biserica la post şi rugăciune 
decât după ce am reuşit să convingem comitetul de nevoia revitalizării şi după ce am 
luat decizia de a implica biserica. Altfel comitetul poate interpreta că a fost ocolit sau 
chiar umilit înaintea bisericii şi reacţia va fi neplăcută. 

- rabdă, rabdă şi iar rabdă. Nu te lăsa descurajat. Fii deschis pentru surprize. Fii 
deschis pentru necredinţă sau chiar pentru împotrivire. Vei vedea că reacțiile 
oamenilor pot fi neaşteptate. lubeşte-i pe toţi şi lucrează cu credinţă pentru 
rededicarea fiecăruia. Gândul şi rugăciunea ta trebuie să fie de a nu pierde pe nici unul 
dintre ei. Dacă unii iau decizia înaintea altora, lucraţi toţi, fără a fi pisălogi sau a poza 
sfinţi, la rededicarea celorlalți. 

- vorbeşte cu convingere. Trebuie să le prezinţi viziunea cu elan, cu claritate şi cu 
înflăcărare. 

- fii concret. Când spui ceva, să fii specific. Când ceri ceva trebuie să ştii exact ce să 
le ceri. 

- nu uita să depinzi de Dumnezeu. El poate şi trebuie să te menţină înflăcărat. El te 
ajută în lucru. El îţi dă ajutorul pentru fiecare situaţie. 

- foloseşte ajutorul omului cheie. Nu uita că ai lucrat la revitalizarea lui ca să poţi 
lucra împreună cu el la rededicarea şi revitalizarea celorlalți. Să nu cumva să mergeţi 
pe drumuri diferite. Nu îl lăsa să uite sau să se răcească în rededicare. El trebuie să îl 
susţină pe păstor şi să îl ajute. El trebuie să lucreze şi tu trebuie să îl ajuţi să te ajute. 

- nu folosi cuvinte clasice pentru lucruri noi. Oamenii interpretează cuvintele 
funcție de ce ştiu şi nu funcţie de ceea ce le 

spui tu. Prin urmare, evită cuvintele folosite greşit într-un anume sens, dacă vrei să 
transmiţi cu ele un alt mesaj. Spre exemplu, nu vorbi de organizare în grupe de studiu 
prin case dacă ei au avut o experienţă negativă cu acestea. Tu poţi vorbi de integrarea 
într-un grup de prieteni care să se susțină reciproc la rededicare şi sfințire. Uneori 
schimbarea unui cuvânt schimbă întreaga atitudine. 

- lucrează cât este necesar. Lucrarea aceasta nu trebuie să te epuizeze, dar nici nu 
se poate face sporadic. Cu unii oameni va fi suficient să vorbeşti la întâlniri. Cu alţii 
va trebui să discuţi mai mult şi de multe ori în particular. Investeşte înţelept şi cu 
nădejdea că Domnul va aduce rezultate. 

- cere decizii concrete faţă de lucruri concrete. De multe ori constatăm cu durere 
că deşi avem acelaşi scop vedem lucrurile diferit. Toţi dorim să fim pocăiţi, dar 


rămânem surprinşi să constatăm că înţelegem pocăinţa diferit. Cred că acum este 
momentul să faceţi împreună un portret al omului pocăit şi dedicat. O dată ce aţi 
ajuns să îl creionaţi aşa cum îl cere Scriptura, cereţi decizi concrete funcție de acesta. 
O dată ce oamenii din comitet au luat decizia rededicării, cere-le să comunice această 
decizie cu familiile lor şi să le ceară şi lor ajutorul. Ajută-i la aceasta comunicând şi tu 
cu familiile lor. Apoi, stabiliți o ocazie în care comitetul îşi va mărturisi rededicarea în 
faţa bisericii, cerând sprijinul lor în rugăciune şi provocându-i să îi urmeze. Fă din 
această ocazie o zi de mare sărbătoare astfel ca biserica să înţeleagă pozitiv acest 
lucru şi să îi felicite pe cei din comitet pentru un astfel de gând şi pentru o asemenea 
decizie. 

Aplicaţie practică! 

Ca păstor eşti în faţa unei lucrări foarte mari. Roagă-te fierbinte ca Domnul să-ţi dea 
înţelepciunea necesară. Pregăteşte-te temeinic şi apucă-te de lucru. De acum înainte, 
cel puţin câteva luni de zile, vei fi cu mâinile pline. Nu îți propune alte lucruri, pentru 
că nu vei avea timp pentru altceva. 

Dacă la capitolul anterior nu ţi-am mărturisit prea multe deoarece în cazul meu am 
lucrat cu un păstor interesat în revitalizare, acum cred că este benefic să îți 
împărtăşesc câteva lucruri pe care le-am făcut în biserica în care slujesc. Fac 
precizarea că lucrurile acestea le-am făcut după ani de încercare în revitalizarea 
bisericii, după un timp special de post şi rugăciune cu biserica şi după ce m-am 
rededicat lui Dumnezeu pentru o nouă slujire în biserica locală. Iată câteva din 
materialele pe care le-am oferit celor din comitetul bisericii, materiale din care 
bineînţeles am omis ce trebuia omis. 

Primul material oferit membrilor din comitet 

Iubiţi frați colaboratori, 

în urma timpului meu petrecut cu Dumnezeu, în urma rugăciunilor şi deciziei bisericii 
şi în urma discuţiilor noastre, am decis să vă comunic următoarele: 

1. Ca păstor al acestei biserici voi încerca să folosesc harul lui Dumnezeu ca să 
canalizez darurile mele şi ale fiecărui colaborator pentru a face din Biserica noastră o 
biserică plină de oameni pocăiţi şi dedicați. Dacă aş face referire la o frază folosită 
anterior, îmi doresc tare mult ca biserica noastră să devină o biserică plină cu 
oameni plini de Duhul lui Dumnezeu. Din înţelegerea pe care o am despre Biserică 
din Scriptură, consider că aceasta este starea normală pentru fiecare biserică. 
Adunarea celor mântuiţi nu se referă la o biserică plină cu oameni desăvârşiţi, ci 
la o biserică plină de oameni pocăiţi cu adevărat. Sunt convins că o asemenea 
biserică îşi poate sluji bine membrii ei. Cred că o asemenea biserică va influenţa alţi 
creştini şi alte biserici. în ciuda a ceea ce vedem că se întâmplă astăzi în viaţa multor 
biserici, sunt convins că se poate arăta un nou tip de biserică. Ca părinte, aş vrea să ne 
creştem copiii într-o altfel de biserică. Ca mântuit, aş vrea să demonstrăm creştinilor 
formali şi lumii că se poate trăi frumos şi la sfârşitul veacurilor. Ca păstor, mi-ar 
plăcea să pot arăta colegilor că printr-o păstorire diferită se pot obţine rezultate 
diferite. 

2. Pentru realizarea acestui ideal în limita posibilităţilor voi oferi bisericii atâta 
timp cât va Gnecesar. Din punctul meu de vedere, cred că este foarte important ca 
timpul pe care îl am să fie investit în următoarele domenii: 

a. Să încerc să vă fiu model în toate domeniile. 


b. Să vă aduc Cuvântul lui Dumnezeu proaspăt, curat şi relevant. Aceasta are în 
vedere în primul rând amvonul, dar voi avea în vedere şi orele de tineret, serviciile de 
înmormântare, precum şi anumite studii. Proporția urmează să o discutăm separat. 

c. Să conving biserica să accepte viziunea aceasta şi să urmeze strategia propusă. 
Sunt convins că aceasta nu o voi putea face imediat pentru toţi, ci în timp, oamenii 
adăugându-se unul câte unul. 

d. Să urmăresc împlinirea idealului propus. Pentru aceasta, în primul rând voi 
încerca să vă ajut pe dumneavoastră şi pe ceilalți lucrători să îi slujiți pe cei din 
biserică. Voi încerca în primul rând să păstoresc pe cei care decid să îi păstorească 
pe alţii. 

e. Să iniţiez şi să concretizez anumite lucruri care să îi facă pe oameni să 
dorească membralitatea la Biserica noastră. Ex.: să ţin un studiu despre viaţa de 
familie, să facem o săptămână de evanghelizare deosebită, să ne implicăm în proiecte 
misionare locale sau în alte zone etc. Altfel spus, consider că trebuie să stau în fruntea 
turmei, cu ochiul deschis la nevoile turmei şi cu urechea plecată la glasul Domnului, 
singurul care poate soluţiona nevoile reale alte Turmei Sale. 

3. Consider că putem atinge acest ideal, bazându-nepe ajutorul lui Dumnezeu, 
implicând fiecare membru al bisericii şi urmând o strategie bine definită. Aceasta ar 
trebui să urmeze cursul următor: 

a. să se formeze în biserică un grup de oameni pocăiţi şi dedicați la care să se 
poată adăuga alți pocăiți dedicați. Convingerea mea este că grupul respectiv trebuie să 
se formeze din actualul comitet al bisericii. Aceasta ar însemna concret ca cei care 
sunt pocăiţi să îşi reînnoiască dedicarea, iar cei care trebuie să facă anumite schimbări 


să le facă imediat, cu seriozitate şi bucurie. Pentru aceasta 

vom avea nevoie de un timp, în care să redefinim ce înseamnă să fim pocăiţi cu 
adevărat. Aşa cum societatea încearcă să redefinească pentru generaţia tânără ce 
înseamnă a fi om, consider că şi noi, în lumina Bibliei, trebuie să redefinim pentru noi 
şi pentru Biserică ce înseamnă să fim pocăiţi şi dedicați. Acesta este de fapt rostul 
discuţiilor pe teme biblice purtate la comitet. După ce am decis dacă vrem sau nu să 
fim acel grup (convingerea mea este că toţi avem nevoie de o nouă dedicare şi la un 
nivel superior celei actuale), va trebui să definim în mare, dar şi foarte practic profilul 
unui om pocăit şi dedicat cu asemănările şi diferenţele inevitabile. Acceptând 
profilul acesta, vom comunica bisericii decizia noastră şi îi vom cere să se alăture şi să 
ne sprijine. 

b. Grupul de oameni dedicați să lucreze la dedicarea lucrătorilor din biserică 
Aceasta înseamnă: 

1. Să facem împreună o listă cu familiile lucrătorilor, 

2. Să decidem rolurile noastre în provocarea lor. Fiecare trebuie să facă ceva funcţie 
de darul pe care îl are şi slujba pe care o are, 

3. Să ne rugăm special pentru ei şi pentru noi, 

4. Să decidem felul în care îi abordăm şi ce le spunem în particular, 

5. Să avem o discuţie cu ei (un număr limitat de familii). în această discuţie să le 
explicăm încă o dată ce vrem pentru biserică şi strategia noastră. Să le mărturisim încă 
o dată rededicarea noastră. Să le prezentăm tabloul unui creştin pocăit şi dedicat 
(caracter şi lucrare), 

6. Să le cerem luarea şi mărturisirea unei decizii personale în ce priveşte o nouă 
dedicare, care trebuie să fie mai adâncă. Aceasta trebuie să cuprindă: caracterul, 
familia şi lucrarea fiecăruia. Familiile care iau decizia dedicării vor fi încurajate, 


organizate şi vor avea ocazia să depună o mărturisire despre noua lor hotărâre. 

c. Lucrătorii rededicaţi să se focalizeze spre adăugarea altor familii. Având în 
vedere că nu dorim şi nici nu credem într-o lucrare centralizată doar în jurul 
păstorilor, aceste familii pot forma deja X 

grupe a câte N familii. Aceste grupe vor avea un conducător şi vor avea principii 
minime de asociere. De acum înainte, comitetul bisericii nu va mai fi nevoit să se 
întâlnească în plen cu următoarele familii, deoarece aceste întâlniri pot avea loc cu un 
păstor şi familiile din grupa respectivă sau doar cu familiile din grupa respectivă. La 
fiecare, întâlnire indiferent unde are loc întâlnirea, se va urma aceeaşi procedură. Se 
va prezenta viziunea bisericii, se va prezenta strategia bisericii (un rededicat aduce un 
alt rededicat), se va mărturisi dedicarea celor care fac parte deja din grupa respectivă, 
se va prezenta tabloul biblic al unui om pocăit şi dedicat. în final, în urma discuţiilor 
şi rugăciunilor, se vor cere decizii individuale şi apoi va urma mărturisirea lor publică. 
Cei care au mărturisit grupului decizia dedicării şi acceptarea organizării şi a 
implicării vor avea ocazia să mărturisească lucrul acesta şi în biserică. (Ocaziile 
acestea pot fi folosite şi la exprimarea unor păreri de rău faţă de anumite lucruri din 
viaţa personală care au afectat imaginea şi lucrarea bisericii.) 

d. Grupele să îşi slujească membrii, să se mărească şi să se multiplice. Vom 
decide un număr maxim de familii pentru fiecare grupă, urmând ca atunci când se va 
ajunge la numărul maxim să se ia o decizie de multiplicare. Mărirea se va face nu 
doar prin adăugarea de noi familii din biserică, ci şi prin adăugarea noilor convertiți. 
O dată ce grupele se vor organiza, vor avea în obiectiv şi ajutarea membrilor în 
evanghelizarea personală şi evanghelizarea organizată. 

Precizări necesare: 

1. Lucrăm cu familiile. Pei cei care sunt singuri îi considerăm ca familie deoarece 
aceasta le este familia. Cei care au membri nepocăiţi sau care nu vor accepta 
rededicarea trebuie primiţi pentru a fi ajutați. 

2. Vom avea o mai mare grijă de bolnavi, văduve, săraci ete. Aceştia nu vor fi 
ocoliţi sau neglijaţi. 

3. Nu avem voie să uităm pe nimeni.Intenţia nu este să scăpăm de anumiţi oameni 


sau de anumite familii, ci să îi ajutăm pe toţi să se rededice. 

4. Pe măsură ce înaintăm va trebui să luăm anumite decizii cu privire la 
evanghelizare, misiune, creşterea copiilor etc. 

5. Unele lucrări tradiţionale vor suferi datorită faptului că ne vom focaliza spre 
împlinirea scopului. 

6. Oamenii implicaţi în formaţiile bisericii vor fi trataţi ca familie la dedicare, 
dar mai târziu vom vorbi şi despre rededicarea formaţiei ca întreg. Se va discuta 
cu fiecare în parte ce înseamnă aceasta. 

7. Trebuie să ne aşteptăm şi la împotrivire. Tradiţionaliştii vor fi primii care se vor 
opune. Nu este exclus să avem parte şi de ironia altor biserici. 

8. în fiecare pas şi domeniu vom pune mare accent pe rugăciune şi post. Ajutorul 
lui Dumnezeu şi transformarea Duhului sunt vitale pentru lucrarea de rededicare. 

9. Serviciile bisericii vor fi adaptate scopului. Dacă va fi nevoie să schimbăm ceva 
vom face în aşa fel încât închinarea să fie mai plăcută lui Dumnezeu şi mai accesibilă 
oamenilor. 

10. Dedicarea pretinde anumite decizii care cer pentru o vreme un efort special. 


Vezi timpul lui Ezra, Neemia etc. 

Materialul acesta, cu unele mici modificări, a fost oferit fiecărui membru din comitet. 
în săptămâna care a urmat am discutat în detaliu acest material. Trebuie să vă 
mărturisesc că a fost foarte greu să ne abatem de la problemele tradiţionale şi să 
intrăm în acest subiect. A fost destul de greu să menţinem discuţia la subiect, deoarece 
fiecare avea ceva de discutat din „urgenţele" zilei. Chiar dacă întâlnirea a fost 
anunţată, unii membri din comitet au lipsit. Cu aceştia am discutat materialul a doua 
zi. La sfârşitul discuţiilor, am cerut fiecăruia să decidă dacă este gata să se implice sau 
nu în această lucrare. M-am bucurat să constat că principial majoritatea membrilor din 
comitet au luat decizia rededicării. în urma observaţiilor pe marginea discuţiilor cu 
fraţii şi având în vedere că până la următoarea întâlnire am decis să ne ocupăm de 
tabloul unui om pocăit şi dedicat, am dat membrilor din comitet următorul chestionar: 

Dragii mei colaboratori, 

Vă mulţumesc frumos şi vă felicit pentru decizia luată. Pentru eficienţa discuţiilor 
viitoare, vă rog frumos să vă faceţi timp şi să răspundeţi la următoarele întrebări: 

1. Care este scopul existenţei Bisericii noastre? 

2. Care este viziunea noastră pentru Biserica în care slujim? 

Sunteţi de acord cu ea? 

3. Care este strategia propusă de păstorul Bisericii? 

Acceptaţi strategia? 

Credeţi că va funcţiona? 

Sunteţi gata să investiţi în realizarea ei? 

4. Care sunt primele lucruri pe care credeţi că le aşteptăm de la dumneavoastră ca 
membru în comitet? 

Sunteţi gata să le faceţi? 

5. Care consideraţi că sunt lucrurile absolut necesare în viaţa unui om pocăit şi 
dedicat? 

6. Care sunt diferenţele absolut normale între cei pocăiţi şi dedicați? 

în întâlnirea următoare, am discutat chestionarul, cu precizările respective şi apoi am 
lucrat împreună la tabloul omului pocăit şi dedicat. Eu am adunat sugestiile fiecăruia 
urmând să creionez un tablou care să cuprindă principial toate aspectele amintite. 
Pentru următoarea întâlnire am mai oferit un material nou, care avea menirea să mă 
asigure că toţi am înţeles bine şi clar direcţia înspre care mergem precum şi rolul 
nostru în menţinerea direcţiei respective. 

Iubiţi fraţi colaboratori, 

îmi place să cred că în urma discuţiilor noastre de până acum am convenit la 
următoarele lucruri despre biserica din care facem parte: 

Scopul bisericii: Biserica Creştină Baptistă „Speranţa" Arad există să îl glorifice pe 
Dumnezeu, prin zidirea în Trupul lui Cristos a fiecărui membru mântuit şi prin 
chemarea intensă şi diversificată la mântuire a tuturor celor păcătoşi din oraşul Arad. 
Altfel spus, dorim să îl glorificăm pe Dumnezeu şi să ne slujim cât mai bine şi mai 
biblic semenii. 

Viziunea bisericii: Cu ajutorul lui Dumnezeu, ne dorim o biserică plină cu oameni 
plini de Duhul lui Dumnezeu. în alţi termeni, ne rugăm lui Dumnezeu şi muncim 
pentru: O biserică plină cu oameni pocăiţi şi dedicați. (închinarea şi activităţile unei 
astfel de biserici decurg în mod normal, natural şi logic din portretul omului pocăit şi 
dedicat.) 


Strategia bisericii: 

1. Dumnezeu, prin Cuvânt şi alte mijloace specifice, motivează păstorii la o 
dedicare nouă pentru Dumnezeu şi pentru lucrarea Lui din Biserica „Speranţa”. 

2. Dumnezeu, prin Cuvânt, prin păstorii rededicaţi şi prin alte mijloace, specifice, 
motivează comitetul la o dedicare nouă pentru Dumnezeu şi pentru lucrarea Lui din 
Biserica „Speranţa". 

3. Dumnezeu, prin Cuvânt, prin păstorii rededicaţi, prin comitetul rededicat şi prin 
alte mijloace, specifice motivează lucrătorii bisericii la o dedicare nouă pentru 
Dumnezeu şi lucrarea Lui din Biserica Speranţa. 

4. Dumnezeu, prin Cuvânt, prin păstorii rededicaţi,prin comitetul rededicat, prin 
lucrătorii rededicaţi şi prin alte mijloace specifice, motivează toţi membrii bisericii 
la o dedicare nouă pentru Dumnezeu şi lucrarea Lui din Biserica Speranţa. (Lucrarea 
aceasta va începe din familia fiecăruia şi va avea în vedere pe absolut fiecare membru 
indiferent de starea lui fizică şi spirituală.) 

. Dumnezeu ajută membrii rededicaţi: 

să organizeze biserica, 

. să înflăcăreze închinarea publică, 

să aibă grijă de maturizarea credincioşilor, 

. să ajute şi să eficientizeze slujirea fiecărui segment din biserică, 

să impulsioneze şi să organizeze evanghelizarea, 

să direcţioneze corect dărnicia, misiunea etc. 

O astfel de activitate ne va ajuta să avem un comitet cu oameni dedicați, competenţi, 
disponibili şi maturi. Lucrând astfel în afara bisericii, vom ajunge la o trăire biblică, 
iar în biserică la o închinare vie, plăcută Domnului şi fraților. Parcurgând acest 
drum,formaţiile muzicale vor fi mai dedicate şi vor sluji cu mai multă competenţă. 
Tineretul bisericii va fi numeros, organizat, entuziasmat, pocăit, activ şi respectuos. 
Familiile bisericii vor fi bune, organizate, implicate şi active. Bătrânii din biserică 
vor fi învioraţi, activi, organizaţi şi vor sluji ca model pentru ceilalți. Copiii bisericii 
vor creşte într-o atmosferă sfântă şi cu principii biblice şi sănătoase. Vizitatorii 
bisericii vor fi primiţi cu bucurie, vor fi cercetaţi şi transformați. Dărnicia bisericii va 
creşte, evanghelizarea şi misiunea vor lua noi proporţii, societatea va fi slujită, 
Dumnezeu va fi mulțumit şi noi vom fi bucuroşi şi binecuvântaţi. 

Materialul mai sus menţionat a fost înmânat fiecărui membru din comitet, şi a fost 
discutat în detaliu. Apoi am început să discutăm în mod concret despre imaginea 
omului pocăit şi dedicat. După multe discuţii bazate pe învăţătura Scripturii, în 
întâlnirea aceasta am ajuns să conturăm următorul tablou: 

înţelegerea comitetului Bisericii Baptiste „Speranţa" despre omul pocăit şi dedicat 

A. Caracteristici comune în viaţa oamenilor pocăiţi şi dedicați: 

1. Este sigur de naşterea din nou. Aceasta înseamnă că şi-a recunoscut păcatele, s-a 
pocăit de ele, şi-a mărturisit întoarcerea la Domnul şi credinţa în Jertfa Domnului Isus 
în botez, iar de atunci a încercat să trăiască o viață cât mai plăcută lui Dumnezeu. 

2. Este vizibil schimbat. întoarcerea la Dumnezeu i-a schimbat gândirea, dorinţele şi 
activitățile. El este caracterizat de: bunătate, răbdare, înţelepciune, dragoste, sfinţenie, 
altruism etc. Dorinţa lui este să fie în voia lui Dumnezeu, după modelul lui Isus 
Cristos. 

3. Este bucuros că s-a pocăit. El nu regretă pocăinţa şi nici intrarea în biserică. El nu 
se sf ieste să arate diferenţele pozitive față de lumea păcătoasă în care trăieşte. 


ne ao spe 


4. Este dornic să crească. Urmăreşte cunoaşterea lui Dumnezeu şi caută maturizarea 
spirituală. 

5. Crede întreaga Scriptură. Pentru el Biblia este Cuvântul lui Dumnezeu care ne 
asigură de iertarea trecutului, de binecuvântările prezentului şi ne arată drumul spre 
fericirea veşnică. El citeşte Cuvântului crede şi cu ajutorul Domnului doreşte să îl 
aplice zilnic şi în toate domeniile vieţii. 

vedere întâi pe cei din familie, apoi pe fraţii şi pe oamenii din afara bisericii. 

7. Doreşte părtăşia cu Domnul. Crede în rugăciune. Practică postul şi rugăciunea. Se 
roagă în particular şi cu alţii. Ajută în rugăciune. 

8. Doreşte părtăşia cu fraţii. Se bucură de momentele pe care le poate avea 
împreună cu cei din familia lui Dumnezeu. 

9. Este moral. El nu îşi conduce viaţa după pofte, ci îşi controlează poftele fireşti în 
funcție de cerinţele Cuvântului. în domeniul sexual, cei necăsătoriți se păstrează 
curaţi, atât mintal, cât şi fizic. Cei căsătoriţi sunt loiali fizic şi mintal partenerului de 
căsnicie. 

10. Este umil. Ştie că este ceea ce este prin har şi datorită harului divin. 

11. Este un vecin bun. Indiferent de confesiunea şi convingerile lor, îi ajută şi 
respectă. 

12. Este corect şi model la locul de muncă. El lucrează ca sub privirea şi 
supravegherea lui Dumnezeu, indiferent ce fac colegii sau cât vede cel care 
supraveghează. 

13. Evită răul. Evită tot ce i se pare rău şi urmăreşte sfințenia. Veghează cu atenție să 
nu compromită numele său de copil al lui Dumnezeu şi nici imaginea Bisericii. 

14. Este respectuos. Respectă Biserica, slujitorii bisericii, munca şi opinia altora, pe 
ceilalţi frați şi surori din biserică, pe cei din familie etc. Respectă proprietatea altora, 
(nu fură şi nu distruge), respectă viaţa, (nu ucide, nu face avort), respectă sănătatea, 
(nu se îmbuibă, nu fumează, nu consumă droguri etc.) Tinerii îi respectă pe vârstnici 
şi pe părinţi. Soţiile îşi respectă soţii. 

15. Este de cuvânt. Nu decide pripit. Da al lui este Da şi nu rămâne NU! Nu minte! 
16. Pune accentul pe lucrurile duhovniceşti, nu pe cele fireşti. 

17. Foloseşte promisiunile şi privilegiile oferite de Domnul. Foloseşte rugăciunea 
în Numele lui Isus. Foloseşte puterea rugăciunii bisericii. Foloseşte Cuvântul şi 
prezenţa Duhului. 

18. Este interesat în răspândirea Evangheliei. Se implică personal şi organizat. 
Lucrează la nivelul la care poate şi ajută pe alţii, care pot să evanghelizeze pe alte căi 
sau la un alt nivel. 

19. Este interesat în binele propriei familii. îi slujeşte bine, întâi pe ai lui şi 
împreună cu ai lui caută să fie cei dintâi în fapte bune. 

20. Nu produce, nu comercializează şi nu consumă alcool. El este permanent în 
slujirea Domnului şi în slujirea semenilor. Pentru aceasta are nevoie de o minte 
limpede. 

21. Este darnic. Practică dărnicia, procentual, ordonat şi cu bucuria că poate dărui. 
22. Crede în organizare şi se lasă organizat. Se integrează într-o biserică locală. 
Dacă biserica este mare, se integrează într-un cerc de fraţi şi prieteni, unde ajută şi se 
lasă ajutat. 

23. Este loial bisericii locale. Aceasta înseamnă că rugăciunile, participarea, 


prezenţa, dărnicia au în vedere în primul rând biserica din care aparţine. 

După învăţătura Domnului Isus Cristos, el încearcă permanent şi cum poate mai bine: să 
îl iubească pe Dumnezeu şi să îşi iubească semenii. 

B. Lucruri diferite şi absolut normale în viaţa oamenilor pocăiţi şi dedicați: 

1. Familia în care a crescut şi învăţăturile primite, 

2. Lucrurile care l-au atras la biserică, 

3. Felul şi conjunctura în care a decis să se boteze şi să se integreze în biserică, 
4. Oamenii care l-au influenţat decisiv în viaţă, 

5. Botezătorul şi data botezului, 

6. Bagajul cunoştinţelor biblice şi felul în care înţelege Scriptura, 

7. Temperamentul şi tipul de personalitate, 

8. Darurile naturale şi spirituale, 

9. Situaţia materială, 

10. Experienţa în lumea de afară şi în viaţa de biserică, 

11. Maturitatea fizică şi spirituală, 

12. Slujba socială şi cea din biserică, 

13. înţelepciunea în diferite domenii, 

14. Sprijinul pe care îl are de la familie, 

15. Nivelul intelectual, 

16. Starea de sănătate şi felul în care o priveşte, 

17. Gusturile la: îmbrăcăminte, mâncare, oameni, muzică, posesiuni, mesaje etc, 
18. Cultura muzicală şi darul muzical, 

19. Idealurile pământeşti, 

20. Pregătirea în diferite domenii, 

21. Imaginea de sine, 

22. Valorile pe care le apreciază. 

Lucrurile de mai sus ne arată că nu avem nici un motiv să aşteptăm ca toţi oamenii 
pocăiţi şi dedicați să fie la fel. Oamenii pocăiţi şi dedicați dintr-o biserică trebuie să îşi 
conducă viaţa şi activitatea după aceleaşi principii biblice, principii pe care le vor 
aplica prin înţelepciunea dată de Duhul Sfânt în situația respectivă. Omul pocăit şi 
dedicat trebuie să aibă dorinţa de a lucra permanent sub călăuzirea Duhului Sfânt. 
Biserica trebuie să îi ofere celui pocăit şi dedicat libertatea ca respectând principiile 
stabilite să lucreze în baza luminii pe care o va primi de la Duhul Sfânt pentru 
lucrarea şi momentul respectiv. 

Dacă la început spuneam că am cerut o decizie de principiu, acum am cerut 
membrilor din comitet o decizie de rededicare personală în dreptul acestui tablou. 
După ce oamenii şi-au mărturisit în prezenţa celorlalți decizia, am hotărât ca fiecare să 
discutăm rededicarea noastră cu cei din familie. 

Fără să ştie ei, am hotărât să îi ajut în transmiterea rededicării şi înflăcărarea ei printr- 
o scrisoare adresată fiecărui membru din familia lor. Scrisoarea avea în mare 
următorul conţinut: 


Cu mulți ani în urmă, am început să fiu mâhnit de situaţia în care se află Biserica din 
care facem parte. Ani la rând, am încercat (nu fără anumite greşeli) diferite soluţii de 
revitalizare, dar nu am ajuns la rezultatul dorit. într-o vreme, chiar am luat în calcul 
plecarea mea din această biserică într-o altă lucrare, dar Dumnezeu nu rai-a dat voie. 
Am decis atunci să rămân aici, căutând să mă implic mai mult în alte lucrări din afara 
Bisericii, crezând că aceasta îmi va aduce o oarecare linişte şi mulţumire sufletească. 


Pe măsură ce trecea vremea, deşi am avut mulţumire în lucrările în care am investit, 


am constatat că inima îmi este legată mult de bise- 

rica locală. în mod repetat, am remarcat că lucrul pe care mi-l doresc cu adevărat este 
să pot face ceva ca Biserica noastră să devină (poate să redevină) o biserică după 
inima lui Dumnezeu. Exprimându-mă într-o frază, vreau ca Biserica din care facem 
parte să fie formată numai din oameni născuţi din nou, oameni pocăiţi şi dedicați. 
Sunt convins că o astfel de biserică ar umple de bucurie inima lui Dumnezeu, ar ajuta 
pe fiecare membru să practice o închinare autentică şi ar avea o bună mărturie pentru 
lume. Sunt absolut sigur, că dacă membrii bisericii ar păşi într-o nouă dedicare atât 
faţă de Dumnezeu, cât şi faţă de biserică, inima şi faţa bisericii ar arăta altfel, iar 
lucrurile ei ar fi deosebite. 

Studiind Scriptura, am văzut cu bucurie că aşteptarea mea este realistă şi că dacă 
urmăm calea biblică, lucrul acesta este posibil. Drumul oferit de Scriptură este clar şi 
simplu: Dumnezeu lucrează în viaţa unor oameni care se rededică Lui şi se rededică 
lucrării Lui. Aceştia provoacă şi ajută pe alţii să se rededice şi astfel, de la om la om, 
focul aprinde întreaga biserică. Prin urmare, pentru ca biserica să păşească într-o nouă 
dedicare, aveam nevoie de ajutorul câtorva oameni care să împărtăşească această 
dorinţă şi care sunt gata să plătească preţul împlinirii acesteia. Rededicarea bisericii 
noastre trebuie să înceapă cu câţiva oameni, la care Dumnezeu să adauge rând pe rând 
pe toți membrii bisericii. 

Astăzi, după discuţii şi rugăciuni, am bucuria să îți spun că soţul 

tău, (tatăl tău) fratele............ „nu este doar un membru care doreşte 

revitalizarea bisericii, ci şi unul care a luat decizia implicării în această lucrare. 
Personal îi mulțumesc lui Dumnezeu pentru decizia aceasta şi sunt ferm convins că 
Dumnezeu va onora fiecare rugăciune şi fiecare jertfă depusă. 

Având în vedere că eşti soţia (fiul, fiica) lui, te rog tare mult să te bucuri de această 
decizie, să crezi în această lucrare şi să te implici în realizarea ei. Experienţa şi logica 
ne-a demonstrat că un soţ (tată) poate face mult mai bine şi mai uşor o anumită 
lucrare, dacă este sprijinit şi de cei din familie. Sunt convins că rugăciunile tale, sfa- 

turile tale, întrebările tale şi timpul liber pe care le vei oferi pentru implicarea în 
această lucrare vor fi răsplătite din plin şi vă vor aduce mari binecuvântări. Aş vrea să 
nu uităm că ceea ce facem are în vedere nu doar pe alţii, ci şi pe cei din familiile 
noastre. Ce ne-am putea dori mai mult şi ce le-am putea oferi mai mult copiilor noştri, 
soţilor noştri, prietenilor noştri şi semenilor noştri decât o biserică în care toţi cei care 
intră pot să îl cunoască pe Dumnezeu şi pot să îşi întărească relaţia lor cu Creatorul? 
Convins că Dumnezeu te va ajuta să te alături soţului (tatălui) tău, îţi mulțumesc şi vă 
doresc cele mai alese binecuvântări. 

Nădăjduind şi lucrând pentru o biserică plină cu oameni pocăiţi şi dedicați, 
Păstor,........... 

Profitând de o ocazie de familie, am invitat pentru următoarea întâlnire pe toți 
membrii din comitet împreună cu soțiile lor. Aici, într-un timp de părtăşie, am discutat 
despre direcţia bisericii, despre decizia membrilor din comitet şi despre mărturisirea 
rededicării lor în biserică. (Mărturisirea rededicării comitetului s-a realizat în dumi- 
nica din 03 iunie 2001, înainte de participarea la Cina Domnului. Biserica s-a bucurat 
mult de rededicarea noastră, iar noi am înmânat o diplomă fiecărui om care a 
mărturisit rededicarea şi i-am făcut cadou o insignă simbolică.) De asemenea, am 
discutat implicarea noastră în provocarea la rededicare a tuturor lucrătorilor din 


biserică, în sensul acesta, fiecare a primit materialele ce trebuiau distribuite şi a pornit 
la lucru. 

IV. Domnul provoacă şi ajută lucrătorii bisericii la o nouă dedicare 

Ajunşi în faza aceasta, păstorul, omul cheie, prezbiterii şi diaconii împreună cu ceilalți 
membri din comitet încep să lucreze la rededicarea lucrătorilor din biserică. Pentru 
aceasta ei se roagă, provoacă, ajută, discută şi fac tot ce este necesar ca fiecare 
lucrător să fie convins de necesitatea rededicării şi să ia decizia rededicării. Pro- 

cesul în mare este asemănător celui folosit la rededicarea comitetului. Materialele de 
asemenea seamănă foarte mult. Avantajul este că acum sunt mai mulți oameni care 
lucrează şi rezultatele cel puţin teoretic pot fi obţinute mai repede. în rededicarea 
lucrătorilor, pe lângă provocările pe care le face păstorul, fiecare membru din comitet 
trebuie să lucreze în particular cu cineva. Abia după discuţiile particulare şi după ce 
lucrătorii vor primi materialele scrise va avea loc o întâlnire cu ei. Dacă în discuţiile 
particulare unii sunt reticenţi, nu trebuie insistat să vină la prima întâlnire, dar nici nu 
trebuie abandonaţi. în întâlnirile acestea nu este bine să avem oameni care să 
deturneze discuţia sau să aducă gusturi amare. Să nu uităm că rededicarea trebuie 
făcută din convingere, şi aceasta nu se va realiza la toţi în acelaşi timp. Dacă spuneam 
că este foarte important să apărem în faţa bisericii cu toţi membrii comitetului, nu la 
fel stau lucrurile şi atunci când este vorba despre lucrătorii din bisericile mai mari. 
Fiind mai mulţi, mărturisirea acestora poate avea loc în ocazii diferite, fără a se face 
nici o discriminare. în bisericile mici, deoarece vorbim de un mic număr de lucrători, 
aceştia trebuie să se ajute la rededicare şi împreună să dea un ton bun şi clar în 
biserică. 

Aplicaţie practică! 

Dacă eşti păstor şi ai ajuns la punctul acesta, nu uita că nu este suficient să spui 
omului cheie sau comitetului ce au de făcut, ci trebuie să îi încurajezi şi să îi ajuţi. 
Continuă să te rogi pentru ei şi ajută-i să creadă în eficienţa muncii lor. Oferă-le 
material scris şi sugestii de abordare a lucrătorilor bisericii. Fii lângă ei şi încu- 
rajează-i deoarece de munca lor depinde reuşita extinderii revita-lizării în biserică. 
Apoi după ce ai avut întâlnirea cu lucrătorii şi cunoşti cine a luat decizia rededicării, 
fii sigur că ai un plan de lucru pentru oamenii aceştia. Ajută-i să se organizeze şi să 
lucreze. Ajută-i să creioneze împreună tabloul lucrătorului dedicat şi să îşi stabilească 
anumite obiective. Numai lucrând oamenii aceştia vor fi eficienţi şi vor avea 
mulțumirea rededicării. 

Dacă eşti membru în comitetul bisericii, fii sigur că dacă a avut cândva nevoie 
păstorul de tine, acum are chiar mai multă nevoie. Tot ceea ce a făcut el nu ajunge la 
membrii bisericii dacă nu te implici. Fii conştient că Domnul a investit în tine, iar 
biserica aşteaptă să o slujeşti. Caută să alegi cu rugăciune şi înţelepciune lucrători care 
vor accepta viziunea şi strategia. Probabil că acum este momentul să ţii cont de 
următoarele sugestii: 

1. Roagă-te pentru cei cărora vrei să le faci provocarea. Cere Domnului să aleagă 
momentul distribuirii materialului, să îi ajute să îl înţeleagă bine, să se decidă pentru. 
2. Alege-i pe cei mai pocăiţi şi pe cei mai cunoscuţi. începe cu cei cu care te cunoşti 
bine. Acolo vei putea vorbi mai deschis şi mai liber. Oamenii aceştia te vor înţelege 
mai uşor, iar mărturia schimbării tale va avea un impact pozitiv. 

3. Oferă-le materialul scris. între materialele scrise trebuie să ai neapărat provocarea 
pe care o face păstorul şi tabloul omului pocăit şi dedicat. 


4. Fii explicitîn discuţie. Pentru reuşită noi trebuie să le spunem celorlalţi că 
rededicarea este o problemă foarte serioasă. Ea nu trebuie făcută într-un mod facil, ci 
se va face în funcție de tabloul omului pocăit şi dedicat. Este adevărat că nu avem 
voie sâ le ascundem celorlalţi că rededicarea va cere sacrificiu. Acum trebuie să fim 
specifici şi să decidem clar ce se schimbă o dată cu rededicarea noastră, în ciuda 
pretențiilor ei însă rededicarea aduce binecuvântări. Dedicarea noastră va influenţa 
pozitiv revitalizarea bisericii. Ea îi va ajuta pe cei din familia noastră, pe prietenii 
noştri şi pe cei care vor vizita biserica. 

5. Spune clar ce aştepţi de la ei. Dedicarea lor trebuie să cuprindă cel puţin: 

a. Acceptarea viziunii bisericii, 

b. Acceptarea strategiei bisericii, 

c. Acceptarea tabloului omului pocăit şi dedicat, 

d. Rugăciune pentru biserică,păstori.tineret, ceilalți lucrători etc. 

e. Slujirea unor grupe mici de fraţi şi surori, 

f. Frecventarea serviciilor bisericii, 

g. Dărnicie la biserica locală, h. Pildă cu întreaga familie etc. 

Dacă faci parte dintre lucrătorii bisericii şi eşti provocat la rede-dicare, bucură-te şi 
acceptă. Sigur şi tu poţi fi mai aproape de Domnul şi mai aproape de fraţi. Chiar dacă 
ai trăit o viaţă sfântă şi activă, sunt sigur că Domnul te poate ajuta la mai mult. Dacă 
nu se pune problema unei investiţii mai mari, probabil că eşti unul dintre aceia care 
poţi să te decizi pentru a investi mai mult în noul obiectiv al bisericii. Dacă eşti 
lucrător în biserică, dar încă nu te-a provocat nimeni, roagă-te şi gândeşte-te dacă nu 
poţi fi tu însuţi un provocator, într-un spirit umil, dar cu încredere în Domnul, 
probabil că poţi fi tu unul dintre cei care să îi impulsioneze pe alţii la rededicare. Nu 
uita însă că provocarea la rededicare, este eficientă şi binecuvântată numai atunci 
când vine de la un rededicat. 

V. Domnul provoacă şi ajută familiile lucrătorilor bisericii la o nouă dedicare 
Fiecare lucrător rededicat trebuie să îşi facă timp să discute rede-dicarea cu propria-i 
familie. Ei trebuie să fie în măsură să explice soțiilor şi copiilor de ce au luat această 
decizie şi care este rolul lor în procesul de rededicare a bisericii. Acolo unde este 
cazul lucrătorul trebuie să îşi ceară iertare pentru anumite lucruri şi apoi să le ceară 
celorlalți ajutorul. Dacă cei din familie nu sunt entuziasmați lucrătorul trebuie să aibă 
răbdare. într-un duh de rugăciune el va explica celorlalți avantajele rededicării nu doar 
pentru biserică, ci şi pentru familia lor. Un duh smerit, o inimă sinceră, un om 
răbdător şi dependent de Dumnezeu va ajunge să îi convingă pe ai săi să îl urmeze pe 
drumul rededicării. 

Aplicaţie practică! 

Dacă eşti păstor, fii convins că şi aici ai de lucru. între lucrătorii bisericii sunt 
oameni cu o viaţă de familie bună şi care vor reuşi destul 

de uşor să discute subiectul acesta cu familiile lor. Poţi fi convins însă că între 
lucrătorii bisericii tale sunt şi din aceia care nu se bucură prea mult de sprijinul 
familiei. Având în vedere că nu îi cunoşti pe toţi aceştia, este important să gândeşti 
lucruri ce îi pot ajuta pe lucrători să discute cu familiile lor. Poate vei găsi ocazii în 
care să vorbeşti personal cu familiile acestora şi să le spui cât de important este 
ajutorul lor. Rugăciunea, răbdarea şi dependenţa de Dumnezeu te vor ajuta şi aici să 
fii folositor. 

Dacă eşti lucrător în biserică şi ai o familie bună care te susţine, mulţumeşte lui 


Dumnezeu,împărtăşeşte cu ei aceste lucruri şi faceţi tot ceea ce consideraţi că trebuie 
făcut pentru împlinirea obiectivului propus. De asemenea rugaţi-vă şi pentru cei care 
ar vrea să facă ceea ce faceţi voi, dar nu se bucură încă suficient de mult de sprijinul 
familiei. 

Dacă eşti lucrător în biserică, dar familia nu te susţine suficient, nu te descuraja. 
Dumnezeu te poate ajuta să vezi care este motivul şi să schimbe situaţia. Poate că mai 
sunt lucruri în viaţa ta care trebuie schimbate şi rededicarea ta lucrează tocmai acolo. 
Poate că este nevoie de mai multă înţelepciune în comunicare sau în alte domenii. Fii 
convins că dacă inima îţi este sinceră şi viaţa dedicată, Dumnezeu va lucra acolo unde 
trebuie ca să poţi sluji cu mai multă bucurie. Domnul ştie ce face şi în final planul Lui 
este cel mai bun pentru fiecare, deci şi pentru tine. Faptul că acum nu te bucuri de 
atâta susţinere pe cât ai dori, nu înseamnă că nu poţi fi eficient sau nu poţi fi folosit de 
Dumnezeu. în anumite ocazii faptul că cei din familie se roagă pentru noi şi ne oferă 
timpul necesar lucrului la care ne-am angajat este exact ajutorul de care avem nevoie. 
Dacă eşti unul dintre membrii unei familii de lucrători, bucură-te că părintele sau 
soţul tău este implicat într-o lucrare atât de frumoasă. Nu uita că toate celelalte lucruri 
sunt trecătoare. Singurele lucruri care rămân sunt cele investite pentru Dumnezeu şi în 
împărăţia Lui. Da, este adevărat că nu trebuie să fiţi sacrificați numai voi. Cel implicat 
în viaţa bisericii şi în împărăție trebuie să aibă timp pen- 

144 

Qevitalizarea Bisericii 

tru familie şi să investească în ea. Reţineţi însă că orice lucrare bună cere un anume 
sacrificiu. Voi aţi făcut sacrificii pentru lucruri trecătoare. Merită să faceţi anumite 
sacrificii şi pentru veşnicie. Şi dacă tot vorbim de sacrificiu, voi ştiţi bine că înainte de 
a sacrifica ceva de la voi, părintele sau soţul sacrifică mult din propria-i viaţă. 
încercaţi deci să îl ajutaţi, să îl încurajați şi, acolo unde este cazul, să îl îndrumați. Nu 
priviţi lucrarea pe care o face ca fiind doar lucrarea lui. Revitalizarea bisericii este 
lucrarea tuturor, deci şi a voastră. Investiţi în ea, ajutându-l în primul rând pe cel din 
familie! Răsplata voastră va fi mare şi bucuria voastră va fi veşnică. 

VI. Domnul provoacă şi ajută pe toţi membrii bisericii la o nouă dedicare 
Lucrătorii şi familiile lor vor începe să lucreze acum la rededi-carea tuturor membrilor 
bisericii. Ei vor începe cu cei apropiaţi şi cu cei despre care au o părere bună, în 
sensul că sunt oameni pocăiţi. Folosind metode diverse şi bazându-se pe ajutorul 
Domnului, cu siguranţă că vor găsi oameni care vor îmbrăţişa idealul acesta şi se vor 
alătura celor rededicaţi. Pe măsură ce numărul membrilor rededi-caţi creşte, ei se vor 
organiza pe grupe de fraţi şi de prieteni. Avantajul acestor grupe este că nu rămâne 
nimeni pe dinafară sau neglijat, într-un astfel de grup, care nu este indicat să cuprindă 
mai mult de 10 familii, oamenii se cunosc, se ajută, se roagă, se sfătuiesc, cu alte 
cuvinte pot fi păstoriţi şi pot sluji pe ceilalți. Grupele acestea nu trebuie considerate ca 
grupe de studiu biblic. Ele nu vin să aducă noi întâlniri sau noi greutăţi. Ele sunt 
pentru binele fiecăruia şi pentru a-i ajuta pe păstori şi pe slujitori să îi poată păstori pe 
toţi. 

Aplicaţie practică! 

Dacă eşti păstor, cu siguranţă că ai început să te gândeşti deja cum să îţi ajuţi biserica 
să pornească pe drumul rededicării. Cred că este foarte important acum să te gândeşti 
şi la o serie de mesaje despre rededicare. Acestea trebuie să aducă claritate nu numai 

principial, dar şi specific. Fiecare membru al bisericii,în funcţie de vârstă, de 
maturitate şi de daruri, ar trebui ajutat să înţeleagă ce trebuie să implice rededicarea 
lui. Ca păstor, trebuie să continui cu provocarea generală şi particulară. Tu trebuie să 


stai la dispoziţia lucrătorilor care se implică şi să îi ajuţi. Este important să reţii că tu 
eşti conducătorul grupului de lucrători şi că datoria ta este să îi ajuţi să persevereze şi 
să reuşească în lucrul început. 

Dacă eşti lucrător în biserica locală, gândeşte-te cu seriozitate că trebuie să îţi 
schimbi modul de a privi locul şi activitatea ta în biserică. Mulţi ani lucrătorii au văzut 
activitatea lor prin prisma amvonului. Astăzi, când multe biserici au lucrători pregătiți 
pentru amvon, trebuie să reții că lucrătorii din biserică trebuie să ajute în primul rând 
la păstorirea bisericii. Ei trebuie să fie slujiți de păstor, dar şi să-i slujească pe 
membri. Aceasta înseamnă că tu trebuie să îţi cauţi oameni pe care să îi slujeşti. Sigur 
că aceasta nu înseamnă că vei merge la fiecare şi îl vei întreba dacă vrea să fie slujit 
de tine. Ideea este că tu trebuie să mergi şi să slujeşti. Dacă tu îţi alegi anumite familii 
şi cu ajutorul lui Dumnezeu le slujeşti, vei constata cu bucurie că şi ele te aleg pe tine 
să le fii conducător şi sfătuitor. Implică-te deci şi vei constata că Dumnezeu te 
binecuvântează şi fraţii te apreciază. Dacă ai nevoie de ajutorul păstorului într-un 
anumit domeniu, nu te sfii să îl ceri. Cererea ta nu îl deranjează şi nici nu îl încurcă. 
El este acolo tocmai ca să îl soliciţi. Solicitarea ta îi va aduce multă bucurie. 

Dacă eşti doar membru în biserică şi ai fost provocat la cercetare şi rededicare, bucură-te 
şi primeşte provocarea. Dumnezeu are planuri mari cu biserica voastră şi în planul 
acesta eşti prins şi tu. întreabă ce poţi face, alătură-te altor fraţi şi surori, fixaţi-vă 
anumite obiective şi lucraţi cu perseverenţă la împlinirea lor. Dumnezeu va onora 
dorinţa şi jertfele voastre cu multe binecuvântări. Dacă nu ai fost solicitat încă de 
cineva, nu aştepta să vină alţii să te caute. Dacă ai pe inimă binele şi revitalizarea 
bisericii, rededică-te şi apoi mărturiseşte aceasta păstorului sau unui lucrător al 
bisericii. Cu siguranţă aceştia se vor bucura de hotărârea ta şi te vor ajuta să formezi 
sau să te 

încadrezi într-un grup de fraţi şi surori. Dacă ai anumite întrebări, nu ezita să le ridici. 
Dacă cei pe care îi întrebi vor cunoaşte răspunsul, îţi vor răspunde cu bucurie, iar dacă 
nu îl cunosc veţi căuta împreună răspunsul în Cuvântul lui Dumnezeu. 

VII. Domnul îi provoacă şi ajută pe membrii rededicaţi la reorganizarea vieţii şi 
activităţii bisericii 

Chiar dacă din punctul unora de vedere este târziu, a sosit momentul şi acum trebuie 
să vorbim despre: 

A.Rededicarea şi reorganizarea conducerii bisericii. Membrii comitetului trebuie 
să îşi creioneze tabloul lucrătorului dedicat. Ei vor decide care sunt lucrurile care 
trebuie păstrate, care sunt cele ce trebuie îmbunătăţite şi care sunt lucrurile care 
trebuie schimbate. Ei trebuie să decidă dacă sistemul actual de conducere este bun şi 
care sunt lucrurile care se cer schimbate, adăugate sau îmbunătățite. 

B.Rededicarea şi reorganizarea formațiilor bisericii. Este momentul ca lucrătorii 
bisericii să privească la formaţiile din biserică şi să evalueze activitatea şi eficienţa 
lor. Acum vor decide câte formaţii rămân, ce fac ele şi cum pot fi mai eficiente. în 
acelaşi timp, trebuie să se ia în calcul dacă nu cumva se cere înfiinţată o anume 
formaţie, care ar ajuta biserica la împlinirea scopului şi obiectivelor ei. Este foarte 
important ca fiecare formaţie să aibă clar în minte scopul pentru care există şi 
eforturile necesare pentru împlinirea scopului. Formaţiile trebuie să decidă împreună 
cu comitetul când pot participa la programul bisericii şi de câtă repetiţie este nevoie 
pentru o participare pregătită. Fiecare formaţie trebuie să fie deschisă unei evaluări 
atât din interiorul, cât şi din afara ei. 

C.Rededicarea şi reorganizarea timpului de închinare cu biserica. Aşa cum bine 


ştim, aici trebuie să vorbim despre mai multe aspecte. în primul rând trebuie să 
vorbim despre reorganizarea şi înflăcărarea timpului de rugăciune. în procesul 
revitalizării orei de rugăciune aş recomanda următoarele: 

I. Stabiliţi scopul timpului de rugăciune 

Dacă datorită modului în care folosim ora de rugăciune mulţi ar răspunde greu unei 
asemenea întrebări, vreau să aduc aminte că răspunsul este simplu. La ora de 
rugăciune adunarea trebuie să se roage împreună pentru acelaşi subiect. Subiectul 
poate fi stabilit de persoanele care se roagă, de persoanele care cer ajutorul în 
rugăciune, de comitetul bisericii, de biserică sau de conducătorul orei de rugăciune. O 
dată stabilit acest scop, este foarte important ca să rămânem lângă el şi să nu 
degenerăm în predici sau alte lucruri. 

II. Stabiliţi durata afectată timpului de rugăciune 

Probabil mulţi veţi afirma că este unanim cunoscut că timpul afectat rugăciunii în 
bisericile noastre este de o oră. Personal nu am nimic împotrivă ca să se respecte acest 
timp, dar sunt absolut împotrivă ca acest timp să devină un chin sau să se irosească. 
Sunt biserici unde, datorită numărului mic de membri şi datorită puţinelor subiecte 
abordate în rugăciune, ar ajunge pentru aceasta o jumătate de oră. Sunt biserici mari 
unde, datorită multiplelor subiecte de rugăciune şi numărului mare de membri, s-a 
trecut la două ore de rugăciune. Deşi fiecare biserică trebuie să decidă cum este mai 
bine în cazul ei, ideea este că nu trebuie să ne rugăm un ceas doar de dragul de a ne 
ruga. Dacă pentru lauda şi mijlocirea bisericii este suficientă o jumătate de oră, să nu 
irosim celălalt timp, Cred că am putea foarte bine să trecem la studiu biblic şi după 
acesta să avem un nou moment de rugăciune. Experienţa arată că în astfel de situaţii, 
membrii bisericii se roagă mult mai concret şi mult mai personal. 

III. Stabiliţi rolurile celor implicaţi în aceasta 

Aici trebuie să acordăm atenţia cuvenită următoarele aspecte: Rolul conducătorului 
orei de rugăciune nu este acela de a predica sau de a mustra pe cei care nu au venit la 
biserică. Rolul lui nu este de a aborda subiecte noi sau greoaie ca apoi să le explice. 
Rolul lui este să conducă întreaga adunare într-o închinare comună autentică, 
prin rugăciune. Pentru aceasta, el trebuie să a pasaje biblice foarte simple, care nu 
necesită multe explicaţii şi care să motiveze la rugăciune. El este responsabil să 
provoace biserica la 

mulțumire şi laudă, precum şi să o încurajeze în a apela la promisiunile Domnului. 
Facem precizarea că este tot de datoria lui să vegheze ca biserica să se roage la 
subiectul anunţat. Mai presus de orice însă, credem că este de datoria celui ce conduce 
ora de rugăciune să aducă în biserică un duh al rugăciunii. Aceasta înseamnă că 
pregătirea lui nu va fi făcută în faţa comentariilor biblice, ci pe genunchi în faţa 
Domnului. 

într-un timp de închinare prin rugăciune reuşit, rolul adunării este să prezinte 
subiecte de rugăciune şi să se roage pentru ele. în ce priveşte rugăciunea, fraţii să nu 
uite că trebuie să se roage în aşa fel încât să fie auziţi şi cu conştienta că toţi cei 
prezenţi la biserică ar vrea să poată înălța un gând spre Domnul. 

IV. Stabiliţi echipa de lucrători 

Deoarece am crescut din leagăn într-o biserică baptistă, mi-a fost uşor să observ 
filozofia după care erau selectaţi lucrătorii bisericii. Dacă fratele era mai „slab" sau 
era începător, atunci conducea ora de rugăciune. Am cunoscut şi cazuri în care 
conducerea orei de rugăciune putea fi folosită ca un stimulent pentru îndreptarea 


cuiva. „Să îl programăm pe fratele să conducă o oră de rugăciune. Cine ştie, poate se 
mai pocăieşte..." Nu este de mirare că acolo unde s-a procedat aşa, ora de rugăciune 
este cea mai slabă parte a timpului de închinare a bisericii şi cea mai puţin frecventată. 
Dacă vrem ca orele de rugăciune să se învioreze şi să fie căutate de fraţi şi de prieteni, 
atunci este imperativ să ne schimbăm optica cu privire la conducătorii lor. Să alegem 
lucrători pocăiţi, sfinţi, plini de viaţă, care iubesc şi practică rugăciunea, care 
colaborează cu păstorii şi care ştiu şi vor să mobilizeze adunarea la rugăciune. Când 
oamenii vor putea să se roage şi vor vedea că primesc răspuns la rugăciune, vor căuta 
părtăşia sfinților. 

V. Găsiţi împreună noi căi concrete de realizare a scopului 

Dincolo de lucrurile amintite despre conducătorul orei de rugăciune şi dincolo de ceea 
ce practicăm, trebuie să ne gândim şi la 

metode noi. La unele momente de închinare mai ales în bisericile mari, ne putem ruga 
în linişte sau chiar pe diferite criterii precum: pe rânduri, pe grupe de vârstă, pe 
familii, pe cartiere sau pe multe alte criterii pe care putem grupa oamenii respectivi. 
La alte momente de rugăciune ne putem ruga pe grupe de câte doi sau trei fie pentru 
lucruri stabilite de biserică, fie pentru lucruri decise de grupul sau de persoanele 
respective. Să nu uităm că putem chiar să organizăm rugăciunea pe grupe diferite în 
biserică şi astfel ne putem ruga mai mulţi şi mai eficient. 

De asemenea, este important să reținem că putem revitaliza momentele de rugăciune 
prin cântări alese cu grijă. Noi nu trebuie să cântăm pentru a amortiza zgomotul 
scaunelor când ne aşezăm şi nici ca să acoperim zgomotul produs de cei care întârzie. 
Noi cântăm ca să ne exprimăm starea sufletească. Să alegem deci acele cântări care 
sunt adevărate rugăciuni şi care ne inspiră la rugăciune. Probabil anumite grupuri care 
pot să conducă închinarea prin cântare, pot ajuta şi la rugăciune. Vreau să spun că la 
ora de rugăciune am putea avea şi mărturii care să inspire la rugăciune. Dacă cineva 
are o experienţă deosebită cu Domnul în rugăciune, să facă bucurie bisericii mărtu- 
risind-o. Tot la ora de rugăciune putem implica şi anumite formaţii. 

în concluzie, aş spune că dacă vrem cu adevărat revitalizarea bisericii, atunci trebuie 
să revitalizăm şi timpul de închinare prin rugăciune. în general, aş spune că fiecare oră 
de rugăciune trebuie să cuprindă trei aspecte. Rugăciuni pentru nevoile bisericii, 
rugăciuni pentru nevoile personale şi rugăciuni speciale pentru evanghelizare. Dacă 
păstorul şi conducătorii bisericii vor privi cu seriozitatea cuvenită acest timp, atunci 
lucrurile se vor schimba radical. Conducătorii acestor momente se vor pregăti cu grijă, 
vor cere ajutor şi înţelepciune divină, vor conduce biserica în închinare, iar Dumnezeu 
va fi slăvit, iar oamenii vor fi binecuvântaţi. Conştient că biserica trebuie sâ fie „o 
casă de rugăciune", mă unesc în rugăciune cu dumneavoastră şi cer Domnului să ne 
ajute să avem cât mai curând astfel de ore de rugăciune încât nimeni să nu-şi permită 
să piardă o 

asemenea ocazie. (Celor care doresc un material bun în acest domeniu le recomand 
discursurile lui Finnley, pagina 62.) 

Să aducem în discuţie şi ceva despre revitalizarea timpului de studiu biblic. Din 
nefericire, nu în puţine biserici timpul de studiu biblic a devenit dacă nu un timp 
irosit, atunci un timp folositor pentru foarte puţini dintre membrii bisericii. Aceasta se 
datorează mai multor factori. Pe de o parte vina poate fi a conducătorilor de studiu 
biblic, care nu se pregătesc suficient sau ocupă tot timpul destinat studiului cu 
explicaţiile personale, iar pe de altă parte aceasta se datorează şi membrilor care nu se 


pregătesc sau nu prezintă interes pentru studiu. Această stare de fapt a făcut ca în 
multe biserici mari să se renunţe la studiu biblic sau acesta să fie mutat în serviciul de 
peste săptămână, ca în felul acesta să poată fi ţinut de păstor. Alte biserici au ales să 
facă studiul biblic pe clase. Deşi ideea este excelentă, gândindu-ne că numărul 
lucrătorilor şi al participanţilor se înmulţeşte proporțional cu numărul de clase, 
realitatea arată că nici această metodă nu aduce deocamdată rezultatele scontate. Dacă 
unii se bucură de această metodă, alţii o găsesc ca o scuză să vină la biserică doar la 
începutul serviciului divin. în bisericile mici continuă să existe studiu biblic 
duminical, dar de multe ori acesta nu îşi atinge scopul propus. Indiferent în ce zi, după 
care calendar şi prin ce metodă abordăm studiul biblic, dacă vrem cu adevărat ca 
timpul acesta să fie eficient, atunci se impun câteva lucruri: I. Stabileşte scopul 
studiului biblic duminical Studiul biblic nu este un timp în care se urmăreşte un singur 
lucru şi în nici un caz acesta nu este un timp în care o persoană să vorbească 60 de 
minute. Studiul biblic are rolul: 

- de a promova noi lucrători în biserică, 

- de a ne confrunta cu mai multe moduri de a vedea lucrurile asupra aceluiaşi subiect, 
- de a putea urmări anumite subiecte biblice într-o anumită ordine, 

- de a oferi învăţătură biblică practică, 

- de a oferi oamenilor posibilitatea să ridice întrebări concrete la subiectul respectiv. 
Cu alte cuvinte, timpul de studiu biblic are în vedere participarea a cât mai multor 
oameni care să prezinte competent, divers şi practic anumite aspecte ale subiectului 
abordat. Acest lucru trebuie să fie clar, atât în mintea conducătorilor de studiu biblic, 
cât şi în mintea membrilor bisericii. 

II. Stabileşte rolurile participanţilor 

1. rolul conducătorului de şcoală duminicală 

Trebuie să fac din nou precizarea că rolul conducătorului de studiu biblic nu este să 
predice. Menirea lui este: 

- să conducă discuţia, 

- să echilibreze participarea, 

- să provoace la participare, 

- să corecteze pe cei care se abat de la subiect sau fac greşeli doctrinare, 

- să completeze cu competenţă subiectul discutat. 

Astfel privite lucrurile, conducătorul de studiu biblic nu trebuie să se pregătească doar 
în bibliotecă. El trebuie să vorbească cu oamenii care vor fi gata să participe la 
dezvoltarea subiectului tratat. El trebuie chiar să împărtăşească cu ei direcţia spre care 
vrea să dezvolte lecţia şi să le ceară participarea într-un domeniu specific. El trebuie 
să se roage pentru aceştia şi pentru biserică în general, ca să fie interesată în subiectul 
tratat. 

2. rolul vorbitorilor 

Cei care iau cuvântul la studiul biblic trebuie să fie pregătiţi, să vorbească concret, la 
subiect, şi să fie gata să colaboreze cu cel care conduce. De asemenea, în bisericile 
mari, trebuie săfim atenţi să lăsăm timp şi altor lucrători. Oricâtă bunăvoință am 
avea, în bisericile mari nu pot lua cuvântul toţi cei care doresc participarea la o 
anumită lecţie. Aceasta ar trebui să îi determine pe cei care participă la o lecţie nu să 
nu se mai pregătească pentru lecţia următoare, ci să fie gata să renunţe la intervenţie, 
în folosul unuia care nu a participat şi vrea acum să spună ceva. Este important să 
spunem că participarea la 

152 


Oevitalizarea Bisericii 


studiul biblic nu înseamnă neapărat a da sfaturi. Cineva care ridică o întrebare practică 
poate ajuta pe mulţi dintre cei prezenţi. Să avem îndrăzneală, deci, şi să punem 
întrebări care, prin răspunsul primit, pot ajuta viaţa credincioşilor şi a bisericii în 
general. 

J/7. Stabileşte echipa de lucrători 

Deşi lista conducătorilor de studiu biblic trebuie să rămână deschisă, suntem nevoiţi 
să recunoaştem că nu toţi lucrătorii din biserică sunt eficienţi în conducerea acestei 
ore. Astfel, fiecare biserică, mică sau mare, trebuie să caute să aibă: 

- lucrători competenţi, 

- lucrători care ştiu să conducă o discuţie publică, 

- lucrători care colaborează cu păstorii, 

- lucrători dornici să muncească, 

- lucrători care ştiu să motiveze la pregătire şi participare, 

- lucrători care cunosc bine Biblia şi doctrina baptistă. 

Este adevărat că de multe ori, noi ne confruntăm cu criza de lucrători, dar la fel de 
adevărat este că fiecare biserică trebuie să îşi pregătească lucrătorii. Atât biserica cât 
şi păstorul trebuie să se roage pentru aceştia şi să îi susțină cu materiale necesare, cu 
idei practice şi cu aprecieri pentru munca prestată. 

Personal, cred că studiul biblic poate fi un timp foarte folositor dacă este folosit cu 
înţelepciune. Aceasta înseamnă să nu punem accentul doar pe cantitatea de material 
oferit, ci şi pe cât poate reţine ascultătorul. Dacă vrem să fie cu adevărat îndrăgit, 
atunci studiul biblic trebuie să fie lejer, să lase posibilitatea participării şi să răspundă 
întrebărilor practice. Studiul biblic nu trebuie să fie manipulat de aceiaşi oameni, ci să 
fie un dialog al celor prezenţi, moderat şi completat de cel care conduce. Este deosebit 
de practic şi benefic ca timpul biblic să se poată încheia cu un timp de rugăciune, în 
care cei cercetaţi să mulţumească Domnului. De asemenea, fiecare studiu biblic ar 
trebui să îl lase pe om cu ceva practic, care trebuie şi poate fi făcut. Ştiu că toate 
acestea nu se întâmplă peste noapte, dar efortul cerut merită să fie depus. 

Cred că este uşor să intuiţi care subiect urmează să fie abordat acum. Dacă am vorbit 
despre revitalizarea timpului de rugăciune şi a studiului biblic este normal să ne 
ocupăm acum de ultima parte a serviciului divin de duminică dimineaţa. Spun 
ultima parte a serviciului divin şi nu serviciul divin, deoarece cred că este necinstit să 
afirmăm că doar timpului petrecut în biserică de la 11 la 12 este serviciul divin. Da, 
este adevărat că între cele trei ore petrecute duminica dimineaţa în biserică există 
diferenţe. La început, deşi nu în exclusivitate, îi vorbim noi lui Dumnezeu prin 
cuvinte rostite sau cântate. Apoi ne sfătuim unii pe alţii cu privire la un anume 
subiect, în baza experienţei noastre şi în limitele Cuvântului. Urmează apoi timpul 
când aducem jertfele de mulţumire şi Dumnezeu ne vorbeşte prin slujitorul Său. Ei 
bine, toate aceste ore, (chiar dacă sunt mai scurte de 60 de minute) trebuie să fie parte 
dintr-un singur serviciu divin, un timp în care Dumnezeu să fie glorificat şi cei 
prezenţi slujiţi. Pentru a realiza acest lucru, nu trebuie să avem în vedere doar predica. 
Trebuie avută în vedere lucrarea pe ansamblu. Pentru oamenii care vin la biserică, 
este important fiecare lucru. în biserică, nu există timpi morţi. Rugăciunile nu sunt 
doar pentru cei nevoiaşi sau pentru cei cu probleme deosebite. Cântările nu sunt doar 
pentru a amortiza zgomotele, pentru a ne întinde picioarele sau pentru a despărți 
anunţurile de predică. Poeziile nu sunt recitate pentru a evidenția talentul celui care a 
scris sau al celui care recită. închinarea prin dărnicie nu este un rău necesar pentru 
acoperirea unor nevoi sau pentru realizarea unor luxuri. Mărturisirile nu sunt ocazii de 
etalare sau informaţii pentru o ulterioară bârfă. 


Tot ceea ce se face în adunarea bisericii trebuie să fie pentru gloria lui Dumnezeu şi 
pentru slujirea celor prezenţi. Aceasta înseamnă că fiecare lucru şi orice timp este la 
fel de important şi trebuie făcut cu cea mai mare responsabilitate. Aceasta înseamnă 
că toate jertfele trebuie pregătite cu rugăciune şi toate trebuie aduse cu competenţă, 
responsabilitate şi dependenţă de Duhul Domnului. 

Aş putea să vă spun multe lucruri despre serviciile divine. Nu numai despre cel de 
duminică dimineaţa, ci despre toate. Iată câteva, de care cred că trebuie să ţineţi cont: 
Faceţi ca întâlnirea din biserică să fie vie! Feriţi-vă de forme stereotipe care 
banalizează şi obosesc! Aduceţi întotdeauna un suflu nou! Faceţi ca totul să fie 
palpitant şi măreț! încercaţi să slujiţi toate categoriile prezente! Folosiţi colaboratori 
care trăiesc viaţa de credinţă şi îi ştiu motiva şi pe alţii! Nu depindeţi neapărat de ceas, 
ci de Duhul Sfânt! Dacă Duhul conduce lucrurile în aşa fel încât oamenii au fost 
slujiţi într-un interval de timp mai scurt decât cel propus de voi, nu lungiţi întâlnirea. 
Duceţi-vă acasă, mulţumiţi Domnului, trăiţi şi împărtăşiţi bucuria voastră! Dacă într-o 
ocazie (nu de fiecare dată) harul este turnat cu o măsură mai mare, bucuraţi-vă! Nu 
împărțiți biserica în activi şi spectatori. Creați ocazii de participare pentru fiecare. 
într-un cuvânt, faceţi în aşa fel încât la fiecare serviciu cei prezenţi să ia decizia de a 
participa şi la următorul... Da, aş putea să vă mai spun multe, dar nu vreau să îl uit pe 
cel mai important: faceţi din fiecare serviciu divin un SERVICIU DIVIN! Fraţii mei, 
oamenii găsesc adunări omeneşti şi în alte locuri. Oamenii pot merge la spectacole 
mult mai reuşite. Dacă vor glume sau bancuri, găsesc cluburi specializate în acest 
domeniu. Dacă sunt dezorientaţi politic, sunt multe partide care îi aşteaptă să le 
capteze atenţia. Există însă un singur loc unde oamenii pot primi ceva spiritual, măreț 
şi divin şi acesta este adunarea sfinților, adunarea bisericii. O, da, este bine când stai 
singur în părtăşie cu Domnul! Este frumos să fii înaintea Lui cu întreaga familie. Este 
intim şi benefic să te aduni într-un grup al sfinților pentru părtăşie şi studiu. Dar nu 
uitaţi, dacă aceste ocazii sunt frumoase, atunci este glorios şi minunat să te întâlneşti 
cu întreaga biserică la glorificare, închinare şi laudă. Ştiu că nu este uşor. Ştiu că sunt 
multe lucruri care vă împiedică. Ştiu că există o forţă a întunericului care vă stă 
împotrivă, dar ştiu şi aceea că dacă ne propunem mai mult cu ajutorul lui Dumnezeu, 
vom realiza mai mult. El vrea şi poate să ne ofere mai mult. Aleluia! Mărire Lui! 
Căutaţi viaţa din belşug în adunare şi în afara ei şi veţi constata că este 

bucuria Domnului să vă transforme seceta sufletească în izvoare de apă vie. 
D.Reorganizarea şirevitalizareaactivităților bisericii. Aici trebuie să amintim de 
misiune, de dărnicie, de evanghelizare, de activităţile tinerilor, de activităţile copiilor 
etc. Toate aceste domenii trebuie evaluate, discutate, organizate mai bine şi 
eficientizate în lumina Scripturii. îmi place să cred că toţi gândim la fel: aceste lucruri 
nu pot fi făcute decât de oameni rededicaţi. 

I. Sugestii pentru păstorii care doresc re vitalizarea bisericii 

Dacă doreşti revitalizarea bisericii, atunci: 

1. Trebuie să fii un păstor revitalizat 

Tu trebuie să ai o relație vie şi proaspătă cu Dumnezeu, ca să poți vorbi oamenilor, 
atât din Scriptură, cât şi din propria ta trăire. 

2. Trebuie să fii în măsură să explici nevoia revitalizării Analizează viaţa bisericii 


şi, dacă este cazul, recunoaşte nevoia 

de revitalizare. Pentru început este important să analizezi starea în tăcere şi în taină. 
Oamenii nu trebuie să ştie de cercetările tale şi nici de planurile tale. Prima constatare 
se face în tăcere, noaptea, ca Neemia. Primul care trebuie convins de starea de fapt 
eşti tu. Pentru aceasta trebuie să vezi lucrurile la faţa locului. Trebuie să ai curajul şi 
să fii sincer cu tine însuţi. Trebuie să ştii cum arată un lucru în norma-litatea lui. 
Aceasta înseamnă că dacă vorbim despre biserică, trebuie să studiezi ce spune Biblia 
despre Trupul lui Cristos. Dacă vorbim despre viaţa normală a unui creştin, atunci 
trebuie să cunoşti care sunt lucrurile ce îl caracterizează pe un om născut din nou. O 
dată ce cunoşti cerințele Bibliei pentru tine, pentru slujitorii de lângă tine, pentru 
familiile din biserică, pentru mântuiţi în general şi pentru Biserică, apucă-te de lucru. 
Explică oamenilor de lângă tine pe ce se bazează afirmaţia ta, despre nevoia 
revitalizării. Nu uita că nu este suficient să vorbeşti generalităţi. Tu trebuie să vii cu 
lucruri concrete, să vorbeşti cu exactitate despre „zidurile dărâmate" şi despre „porţile 
arse de foc". Acum trebuie să vorbeşti despre ocara pe care o purtăm şi despre 
anormalitatea pe care o trăim. 

3. Trebuie să te rogi pentru ieşirea din starea respectivă 

Cere Domnului în umilinţă, dar cu multă credinţă: lumină, înţelegere, înţelepciune, 
oameni, resurse, răbdare, echipare etc. Spune Domnului că doreşti revitalizarea 
bisericii. Spune-l Domnului de ce vrei lucrul acesta. Spune-l lui Dumnezeu ce eşti 
gata să faci pentru aceasta. Dacă ştii ce cale trebuie să foloseşti, ce metode trebuie să 
aplici, spune-l Domnului şi aceasta. Dacă nu eşti sigur de anumite aspecte, dacă ai 
unele îndoieli asupra unor lucruri, mărturiseşte-l Domnului temerile sau îndoielile 
tale. Nu uita că biserica pe care o păstoreşti este a Domnului. El este mult mai inte- 
resat decât tine în revitalizarea ei, prin urmare El ştie exact ceea ce trebuie făcut, cum 
trebuie făcut şi când trebuie început. 

4. Trebuie să fii în măsură să explici cu entuziasm posibilitatea revitalizării 

în general, oamenii serioşi din conducerea bisericii vor fi de acord că este nevoie de 
revitalizare. Problema pe care o vor ridica este dacă se poate face ceva sau nu. Aici nu 
toţi se vor lăsa convinşi uşor. Tu trebuie să ai argumente puternice şi să le prezinţi cu 
entuziasm şi claritate. Pentru aceasta, lucrează mintal şi pe hârtie la revitalizarea 
bisericii. O dată ce ai decis ce trebuie făcut şi care este calea pe care vei ajunge să 
împlineşti scopul respectiv, lucrează mintal la împlinirea acestuia. încearcă să 
parcurgi în minte fiecare etapă. Discută cu oamenii respectivi. Vezi ce o să spui la 
întâlnirile pe care le consideri necesare. Pregăteşte-ţi materialul prin care îi vei 
provoca pe oameni. încearcă să prevezi anumite reacţii de la oamenii cu care vei 
lucra. Vezi care ar putea fi întrebările lor. Aceasta te va ajuta să te pregăteşti mai 
temeinic. Lucrul în minte te va ajuta să eviţi anumite greşeli, care altfel te-ar putea 
costa mult. 

5. Trebuie să fii în măsură să explici drumul revitalizării 

Nu uita că tu eşti acela care trebuie să ajute conducerea bisericii să vadă nevoia şi 
posibilitatea revitalizării. Dacă ceea ce ţi-ai propus nu funcționează, în nici un caz nu 
abandona ideea revitalizării. încearcă să vezi care sunt lucrurile pe care nu le-ai văzut 
bine, nu le-ai 

ales bine sau nu le-ai făcut bine. Schimbă ce consideri că trebuie schimbat şi ia 
procesul mintal de la capăt. Dacă ceea ce ai parcurs în minte funcționează, atunci 


apucă-te de lucru şi mărturiseşte oamenilor din conducerea bisericii atât nevoia, cât şi 
posibilitatea revitalizării. Vorbeşte-le puţin despre nevoia revitalizării şi apoi prezintă- 
le cu mult elan şi entuziasm posibilitatea revitalizării. încearcă să le faci cât se poate 
mai clar unde vrei să duci biserica respectivă şi de ce vrei să o duci acolo. După 
aceea, fii concret şi explică-le calea pe care veţi ajunge acolo. Explică-le de ce ai ales 
calea rededicării şi argumentează de ce eşti aşa de convins că funcționează. Prezintă- 
le pas cu pas lucrurile pe care le veţi face şi asigură-i că Domnul Se va implica 
miraculos în acest proces. După ce i-ai convins pe cei din conducerea bisericii, la 
timpul potrivit, informează biserica de decizia voastră şi de implicarea voastră. 
Explică-i ce vreţi să faceţi, de ce v-aţi propus aceasta şi cum vreţi să realizați ceea ce 
vă propuneţi. Spune-i care este rolul ei şi cum şi-l poate împlini. Foloseşte ocazia să 
le reactualizezi imaginea despre Biserica lui Cristos, care este formată din oameni 
plini de Duhul Sfânt. 

6. Trebuie să fii dispus să plăteşti prețul revitalizării Imediat ce vei începe, vei 
constata că oamenii pierd entuziasmul 

şi viziunea destul de uşor. Datoria ta este să îi ajuţi pe colaboratori să urmeze cu 
perseverenţă drumul început. Pentru aceasta, roagă-te zilnic pentru ei, mergi în 
fruntealor, încurajează-i, explică-le din nou şi de câte ori este nevoie ceea ce nu au 
înţeles, menţine-le elanul iniţial prin implicarea în lucrări care aduc rezultate şi 
sărbătoreşte fiecare teren şi pisc câştigat. Pe parcursul acestui drum, mult mai 
devreme decât te gândeşti şi de la cine te aştepţi mai puţin, vei avea reacții 
interesante. în ciuda acestora tu trebuie să crezi în lucrare, să te bazezi pe ajutorul 
Domnului şi să înaintezi spre ţintă. 

7. Trebuie să ai multă răbdare 

Tu ştii că mulți oameni sunt grabnici la decizii, dar înceţi la lucru. Faptul că unii 
colaboratori nu îşi fac lucrările încredințate, să 

nu te descurajeze în aşa măsură încât să încetezi lucrul. Voi trebuie să faceţi ceea ce v- 
aţi propus. Dacă unii uită să îşi facă partea, nu încerca să o faci tu în locul lor. Tu nu 
poţi face ceea ce trebuie să facă ei, dar îi poţi ajuta să îşi facă partea. Aceasta este de 
fapt slujba ta şi, cu cât vei investi mai mult în ei, cu atât ei vor investi mai mult în 
lucrare. 8. Trebuie să încetezi să te mai ocupi de alte 50 de lucruri în general, 
păstorii sunt aglomeraţi cu multe lucruri. Acum este timpul să te focalizezi doar spre 
lucrarea de revitalizare. Dacă nu vei investi zilnic în ea, nu vei ajunge la rezultatele 
dorite. Prin urmare, focalizează-te spre revitalizare şi foloseşte fiecare ocazie pentru a- 
i provoca pe oameni în direcția respectivă. Apoi, ajută biserica să parcurgă drumul 
ales. Tu eşti chemat să mergi în fruntea lor, aju-tându-i să te urmeze. 

n. Sugestii pentru păstorii care doresc revitalizarea altor păstori 

Dacă eşti unul dintre aceia care doresc revitalizarea bisericilor, cu siguranță ştii că 
trebuie să începi prin a lucra la revitalizarea păstorilor acestora. Mai mult ca sigur că 
nu eşti singurul păstor sau misionar în oraşul sau zona unde locuieşti. Interesează-te 
deci de colegii tăi, intră în legătură cu dânşii şi decideţi să vă întâlniți pentru rugă- 
ciune, post şi discuţii care să vă ajute în revitalizare. Când ne gândim la astfel de 
grupuri, trebuie să avem în vedere două aspecte. Primul se referă la formarea unui 
asemenea grup. 

Dacă eşti unul dintre aceia care doresc revitalizarea, dar nu crezi că poţi organiza 
un astfel de grup, sfatul meu este să te angajezi totuşi în organizarea lui. Du-te şi 
discută cu colegii tăi păstori. Spune-le dorinţa ta, cât şi convingerea că tu nu poţi face 
lucrul aceasta. Roagă-i pe ei să se implice în organizare şi asigură-i că Îi vei susţine cu 


tot ce poţi. Dacă te vor refuza toţi, ceea ce nu cred, continuă să te rogi Domnului 
pentru această lucrare şi pentru un om care să ajute la revitalizarea păstorilor. Cu 
siguranță că Dumnezeu îl va găsi pe omul acesta. ^ 

Pe de altă parte, dacă vezi că unul dintre colegi se implică în formarea unui astfel de 
grup, bucură-te şi susține-l cu tot ce poţi. Alătură-te lui, roagă-te pentru el, rugaţi-vă 
împreună pentru ceilalți, cheamă şi pe alţii să se unească cu voi. Adu-ţi aminte că nu 
toţi oamenii lui Dumnezeu au fost în frunte, dar în locul unde au fost, au făcut lucruri 
mari. Noi vorbim despre lucrarea lui Moise, dar lângă el a fost un Iosua, 70 de bătrâni, 
căpetenii şi mulți alții. Noi vorbim despre un Ghedeon, dar să nu uităm că el a avut 
alături oameni de nădejde. Noi vorbim despre Domnul Isus, dar El ne atrage atenția că 
a lucrat împreună cu ucenicii Săi. Noi vorbim despre Pavel, dar este evident că şi el a 
avut o echipă de misiune. Faptul că eşti alături de conducători nu înseamnă că eşti mai 
puţin important. Fii acolo unde te vrea Domnul şi vei face lucrări extraordinare. Prin 
urmare, dacă vrei să lucrezi la revitalizarea altor păstori, atunci: 

1. Asigură-te că Dumnezeu vrea să te folosească la aceasta Pentru aceasta verifică 
dacă ai viziune. Dacă pleci pe acest 

drum, ştii unde vrei să ajungi? Apoi verifică dacă ai putere. Crezi că vei fi însoțit de 
Domnul? Nu uita să verifici dacă ai strategie şi material. Dacă păstorii vor răspunde 
provocării tale, ce vei face cu ei? Verificarea trebuie să cuprindă şi latura spirituală: 
eşti un revitalizat? Tu ştii foarte bine că dacă un orb călăuzeşte un alt orb... în timp 
ce te verifici, întreabă-te serios dacă eşti pregătit pentru lovituri. Fi 1 sigur că vei primi 
multe şi de acolo de unde nu te aştepţi. De asemenea, trebuie să vezi dacă eşti pregătit 
pentru o lucrare de durată. Pentru rededicarea şi revitalizarea păstorilor, chiar dacă 
îți vine greu să crezi, va fi nevoie de mult timp. 

2. începe să te rogi pentru păstorii respectivi 

înainte de a le spune dânşilor ceea ce vrei să faci, spune Domnului ce ai dori să se 
întâmple şi nevoia ta după ajutorul Lui. Roagă-te concret, pe nume, pentru un număr 
mic, permanent şi în secret. De multe ori, nu este bine să ştie de la început că te rogi 
pentru rededicarea lor. 

3. Caută ocazii de întâlnire şi împrietenire 

Invită-i atât în biserică, cât şi în familie. Caută să găseşti domenii concrete în care să îi 
ajuţi. Fă-le o vizită în familie şi vizitează-le biserica. Creează ocazii în care copiii şi 
soțiile voastre să se împrietenească. Foloseşte orice ocazie oferită şi creează ocazii 
potrivite pentru cunoaştere, pentru părtăşie şi pentru slujire. 

4. începeţi să vă rugaţi împreună 

Probabil că la început vă veţi ruga fiecare acasă. Apoi veţi găsi ocazii să vă rugaţi 
împreună şi pentru obiective comune. Când veţi veni împreună, să aveţi grijă să 
folosiţi timpul în aşa fel încât să fiţi folositori tuturor. 

5. Fă-le cunoscut grija ta pentru revitalizare 

Prezintă-le dorinţa ta de a fi pe placul lui Dumnezeu, precum şi dorinţa unei vieţi din 
belşug pentru toţi credincioşii. Prezintă nevoia implicării eficiente în evanghelizare a 
fiecărui creştin şi rolul nostru în a-i ajuta pe oameni la aceasta. 

6. Fă-le cunoscut planul lui Dumnezeu pentru revitalizare Aminteşte-le că sursa 
revitalizării tuturor este Dumnezeu. 

Spune-le că Dumnezeu lucrează într-o anumită ordine: păstor, lucrători, biserică, 
societate. Amintiţi-vă împreună că rolul păstorului este să motiveze, să ajute şi să-i 


conducă pe oameni pe acest drum, al unei vieți din belşug. Noi nu-i putem motiva pe 
alţii dacă nu suntem transformați şi motivaţi. Discutaţi apoi împreună care este 
drumul care trebuie parcurs. Sigur că acesta va fi în funcţie de starea în care se află 
fiecare. Sunt păstori care nu recunosc nici nevoia revitalizării personale şi nici a 
bisericilor. Ei cred că totul este bine. Sunt păstori care recunosc nevoia revitalizării 
bisericilor, dar nu nevoia revitalizării personale. Vom afla păstori care recunosc atât 
nevoia revitalizării bisericilor, cât şi nevoia revitalizării personale, dar nu ştiu ce să 
facă în această privinţă. Slavă Domnului că sunt şi din acei care recunosc nevoia 
revitalizării pe toate planurile şi, stând la dispoziţia lui Dumnezeu, primesc 
înţelepciunea şi puterea necesare pentru a afla drumul care ne scoate din această stare. 
Lucrează cu fiecare în 

funcție de locul unde este, nu acuzând, ci motivând, încurajând şi inspirând. 

7. Fă-le cunoscută nevoia de a ne ajuta reciproc în acest proces 

Cred că putem observa cu uşurinţă cât am suferit atât noi, cât şi lucrarea lui 
Dumnezeu din ţara noastră, datorită mândriei, duhului de indiferenţă sau spiritului de 
independenţă al păstorilor. Este timpul să ne schimbăm gândirea şi atitudinea. Este 
timpul să înţelegem că în România există O SINGURĂ BISERICĂ, Biserica 
Domnului Isus Cristos. Este timpul să realizăm că această Biserică are UN SINGUR 
PĂSTOR, Păstorul cel mare, Domnul Isus Cristos. Faptul că ne închinăm în clădiri 
sau locuri diferite nu ne dă dreptul la independenţă. Noi suntem mădulare ale aceluiaşi 
Trup şi fiecare păstor nu este nimic mai mult decât un slujbaş cu ziua în locul în care 
l-a aşezat Domnul. Datorită acestei realităţi, fiecare păstor are nevoie de celălalt 
coleg. Fiecare este chemat să îl slujească pe celălalt cu darurile pe care le are de la 
Domnul. 

8. întreţine focul aprins în viaţa lor 

Dacă ţi-a fost greu să constaţi faptul că unii păstori nu sunt interesaţi în revitalizare şi 
nici nu vor să depună preţul respectiv, acum să nu crezi că păstorii porniţi pe drumul 
acesta vor continua cu perseverenţă. Poate e greu de crezut, dar foarte mulţi vor uita 
ce aţi discutat. Vei găsi oameni care au fost la discuţii şi şi-au luat angajamente 
serioase, dar care apoi vor uita să vină la următoarea întâlnire. Deşi este foarte 
neplăcut şi nu există scuze pentru aceasta, nu înseamnă că trebuie să te descurajezi. 
Apreciază fiecare pas făcut. Mulţu-meşte-te cu paşi mici, dar crede în puterea lui 
Dumnezeu şi ţinteşte spre lucruri măreţe. învaţă-te să depinzi de El şi biruinţa nu va 
întârzia să îşi arate primele raze de lumină. Domnul îţi va da puterea şi înţelepciunea 
necesare să găseşti acele metode prin care să îi poţi aduna, înflăcăra şi menţine în 
flăcări pentru Isus. 

DI. Sugestii pentru păstorii care vor să conducă un grup de re vitalizare 

Din experienţa pe care o am şi din mărturiile altor colegi păstori implicaţi în astfel de 
lucrări, consider că trebuie acum să vă aduc aminte faptul că începutul unui lucru nu 
este totul. O dată început, un astfel de grup pentru revitalizare trebuie să funcționeze 
bine şi în limita posibilităţilor să crească până la multiplicare. Iată de ce în continuare 
o să încerc să vă ofer câteva sugestii despre felul în care putem face să funcţioneze 
bine şi să îşi atingă scopul aceste grupuri. 

1. Clarifica bine scopul acestor întâlniri 

Fiind vorba despre grupuri de revitalizare pentru păstori, este absolut normal să 
presupui că fiecare participant îşi va da seama că aceste întâlniri au menirea să îi ajute 


pe cei prezenţi în re vitalizarea personală. Spre surprinderea ta, nu va trece mult şi vei 
constata că este foarte ispititor pentru un păstor să se gândească la revitalizarea altora, 
respectiv a celor din biserică şi mai puţin la el. Aceasta îl poate determina să încerce 
folosirea acestor ocazii pentru alții şi nu pentru el, ceea ce ar face ca întâlnirile să nu 
îşi atingă scopul. Fii deci vigilent şi reaminteşte păstorilor că aceste întâlniri sunt 
pentru noi. 

2. Stabiliţi o zi şi o oră pentru aceste întâlniri 

Aceasta îl va ajuta pe fiecare participant în planificarea timpului şi în amintirea cu 
uşurinţă a zilei şi orei de întâlnire. Dacă veţi încerca să le stabiliți de la o săptămână la 
alta în funcţie de timpul liber al păstorilor, va fi foarte greu. Dacă este aceeaşi zi şi 
aceeaşi oră stabilită de comun acord, de la un timp vă va intra în sânge. Păstorii vor 
pune pe agenda dânşilor timpul respectiv pentru această lucrare şi veţi avea progrese. 
3. întâlniţi-vă în fiecare săptămână 

Indiferent dacă este vorba de o jumătate de oră, o oră sau de o oră şi jumătate, 
întâlniți-vă săptămânal. Dacă răriţi aceste întâlniri, va fi foarte greu să puteţi urmări 
un anume scop. Viaţa păstorului este aglomerată şi în două săptămâni va uita şi de 
întâlnire şi de scopul fixat. 

4. Folosiţi timpul pentru rugăciune 

în aceste întâlniri ca şi în celelalte, de fapt, participanţii vor fi ispitiţi să vorbească 
mult. Unii vor să ridice întrebări şi alţii vor să dea explicaţii. Fraților, să nu uităm că 
revitalizarea este în primul rând lucrarea lui Dumnezeu. Să folosim acest timp pentru 
rugăciune. Să îi cerem Lui să ne dea harul şi puterea necesară. Să cerem Duhului să 
sufle peste oasele noastre uscate şi să readucă viaţa, puterea şi bucuria. 

5. Slujiţi-ipermanent pe cei prezenţi 

în fiecare întâlnire, cei prezenţi trebuie să fie ascultați şi slujiţi. Uneori vor fi 
participanţi care simt nevoia să împărtăşească o durere. Alteori vor fi participanţi care 
trebuie să împărtăşească o experienţă sau o bucurie. Faceţi-vă timp să îi ascultați. 
Plângeţi şi bucuraţi-vă împreună! închinaţi-vă împreună! Slăviţi pe Domnul 
împreună! Aceasta vă va lega mai mult şi lucrarea va câştiga. 

6. Nu renunţaţi la întâlnire indiferent de numărul celor prezenţi Vor fi ocazii şi la 
început nu puţine, în care unii nu vor participa. 

Veţi observa că pentru început păstorii vin atunci când sunt liberi, dar în general 
dânşii sunt foarte ocupați. Indiferent dacă vin zece sau dacă vor fi doar doi, folosiţi 
timpul respectiv pentru ceea ce v-aţi propus. Dacă vă opriţi pentru anumite motive, va 
fi foarte greu să reîncepeţi. 

7. Interesaţi-vă de starea celor care au lipsit 

După fiecare întâlnire contactaţi-i pe cei care nu au fost prezenţi şi n-au anunţat în 
prealabil motivul absenței. Ca să vă fie uşor, contactaţi fiecare pe câte unul. Poate că 
unii au avut probleme şi nu au putut veni. Este posibil ca alții să fi uitat. Un telefon 
sau o scurtă vizită le poate sluji. Faptul că le veţi aminti de importanţa prezenţei lor va 
sluji întregului grup. 

8. Anunţaţi bisericile despre aceste întâlniri 

Aceasta va aduce beneficii multiple. Pe de o parte, bisericile se vor ruga pentru 
eficienţa acestor întâlniri. întâlnirile voastre vor fi scăldate în rugăciunile fraților. Pe 
de altă parte, oamenii vor învăţa mai mult despre importanţa rugăciunii şi pot decide 
să formeze şi dânşii astfel de grupuri. 

9. Implicaţi-vă toți în eficienţa întâlnirilor 

La fel ca într-o biserică şi aici fiecare are darurile, cunoştinţa şi experienţa lui. 
Implicarea tuturor va aduce mult beneficiu. Aceasta nu înseamnă că fiecare se va 
implica în absolut toate întâlnirile, dar nici să nu lăsăm lucrarea pe unul singur, 
deoarece este greu şi mai puţin eficient. 

10. Intraţi în legământ 

în fiecare ocazie de rededicare, de revitalizare şi de întoarcere radicală spre 
Dumnezeu, Biblia precizează că s-a făcut un legământ scris semnat de căpeteniile 
poporului. Deoarece noi avem nevoie de o întoarcere radicală spre Dumnezeu, cred că 
este importantă semnarea unui legământ care să vizeze relaţiile noastre şi slujirea 
noastră. O sugestie de legământ este prezentată în anexă. El a fost adus în această 
formă cu contribuția mai multor păstori. El poate fi folosit aşa cum este sau poate fi 
adaptat la situația dumneavoastră. De asemenea, trebuie făcută precizarea că acest 
legământ rămâne la fiecare semnatar. El trebuie pus într-un loc, unde să-l vedem şi să 
căutăm zilnic putere divină pentru împlinirea lui. Deoarece este bine să ştim unii de 
alţii, este important să le comunicaţi colegilor de slujire şi de rugăciune intrarea 
dumneavoastră în legământul păstorilor. In felul acesta, ne vom ajuta şi ne vom 
încuraja mai mult în sfânta şi nobila lucrare încredinţată nouă. 

IV. Atenţionări în privinţa greşelilor ce pot fi făcute în procesul de revitalizare 
Indiferent care este domeniul în discuţie, trebuie să recunoaştem că nimeni nu este 
scutit de greşeli. Diferenţa constă în aceea că omul care lucrează greşeşte, pe când cel 
care nu lucrează este pe o cale greşită. în încercarea păstorilor de a conduce biserica 
pe drumul revitalizării, mai devreme sau mai târziu cei mai mulţi se vor confrunta cu 
următoarele ispite: 

1. Neglijarea aspectului că ievitalizarea bisericii este un proces de durată 

Astăzi suntem tentaţi să urmărim lucrurile ce se realizează foarte repede. Celor mai 
mulți ne place să vedem şi imediat să avem lucrul respectiv. Cei mai mulți nu mai 
avem răbdarea să aşteptăm împlinirea unei comenzi. Dacă vrem să mergem cu această 
filozofie şi în procesul revitalizării, atunci vom ajunge foarte repede la dezamăgire. Să 
nu uităm că lucrăm cu oameni şi pentru a face o anumită schimbare aceştia au nevoie 
de convingeri. Aceasta înseamnă că trebuie să ne înarmăm cu răbdare şi să lucrăm 
mult sau atât cât este nevoie pentru convingerea fiecăruia. 

2. încrederea în strategii şi nu în Dumnezeu 

Pentru foarte mulți oameni, inclusiv pentru noi păstorii, găsirea unei idei bune sau a 
unui material bun poate fi prilejul ispitei de a ne încrede mai puţin sau de a depinde 
mai puţin de Dumnezeu. Adevărul este că noi putem avea toate ideile necesare şi 
putem cunoaşte şi stăpâni toate materialele din lume, dar dacă Domnul nu lucrează la 
convingerea şi transformarea oamenilor, rezultatele sunt nule. 

3. Abandonarea unei strategii de dragul alteia „mai bune” 

în dorinţa noastră de a realiza lucruri mari într-un timp scurt şi cu efort minim, suntem 
deseori pradă celor care încearcă să vândă idei sau cursuri eficiente în timp redus. 
Adevărul este că există două categorii de oameni. Unii pleacă pe un drum, poate nu au 
toate ideile şi materialele necesare, dar datorită încrederii în Dumnezeu şi datorită 
perseverenţei, ajung la rezultate frumoase. Alţii au toate informaţiile necesare, pleacă 
la drum, dar, datorită faptului că nu apar rezultate imediate, sunt gata să schimbe 
ideile pentru altele mai bune. Aceştia nu fac altceva decât ceea ce au făcut unii dintre 
colegii mei. Au început un curs de limbă străină după un manual. După câteva lecţii 


au renunţat la manualul respectiv pentru un altul mai bun. Repetând această 
experienţă, au ajuns după un timp să constate că au parcurs primele 4 lecţii din 10 
cursuri, dar de fapt nu au învăţat nici un sfert din cât au învăţat cei care s-au ţinut de 
primul curs şi au ajuns la lecţia 25. 

4. Lipsa unei deschideri permanente pentru noutăţi în strategie 

Cine aşteaptă să plece la drum când are toate detaliile, nu va porni niciodată. Adevărul 
este că nu poţi pleca la drum fără să ştii de unde pleci şi unde ajungi. Este înţelept să 
cunoşti drumul în mare şi să faci anumite planificări. în acelaşi timp, toți ştim că nu 
putem cunoaşte care sunt lucrurile care vor apărea pe drum. Având în vedere aspectul 
acesta, precum şi faptul că Duhul ne descoperă doar ceea ce este necesar pentru acum, 
este important să parcurgem drumul cu ochii, inima şi urechile deschise. Dumnezeu 
ne va comunica la fiecare pas care sunt schimbările necesare şi care este drumul ce 
trebuie parcurs în continuare. 

5. Mulţumirea cu schimbările de suprafaţă 

Trăind într-o generaţie caracterizată de ceea ce se vede şi ceea ce izbeşte, şi noi putem 
fi ispitiți să ne uităm la ceea ce impresionează. Adevărul pe care nu trebuie să îl uităm 
este acela că Dumnezeu se uită la inimă şi că doar o inimă schimbată va aduce 
schimbări radicale şi de durată. Prin urmare, în timp ce ne gândim la schimbări de 
programe şi manifestări, să nu uităm că adevărata schimbare trebuie să se producă în 
inimă. Numai o inimă schimbată va găsi acele schimbări de suprafaţă care să-i 
motiveze şi pe alţii la schimbare. 

6. Descurajarea, încetinirea sau abandonarea procesului Indiferent cât de multe sau 
de puţine sunt rezultatele, cei care au 

început să conducă biserica pe drumul re vitalizării, nu au voie să încetinească sau să 
abandoneze acest proces. Noi trebuie să fim convinşi că acesta este singurul drum pe 
care putem merge spre glorie şi acesta este singurul mod în care biserica îşi poate 
atinge scopul. Cât de mult vom realiza sau nu, nu depinde numai de noi. Credincioşia 
noastră însă ne aparţine şi Domnul ne va cere socoteală dacă am rămas sau nu 
credincioşi în lucrul încredinţat nouă. 

7. încercarea de a face schimbări mari în foarte multe domenii în acelaşi timp 

Este important să reținem că datorită multor aspecte, oamenii nu pot să lucreze bine 
pe foarte multe planuri în acelaşi timp. De cele 

mai multe ori rezultatele bune au venit acolo unde s-au făcut schimbări luând 
domeniile pe rând. în felul acesta lucrurile pot fi controlate şi efortul necesar poate fi 
investit la timp şi fără epuizare. 

8. încercarea de a face schimbările de unul singur şi nu în colaborare cu ceilalți 
lucrători şi cu biserica 

Revitalizarea bisericii nu este o lucrare pe care suntem chemaţi să o facem singuri. 
Această lucrare nu o putem face doar cu ajutorul unui grup de oameni. în acest proces, 
este necesară implicarea fiecăruia. Noi suntem chemaţi să îi motivăm pe cei care la 
rândul lor trebuie să devină motivatori. în măsura în care vom investi mai mult timp în 
colaboratori, lucrarea se va extinde şi va avea şanse mai mari să continue până ce-i va 
cuprinde pe toți membrii bisericii. 

V. Sugestii de mesaje provocatoare la rededicare 

Păstorul care vrea să ajute biserica în rededicare şi revitalizare trebuie să folosească şi 
amvonul pentru provocări şi pentru învăţătură în direcția respectivă. Pe lângă multe 


alte explicaţii necesare, el trebuie să vorbească în mod concret fiecărei categorii de 
vârstă şi pentru fiecare domeniu de activitate. Astfel, el trebuie să vorbească despre 
rededicarea copiilor şi să le explice celor mici ce implică rededicarea unui copil. 
Păstorul trebuie să vorbească în mod concret despre rededicarea tinerilor şi cea a 
vârstnicilor. El trebuie să folosească o anumită ocazie şi să vorbească despre 
rededicarea soţilor şi ce înseamnă în mod concret aceasta. în continuare, vă oferim 
schiţa unui mesaj care are în vedere rededicarea părinţilor. 

Mesaj pentru rededicarea părinţilor 

Introducere: Suntem la un serviciu de dedicare a copiilor. Dacă vă gândiţi bine, vă 
veţi amintiţi căîn astfel de ocazii se vorbeşte de obicei părinţilor. Aspectul acesta are 
în vedere cel puţin două motive. Pe de-o parte cei aduşi la binecuvântare nu pricep 
nimic. Aşa că am irosi timpul vorbindu-le lor. Pe de altă parte, dedicarea unui copil 
impune rededicarea părinţilor. Ce este, de fapt, dedicarea unui copil? Momentul în 
care părinţii vin înaintea lui Dumnezeu şi înaintea 


no 

bisericii atât cu mulțumirile lor, cât şi cu dorinţele lor pentru copilul respectiv. 
Momentul dedicării unui copil impune familiei să se angajeze să fie pe aceleaşi 
coordonate cu Dumnezeu. Este absurd să gândim că familia îi cere lui Dumnezeu să 
împlinească planurile lor cu privire la acest copil. Este absolut logic ca familia să fie 
dispusă să meargă pe drumul unde îl va duce Domnul pe acest copil. Folosesc prilejul 
acesta pentru a vorbi despre rededicarea unei familii. 

Ţelul unei familii rededicate: o familie în care fiecare membru este umplut de Duhul 
lui Dumnezeu. Particularizând la copil, spunem că vrem un copil plin de Duhul lui 
Dumnezeu. în Vechiul Testament nimic nu era mai important pentru o familie decât 
să aibă un copil plin de Duhul lui Dumnezeu. Atunci erau excepţii. Acum este regula 
normală a unui copil. Pentru aceasta, familia trebuia să facă anumite lucruri. Mama 
trebuia să se supună anumitor reguli de dragul copilului ei, ca să fie copilul acela pe 
care îl vrea Domnul. Apoi, când copilul se năştea, familia trebuia să se supună 
anumitor reguli. De dragul copilului şi de dragul Domnului, pentru ca planul lui 
Dumnezeu să se poată împlini cu acel copil, familia avea partea ei. 

Voi faceţi parte dintr-o biserică ce şi-a propus să se umple de oameni plini de Duhul 
lui Dumnezeu. Având în vedere că vrem ca şi copiii noştri să facă parte din această 
biserică, înseamnă că şi copiii noştri trebuie să devină oameni plini de Duhul lui 
Dumnezeu. Un copil va ajunge plin de Duhul doar atunci când va experimenta 
naşterea din nou şi se va dărui în totalitate şi de bună voie Domnului. Pentru a se 
ajunge acolo, rolul părintelui este decisiv. Din punct de vedere al părintelui, copilul va 
ajunge un om după inima lui Dumnezeu, un om plin de Duhul, când părinţii lui vor fi 
oameni plini de Duhul. Copiii sunt influenţaţi de noi. Sunt influenţaţi de starea noastră 
spirituală. Noi înmiresmăm sau nu mediul din familie. Dacă suntem plini de Duhul, 
copiii noştri vor creşte într-un mediu divin. Dacă suntem plini de fire, copiii noştri vor 
creşte într-un mediu firesc. Copiii sunt influenţaţi de gândirea noastră şi de 
comportamentul nostru. Ce văd copiii noştri în noi? Ce văd în atitudinea şi în 
activitățile noas- 

tre: faţă de Cuvânt, faţă de fraţi, faţă de Biserică, faţă de bani şi valori, faţă de viaţă, 
faţă de muncă, faţă de dedicare etc. 

Vorbind despre rededicarea părinţilor, trebuie să amintesc câteva lucruri care trebuie 
avute în vedere: 


L Mentalitatea faţă de copii 


1. copiii credincioşilor sunt o binecuvântare. Este adevărat că nu toţi copiii sunt o 
binecuvântare. Biblia vorbeşte de copiii din poporului lui Dumnezeu. El nu spunea că 
fiii filistenilor sunt o binecuvântare... Să ne sumăm riscul şi bucuria de a fi părinte. 

2. copiii trebuie planificaţi împreună cu Domnul. Spun aceasta din două motive: pe 
de o parte noi îi vom cere ajutorul Lui să îi creştem. El ştie câţi copii suntem capabili 
să creştem şi pe câţi vrea să ne ajute să îi creştem. Apoi noi suntem proprietatea Lui şi 
El trebuie să decidă ce şi cum facem. Să fim deschişi pentru câţi copii decide Domnul. 
3. copiii noştri sunt ai Domnului. Chiar dacă ei nu s-au dăruit încă Domnului în mod 
personal, ei sunt ai Domnului prin părinţi. Noi am fost cumpăraţi de Domnul cu tot 
ceea ce avem. Fiecare copil care se naşte de când suntem ai Lui, îi aparţine Lui. Va 
veni o vreme când se poate vor răzvrăti, şi atunci vom vedea ce vom face. Noi trebuie 
însă să îi creştem ca pe proprietatea Lui şi în mentalitatea aceasta. Să le spunem 
copiilor că ei nu existau dacă nu ne răscumpăra Isus şi dacă nu ne salva El. Să le 
spunem că sunt ai Lui şi că dacă nu îl slujesc pe El se răzvrătesc şi pot fi pedepsiţi. Să 
le spunem cât este de bun Domnul ca stăpân şi ce bunătăţi pregăteşte El petru robii 
Lui. 

II. Mentalitatea fată de rolul de părinte 

Cum este văzut astăzi rolul de mamă? Accentul se pune pe profesie, nu pe mamă. Eşti 
importantă dacă eşti avocat, doctor, jurist, economist, contabil, jurnalist, om de afaceri 
etc. Cine te apreciază astăzi pentru că eşti mamă şi pentru că îţi creşti copiii cum 
trebuie? Puţini, nu? La fel stau lucrurile şi cu statutul de tată... Familia rede-dicată 
trebuie să îşi înnoiască decizia de a-şi împlini rolul de părinte aşa cum trebuie. Să fim 
gata să investim în copiii noştri aşa cum cere Domnul şi cât cere Domnul. Să fim gata 
dacă este cazul şi de multe 

ori este cazul, să mergem împotriva curentului. Să ţinem fruntea sus şi să nu ne fie 
ruşine că suntem părinţi şi că investim în valori eterne. Numai Domnul ştie ce poate 
ieşi din copiii noştri. Nouă ni s-a dat cinstea de a creşte fii pentru Stăpânul 
universului. Să ne implicăm deci cu bucurie în creşterea copiilor. Dacă nu avem o 
altă bucurie, ceea ce nu cred că putem spune, să apelăm la bucuria credinţei... Să 
vedem în creşterea copiilor o slujbă pentru Domnul. 

III. Mentalitatea fată de lumea în care trăim 

Lumea nu ne este prietenă, ci vrăjmaşă. Ea nu ne ajută, ci luptă împotriva noastră. Ea 
vrea să ne fure copiii. Copiii noştri sunt vânaţi de industria drogurilor, țigărilor, 
pornografiei, alcoolului etc. Partidele politice şi toate celelalte domenii ale societăţii 
vor să facă din copiii noştri sclavi. Numai Domnul le vrea binele. Să îi ţinem aproape 
de El şi departe de celelalte lucruri rele. Să ne protejăm copiii faţă de lume. Să nu 
lăsăm profesorii, şcoala, vecinii, televizorul, societatea să ne strice copiii. Să nu îi 
lăsăm nici pe prieteni, nici pe duşmani. Prietenul nu are voie să îţi strice nici măcar 
câinele... 

IV. Mentalitatea faţă de biserică 

Biserica este un loc unde trebuie să ajutăm. Părinţii trebuie să îi ajute pe părinţi. Noi 
trebuie să îi ajutăm pe alţii să îşi crească copiii cum se cere. Aceasta înseamnă să 
avem mesaje clare pentru copiii noştri, pentru copiii lor şi pentru părinţii lor. Să ne 
lăsăm ajutaţi şi să căutăm ajutorul altora. 

V. Mentalitatea fată de adevăratele valori 

Ce le putem oferi mai valoros copiilor noştri? Casă, şcoală, maşină, firmă sau o relație 
corectă cu Dumnezeu? Dacă nu le-ai oferi nimic, dar le spui cum să se aibă bine cu 


Domnul, ai făcut mult. Dacă le oferă Domnul prin tine şi alte lucruri este bine. 
Concluzia: Trebuie rededicare? în viaţa voastră, a părinţilor, da. Voi porniţi pe un 
drum nou şi nimic nu poate fi mai important decât să vă dedicați acestui scop. Să vă 
propuneţi ca prin ajutorul Domnului, să aveţi copii plini de Duhul Sfânt. Aşa veţi 
ajuta biserica în obiectivul ei. Aşa vă veţi ajuta pe voi şi pe copiii voştri. 


Concluzii 

îmi place să cred că studierea acestui material ne-a învăţat pe toţi că atunci când un 
om ajunge la concluzia că are nevoie de revitalizare, trebuie să se gândească imediat 
la pocăință. Indiferent cine ar fi, el trebuie să se pocăiască, să se smerească şi să îi 
ceară iertare lui Dumnezeu. Apoi, el trebuie să elimine orice păcat cunoscut şi să îi 
ceară iluminare lui Dumnezeu. S-ar putea ca în viaţa noastră să existe lucruri 
nepotrivite, dar cu care ne-am obişnuit prea mult ca să le mai vedem păcătoase. O 
dată curățiți de Dumnezeu, trebuie să ne rededicăm Lui şi lucrării Sale cu întreaga 
ființă. Să cerem insistent Duhului să ne umple şi să lucreze în noi voia Lui. Cuvântul 
ne va descoperi drumul şi Duhul ne va înlesni alergarea. Dacă adierea Duhului nu 
vine aşa de repede sau aşa de neobişnuit cum ne aşteptăm, să aşteptăm cu răbdare şi în 
sfinţenie. Timpul Lui este mai prielnic decât alegerea noastră. Cum biserica este 
formată din oameni, revitalizarea bisericii implică revitalizarea fiecărui membru din 
biserică. Ştiu că toţi ne dorim o biserică vie şi este normal să fie aşa. Până la 
rededicarea tuturor şi până la revitalizarea întregii biserici, întreabă-te sincer cum stai 
cu revitalizarea personală. Eşti un revitalizat sau aştepţi ca alții să o ia înaintea ta? 
Domnul să te ajute să fii printre cei dintâi la orice lucru bun şi mai ales la altarul 
rededicării şi al slujirii. 

Evaluarea stării bisericii Chestionar pentru membrii bisericii 

Iubiţi fraţi şi surori în Domnul Isus, 

Având în vedere că vreau să vă fiu mai folositor în drumul spre gloria care ne aşteaptă şi 
nădăjduind că răspunsurile dumneavoastră mă vor ajuta să vă slujesc mai bine, vă rog să 
răspundeţi la următoarele întrebări încercuind răspunsul corect: 


1. Aţi avut un moment al pocăinţei sincere şi depline? DA NU 

2. S unteţi sigur de mântuirea sufletului vostru? DA NU 

3. în ultimul an aţi folosit băutură alcoolică? DA NU 

4. în ultimii doi ani aţi fost infidel soţului/soţiei? DA NU 

5. A fost vreo ocazie în acest an în care în mod public aţi făcut de ruşine numele de creştin 
sau aţi compromis biserica? DA NU 


6. Ştiţi vreun membru al bisericii noastre care nu se comportă creştineşte? 
DA NU 
7. Sunteţi gata să împărtăşiţi acest lucru cu păstorul bisericii? 


DA NU 

8. Care este intenţia dumneavoastră pentru viitor? 

-să continuu în starea în care mă găsesc DA NU 
- să părăsesc această religie deoarece nu mă satisface DA NU 


- să cresc în viaţa de credinţă şi să îmi întăresc relaţia mea cu Dumnezeu 
DA NU 


- să mă implic mai mult în evanghelizarea personală DA NU 
- să ajut mai mulţi creştini „căldicei" să devină „în clocot" pentru Isus 
DA NU 


9. Puteţi să ne comunicaţi sugestiile dumneavoastră pentru a ne ajuta să facem din adunarea 
credincioşilor un loc unde atât Dumnezeu cât şi oamenii să se simtă excelent? 

Vă mulţumesc frumos şi Dumnezeu să vă răsplătească 

Păstor, 

Evaluarea stării bisericii Chestionar pentru membrii comitetului 
Iubiţi colaboratori, Vă rog să încercaţi, până în data de răspunsurile la următoarele întrebări: 
. Să găsiți 

Cine suntem noi şi care sunt rolurile noastre ca: 

- biserică 

- comitet 

- păstori 

Unde ne aflăm acum? 

- din punct de vedere spiritual 

- din punct de vedere material 

- din punct de vedere organizatoric 

- din punct de vedere financiar 

- din punct de vedere al spaţiului necesar desfăşurării tuturor activităţilor 
- din punct de vedere al resurselor umane 

Ce se poate spune despre membrii bisericii noastre? 

- vârsta lor 

- implicarea lor în lucrare 

- poziţia lor socială 

- situaţia lor financiară 

- situaţia generală a familiilor bisericii 

- ce aşteaptă ei de la biserică? 

- ce aşteaptă ei de la noi? 

- cunosc ei obiectivele noastre, ca biserică? 

- sunt gata să ne urmeze? Dar să ne ajute să atingem obiectivele pe care ni le-am propus? 

- suntem mulțumiți de starea lor? 

Care sunt obiectivele pentru viitorul apropiat şi pentru cel îndepărtat? 
- din punct de vedere spiritual 

- din punct de vedere material 

- din punct de vedere organizatoric 

- din punct de vedere financiar 

- din punct de vedere al spaţiului necesar desfăşurării tuturor activităţilor 
- din punct de vedere al resurselor umane 

De ce am ales obiectivele acestea? 

- deoarece suntem convinşi că aceasta este voia lui Dumnezeu 

- deoarece credem că alegerea noastră este ceva bun 

- deoarece credem că va ajuta membrilor bisericii noastre 

- deoarece am văzut că şi alții au avut sau au aceleaşi obiective 

- deoarece credem că nu avem o altă alternativă 

- nu ne-am gândit la o motivaţie 

Știm cum să realizăm ceea ce ne-am propus? 

Da Nu 

Care va fi rolul tău în acest proces? 

Avem doar o variantă pentru planul de lucru? 

Când vom începe? 

Am stabilit un termen limită pentru a realiza ceea ce ne-am propus? 
Când va fi realizat ceea ce ne-am propus, cum vor arăta? 

- biserica 

- comitetul 

Care va fi rolul păstorilor? 

Evaluarea lucrătorilor din biserică 

Iubite frate, 

în vederea unei evaluări aproximative a eficienţei contribuţiei dumneavoastră la revitalizarea 
bisericii vă rog să răspundeţi la următoarele întrebări: 

1. Cât timp petreceţi zilnic în rugăciune cu Domnul pentru: 
- viaţa cotidiană, 

- familia voastră 

- biserica voastră? 

2. Cum aţi descrie relaţia voastră cu Cuvântul lui Dumnezeu? 
- îl citesc zilnic şi ordonat 

- îl citesc zilnic, dar nu după un program anume 

- îl citesc de câte ori am ocazia 

3. Practicaţi postul? 

- ordonat 

- ocazional 

- niciodată 

4. Practicaţi dărnicia? 

- de la a 10% parte în sus 

- din orice venit 

- numai din salariu 

- cu întreaga familie 

- nu ţin o contabilitate exactă 

5. Vă implicaţi în evanghelizare personală? 

- învăţându-i pe alții 

- printr-un program obişnuit 

- când se iveşte ocazia 

- nu prea 

6. Aveţi o relaţie bună cu toţi vecinii? 

7. Aveţi relaţii bune cu toţi colegii de muncă? 

8. Există membri în biserică cu care aveţi relaţii stricate? 
9. Care este relaţia voastră cu lucrătorii din alte biserici? 
10. Cât timp pe săptămână acordaţi cititului anumitor cărţi laice sau materiale 
informative? 

11. Cât timp pe săptămână acordaţi familiei? 

12. Câte cărţi aţi citit în anul acesta? 

- literatură creştină 

- literatură laică 

Chestionar pentru evaluarea stării familiilor din biserică 
Consideraţi că aveţi o familie fericită? (Alegeţi cifra pe o scară de la 1 la 10) 


- Suntem fericiţi amândoi 1.2.3.4.5.6.7.8.9.10. -Sunt fericit doar eu 
1.2.3.4.5.6.7.8.9.10. 
- Este fericit doar partenerul 1.2.3.4.5.6.7.8.9.10. 


- Nu suntem nici unul fericiţi 
în familiile pe care le cunoaşteţi sunt fericiți 


- Amândoi RRS 
-Doar soțul ...9% 
-Doar soția -Jo 


-Nici unul ...% 


Credeţi că familiile sunt nefericite deoarece: 


- Nu-şi doresc fericirea -Jo 
- Nu ştiu ce să facă pentru fericire ... Jo 
- Nu vor să investească în fericire ...Jo 


- Nu pot să facă mai mult pentru fericire ...% 

V-ar plăcea să ajutați o familie să devină mai fericită? 
- Da, dar să nu fac sacrificii mari 

- Da, dar fără cheltuieli materiale 

- Da, dar nu ştiu cum 

- Da, dar nu ştiu pe cine 

- Da, dar nu am timpul necesar 

DECLARAȚIA DE SLUJIRE 


Un posibil model 

Din dorinţa de a-L glorifica pe Dumnezeu, 

Ca mântuit, doresc să fiu copilul lui Dumnezeu care se inspiră din modelul suprem al 
Fiului, dovedind o viaţă de continuă ascultare, de mulţumire şi de mărturisire a harului 
primit în Domnul Isus Cristos. 

Ca soţ, doresc să fiu bărbatul care preia exemplul Mirelui şi participă la fericirea 
vremelnică şi veşnică a soţiei, printr-o slujire sacrificatoare, pe calea arătată de Sfânta 
Scriptură. 

Ca tată, doresc să fiu părintele care ascultă de Tatăl ceresc şi colaborează cu soţia zilnic şi 
în toate domeniile, pentru a ne face partea care ne revine în creşterea şi educarea copiilor, 
ajutându-i să devină oameni după inima lui Dumnezeu. 

Ca păstor, doresc să fiu slujitorul Păstorului Celui Mare, care depune zilnic orice 
sacrificiu pentru păstorirea (Ezechiel 34.11-16) fiecărui membru din turma lui Cristos, 
prin Cuvântul lui Dumnezeu, după modelul Domnului Isus Cristos, (loan 10.7-16) şi cu 
ajutorul Duhului Sfânt. 

Ca predicator, doresc să fiu mesagerul lui Dumnezeu, care în fiecare ocazie şi fiecărei 
persoane îl prezintă pe Domnul Isus Cristos ca singurul Mântuitor şi Domn. 

Ca şi coleg în lucrare, doresc să fiu prietenul care înviorează inimile colegilor, practicând 
în mod evident, consecvent şi faţă de fiecare coleg o colaborare onestă, sfântă şi de pe 
acelaşi nivel. 

Ca vecin, doresc să fiu aproapele milostiv, care prezintă tuturor vecinilor săi un model 
permanent de conduită creştină biblică în scopul conducerii lor la Domnul Isus Cristos. 

Păstorul care conduce biserica la revitalizare este: 

. Convins de chemarea lui Dumnezeu pentru această lucrare 

. Corect în înţelegerea lui despre Biserică şi despre slujire 

. Concret în ce priveşte acţiunile şi strategia pentru această lucrare 

. Capabil în ce priveşte învăţătura şi motivarea oamenilor 

. Consecvent idealurilor proprii şi idealurilor pentru biserică 

„ Cuceritor şi curajos în ce priveşte atitudinea faţă de lume 

. Coerent în ce priveşte provocarea la lucrare 

. Constructiv şi curtenitor în critică 

. Cinstit cu Dumnezeu şi cu semenii 

10. Copleşit de sfinţenia lui Dumnezeu, de păcătoşenia oamenilor şi de dragostea lui 
Isus Cristos 

LEGĂMÂNTUL PĂSTORILOR 


OoN DULBpL UD m 


Doamne, Dumnezeul nostru mare, iubitor, veşnic şi sfânt, 

Stând cu sinceritate şi uluire în faţa realităţii crude în care se află 

Biserica ta aflată sub paza noastră şi sub adânca cercetare 

a Duhului Tău cel Sfânt, 

Cu o inimă împovărată, mărturisim: 

e constatarea noastră că, în ciuda aglomerației cu multe activităţi religioase, am eşuat 
în împlinirea slujbei pe care ne-ai încredinţat-o, 

e convingerea noastră că această stare dureroasă, văzută atât în viaţa Bisericii cât şi în 
viaţa noastră, se datorează înstrăinării noastre, păstori şi biserici, de gândul Tău şi de 
principiile veşnice ale Cuvântului Tău, 

e convingerea că noi,păstorii, suntem cei dintâi vinovaţi şi că nouă, păstorilor, trebuie 
să ni se umple faţa de ruşine pentru această situaţie şi stare, 

e convingerea noastră că am merita pedeapsa Ta cea dreaptă. 

Bazaţi pe cunoaşterea caracterului Tău, pe promisiunile Sfântului Tău Cuvânt şi pe 
experienţele noastre din trecut, 

Cu nădejde în bunătatea Ta, îndrăznim: 

e să-Ţi cerem în adâncă pocăință iertarea Ta deplină, 

e să-Ţi implorăm implicarea în repararea stricăciunilor făcute de noi, 

e să-Ţi cerem încă o şansă, să-Ţi cerem să ne foloseşti la transformarea bisericilor pe 
care le păstorim şi, împreună cu ele, la transformarea societăţii. 

Conştienţi că Tu binecuvântezi pocăinţa autentică şi întoarcerea spre Tine, 

Cu cea mai mare seriozitate ne angajăm: 

e să revenim la cercetarea sinceră şi zilnică a Cuvântului Tău, 

e să practicăm postul şi o viaţă de rugăciune personală şi ordonată, 

e să descoperim şi să trăim voia Ta în fiecare clipă şi în orice situaţie, 

e să practicăm o slujire pastorală biblică: „Păstorind membrii şi aparţinătorii turmei lui Cristos 
încredințate nouă, prin Cuvântul lui Dumnezeu, după modelul Domnului Isus Cristos, cu 
ajutorul Duhului Sfânt şi spre slava Celui veşnic Sfânt", 

e să practicăm întotdeauna şi faţă de fiecare coleg păstor o colaborare frățească şi colegială, 
„sfântă, bazată pe principii sfinte şi prin ajutorul Duhului Sfânt", 

e să predicăm Evanghelia aşa cum o descoperi Tu: divină, Cristocentrică, eternă, actuală, 
curată, relevantă şi transformatoare, 

e să adoptăm permanent o gândire ofensivă în lupta spirituală, 

e să fim mulţumitori pentru tot ceea ce ne iei şi ceea ce ne dai, 

e să facem tot ceea ce depinde de noi pentru ca, împreună cu familia, să fim un model pentru 
toţi, 

e să facem orice lucru de dragul Tău, după planul Tău, prin puterea Ta şi pentru gloria Ta. 
Data. 

Semnătura Alături de colegii mei, slujitorul Tău pentru veşnicie, 

ÎNCURAJARE PENTRU CREŞTINII CARE DORESC REVITALIZAREA 
BISERICII 

Iubiţi frați, 

Mă gândesc acum la faptul că unii v-aţi rededicat, vă rugaţi, lucraţi, speraţi, dar nu 
vedeţi rezultatele pe care le doriţi. în ciuda lucrului vostru, aparent starea este ca 
înainte sau poate chiar mai slabă. Probabil că unii vă întrebaţi: Mai are rost să 
sperăm? Mai are rost să credem? Mai are rost să muncim? Nu sunt aşteptările acestea 
zadarnice? Nu sunt acestea nădejdi înşelătoare? Spre fericirea noastră, Biblia are un 
cuvânt de încurajare pentru noi. lată câteva motive de încurajare pentru cei care 


doresc revitalizarea bisericii: 

1. Biserica este a Domnului Isus. Aceasta înseamnă că El este interesat de progresul 
şi de binele ei. El s-a angajat să o zidească nu doar pentru o generaţie sau două, ci 
pentru toate veacurile. Când Biserica ajunge slabă, dezorientată sau orientată greşit, 
Domnul doreşte revitalizarea ei şi lucrează la acest program. Prin urmare, cei care 
sunt interesaţi în revitalizare sunt sprijiniți de însuşi Domnul Isus. 

2. Biserica este un organism viu care se poate regenera. Mulţi spun astăzi că 
biserica este bolnavă, slabă şi fără putere. în ciuda acestui adevăr dureros, dacă 
Biserica merge pe mâna Medicului ei, dacă începe să respecte tratamentul Lui, dacă 
se hrăneşte cu ceea ce îi spune El şi dacă se integrează în programul Lui de 
recuperare, Biserica poate înflori cum nici nu ne putem imagina. Unde există un duh 
de ruşine şi de umilinţă, unde oamenii îşi recunosc păcatele şi acolo unde se imploră 
milă divină, Dumnezeu dă îndurare. El va începe să 

revitalizeze funcțiile vitale şi fiecare mădular, astfel încât întreg trupul să fie sănătos 
şi mădularele să poarte de grijă unele de altele. 

3. Viaţa Bisericii şi realizările ei nu depind de numărul celor din biserică. O 
turmă mare cu multe oi sterpe va da naştere la puţini miei. O turmă mai mică, dar cu 
oi tinere şi sănătoase, bine îngrijite, se poate dubla ca număr în fiecare an. Chiar dacă 
noi ne bucurăm de bisericile numeroase, să nu confundăm bisericile numeroase cu 
bisericile mari. De asemenea, este important să reținem că nu noi suntem cei care fac 
bilanţul eficienţei unei biserici. Indiferent ce spun oamenii despre noi, important este 
ce ne va spune Stăpânul, adică Cel care ne-a încredinţat lucrarea. 

4. In ciuda problemelor existente, Biserica poate progresa. 

Chiar dacă nu ne place să vedem acest aspect, în viaţa Bisericii au fost dintotdeauna 
probleme. Au existat probleme în Biserica înfiinţată de Domnul Isus. Bisericile 
înfiinţate de Pavel, de Filip sau de alți oameni ai lui Dumnezeu nu au fost lipsite de 
încercări şi de oameni lipsiţi de seriozitate. în ciuda acestora, Biserica a progresat. Cu 
ajutorul lui Dumnezeu Evanghelia a ajuns la noi şi lucrează la transformarea 
oamenilor. Şi astăzi sunt probleme în multe biserici. Pe unele le recunoaştem, iar pe 
altele încercăm să le ascundem. Indiferent cât de mari sau mici sunt aceste probleme, 
ele nu pot opri înaintarea Bisericii. Dumnezeu este de partea ei şi Biserica va continua 
să crească. Aleluia! 

5. Promisiunile Domnului pentru ajutor nu sunt doar de domeniul trecutului. 
Noi, creştinii acestui început de mileniu, nu avem doar acelaşi mandat ca cei din 
primul secol, ci şi acelaşi Dumnezeu. Dumnezeul nostru are aceleaşi promisiuni şi 
pentru noi. Evanghelia Lui pentru generaţia noastră este aceeaşi. Duhul Său este cu 
noi Şi în 

noi. Mântuiţii zilelor noastre au la dispoziţie aceeaşi putere pe care o aveau la 
dispoziţie creştinii primului secol. Dumnezeu ne sprijină cu ceea ce este nevoie. 
Important este să fim ceea ce trebuie pentru a putea folosi puterea pe care ne-o pune 
Dumnezeu la dispoziţie. 

6. Evanghelia are putere şi astăzi. în ciuda faptului că ne-am o-bişnuit cu ea, în 
ciuda faptului că o contestăm, Evanghelia are putere. Prin ajutorul Duhului Sfânt, noi 
o putem înţelege şi o putem transmite. Noi putem ajuta oamenii să înţeleagă 
Evanghelia şi să o creadă. Ea va transforma inimile care cred şi se supun lui 
Dumnezeu. 


7. Pocăinţa schimbă inima şi manifestarea lui Dumnezeu. Ca 

întotdeauna, Dumnezeu lucrează pentru binele celor care se smeresc şi se întorc la El. 
Aceasta înseamnă că dacă ne smerim şi ne întoarcem la El, vom primi din nou harul 
necesar. Să nu uităm că în orice împrejurare Dumnezeu are o soluţie pentru ieşirea din 
criză. 

8. Dumnezeu ţine cont de rugăciunile şi de eforturile noastre. 

Nici una dintre ele nu este uitată. Nimic nu este ascuns de ochii Lui. El nu ne-a ales şi 
nici nu ne-a trimis ca să rămânem fără roadă. Mântuitorul spunea că ne-a rânduit să 
aducem multă roadă şi roadă aceasta să rămână. Faptul că rezultatele nu apar imediat 
nu înseamnă că am investit în zadar. Biblia spune că semănatul şi secerişul au vremea 
lor. Să muncim, să ne înarmăm cu răbdare şi să aşteptăm răspunsul Domnului care va 
veni cu siguranţă. 

9. Starea unei biserici nu este determinată de starea generală a bisericilor sau a 
societăţii. Este adevărat că este mult mai uşor să fii sănătos când cei din jur sunt 
sănătoşi. La fel de adevărat este şi faptul că pericolul îmbolnăvirii este mai mare când 
este epidemie, dar îmbolnăvirea nu este obligatorie. Faptul că multe biserici trăiesc o 
viață 

lâncezândă, nu înseamnă că trebuie să trăim la fel. Dacă suntem plini de Duhul Sfânt, 
putem fi plini de viață chiar dacă toți cei din jur sunt slabi şi adormiţi. Chiar dacă 
starea generală este rea, noi putem fi o excepţie. 

10. Chiar dacă nu s-ar întâmpla nimic, noi nu pierdem. Dumnezeu ne va răsplăti 
pentru muncă, pentru lacrimi şi pentru aşteptări. Cel mai frumos lucru care se va putea 
spune despre noi în veşnicii este că am făcut ce am putut şi ceea ce eram datori să 
facem. 

Concluzia: Dumnezeu nu ne-a chemat să facem lucrul altora. Dacă ne facem 
datoria,este suficient şi există nădejde. Să lucrăm deci înţelept, dependenţi de 
Dumnezeu şi cu nădejde. Când situaţia este prea sumbră, să lucrăm precum Avraam, 
nădăjduind împotriva oricărei nădejdi. Să continuăm să fim zilnic şi în fiecare zi ceea 
ce trebuie. Să-i provocăm şi pe alţii la lucru. Să ne rugăm cu ei şi pentru ei. Să ne 
integrăm în grupul oamenilor dedicați revitalizării şi să ne facem partea cu 
credincioşi. în credincioşia Lui, în dragostea Lui pentru noi şi pentru Biserică, mai 
devreme sau mai târziu Domnul ne va face parte şi de roade vizibile. 

Dragă frate, 

îti mulțumesc pentru timpul investit în citirea acestui material. M-aş bucura tare mult 
dacă ţi-ai face timp să îmi spui şi mie care sunt concluziile la care ai ajuns. Dacă ai 
anumite sugestii, ele sunt binevenite. Prin urmare, te rog să răspunzi concis la 
următoarele întrebări: 

Consideri necesară revitalizarea bisericilor? 

Cum crezi că se poate face? 

Care crezi că este rolul Cuvântului în revitalizarea bisericii? 

Care crezi că este rolul rugăciunii şi postului în revitalizarea bisericii? 

Care crezi că este rolul Duhului Sfânt în revitalizarea bisericii? 

Care este rolul păstorului în revitalizarea bisericii? 

Care crezi că este rolul conducerii bisericii în revitalizarea acesteia? 

Care crezi că este rolul unui plan de lucru în revitalizarea bisericii? 

Crezi că în revitalizarea bisericii sunt importante materialele scrise? 


Crezi că această carte poate ajuta o biserică în procesul revitalizării? 

Te rog să trimiţi răspunsul la aceste întrebări pe adresa: 

Viorel luga Str. Piaţa Mică nr. 4 

2900 Arad E-mail: viuga @ arad .ro 

PS. Dacă nu poți trimite această scrisoare astăzi, încearcă să o trimiţi mâine sau 


zilele următoare, altfel ai toate şansele să nu o mai trimiţi niciodată. 
Tiparul executat la: S.C. Cârmei Prinţ & Design SRL 

Arad - România telefon: 0257 253272 

fax: 0257 259272 e-mail: oblaj Qarad.ro 


